Ep. 26 — Karunaige Therein | Safuhaa\nމިކާލްއަކީ ދަރިއެއް ނޫންކަން ޔަގީންވާއިރުވެސް ޖައިދަން ދަރިއަކަށް ދޭނެހާ ލޯތްބާއި އަޅާލުން ދެނީ ކީއްވެހެއްޔެވެ؟ މިހިރީ ރިޕޯޓްތަކެވެ. މިކާލް ލިބުމުގެ ކުރިންނާއި ފަހުން ހަދާފައިވާ ރިޕޯޓްތަކުގެ ނަތީޖާގައިވެސް ތަފާތެއްނެތެވެ. އެހުރިހާ ކަމެއް އެނގިހުރެ ނޭގޭކަމަށް ހެދިގެން ޖައިދަން އެއުޅޭ ސަބަބަކީ ކޮބާހެއްޔެވެ؟ މިކާލްގެ ބައްޕައަކީ ކާކުކަން އެނގޭނެ ހެއްޔެވެ؟ ނޭގުމަށްވުރެ އެނގުން އެކަށީގެންވެއެވެ.\nޖައިދަން ތިއޭޓަރުން ނެރުނުފަހުން ޕްރައިވެޓް ރޫމެއްގައި ޖައިދަން އޮތްއިރު އޭނަގެ އަތްއޮތީ ބެންޑޭޖް ކޮށްލާފައެވެ. އުނަގަނޑާއި ހަމައިގާ ކުއިލްޓް އަޅާފައިވާއިރު ހަށިގަނޑުން ހާމަޔަށްވާ ބައެއް ތަންތަނުގައި ބޭސްއަޅާފައިވެއެވެ. އާއިލާ މީހުންނާއި އެކުވެރިން އަދި މުވައްޒަފުން އޭނައަށް ޒިޔާރަތްކުރިއިރު ގެނައި ކާޑުތަކާއި މާތަކުން މޭޒު ފުރާލާފައިވެއެވެ. އެންމެން މަޑުމަޑުން ދަމުންގޮސް ޔާސިރުއާއި ޖައިދަން އެކަނިވިއެވެ.\n"ދަރިފުޅާ، ކަމީލާއާއި ދެކުދިން އަދިވެސް ހަމަޔަކަށް ނޭޅޭތަ؟ ބައްޕައަށް އެނގޭ ޖޭޑް ރުޅިގަދަވެގެން މޭޒު ތަޅާލީކަން، އެކްސިޑެންޓެކޭ ބުންޏަސް ބައްޕަ ގަބޫލެއް ނުކުރަން...." ޔާސިރު އަހަން ފެށުމުން ޖައިދަން އޮތީ ހިމޭނުންނެވެ.\n"ކަމީލާ އެކީގައި އުޅެން ނެތިއްޔާ ދޫކޮށްލަންވީނު، އެހެންނޫންނަމަ ދުވަހެއްގެ ކޮޅުންވެސް ހަމަޖެހުމެއް ނުލިބޭނެ......." ޔާސިރުގެ ޖުމްލައިން ސިހިފައި ޖައިދަން ޔާސިރުގެ މޫނަށް ބަލާލައިފިއެވެ.\n"ބައްޕަ މިހުރިހާ ދުވަހު ކިޔައިނުދޭ ސިއްރެއް މިއަދު ކިޔާދީފާނަން، ބައްޕައަށް މަންމަ ފެނުނު ދުވަހުން ފެށިގެން މަންމައަށް ހިތްދެވިއްޖެ، އޭރު މަންމަގެ ލޯބިވެރިޔަކީ ޖިބްރީން، އެދެމީހުންގެ ގުޅުން ފެނުނީމަ ހަސަދަވެރިވެގެން މަންމަގެ ހިތް ކާމިޔާބުކުރަން ވަރަށް މަސައްކަތްކުރިން، އެތައް ހަދިޔާތަކުންވެސް އެހިތް އަތުލައިގަނެވޭނެ ގޮތެއް ނުވި، އެންމެފަހުން ސިހުރުވެރިއަކު ލައްވާ ސިހުރުހެދީ، އެކަން ކާމިޔާބުވެ ޖިބްރީން ދޫކޮށްލާފައި މަންމަ ބައްޕަގެ ހަޔާތަށް އައީ، އައްމާރު ލިބުނުފަހުން އަނެއްކާ މަންމަ ގެއިން ދިޔައީ، ހީވާގޮތުން ސިހުރުގެ އަސަރު ފިލާދިޔައީމަ އެހާ ގަދަޔަށް މަންމަ ބައްޕަދެކެ ރުޅިއައީ، ޖިބްރީންއާއި މަންމަ ކާވެނިކޮށްގެން ލޫކަސް ލިބުނުތަނާހެން އަނެއްކާ ބައްޕަ އެސިހުރުވެރިޔާ ގާތު އާދޭސްކޮށްގެން އޭނަ ތަންކޮޅެއް ވަރުގަދަ ސިހުރެއްހެދީ، ދެވަނަފަހަރަށް ޖިބްރީން ދޫކޮށްލާފައި މަންމަ ރޯޒްހިލްއަށްއައި، އޭރުއްސުރެ ބައްޕަ ލޫކަސްފެނުނަސް ރުޅިއާދެވޭ، ލޫކަސްގެ ދިރިއުޅުން ދަތިކުރަން ނުކުރާކަށްކަމެއްނެތް، އެހެން އުޅެނިކޮށް އުމުރަށް ބައްޕަ ދޫކޮށްލާފައި މަންމަ އެދިޔައީނު، ސިހުރުގެ ބާރުން ނޫނީ ގަދަކަމުން އަންހެންކުއްޖެއްގެ ހިތް އަތުނުލެވޭނެކަން ބައްޕަ މިހިރީ ތަޖުރިބާކޮށްފައި، ތިންވަނަ ފަހަރަށް އެ މަސައްކަތްކުރާނެ ހިތްވަރެއް ނުލިބުނު....." ޔާސިރުގެ ވާހަކަތަކުން ޖައިދަން މަންމައާއިމެދު ހަމްދަރުދީވިއެވެ.\n"އެހެންވެ ބައްޕަ ބުނަނީ އޭގެ އަސަރު ފަހުން ދުވަހަކުން ނަމަވެސް ކޮށްފާނެއޭ، ކޮންމެހެން ދޮންމަންމަގެ ދަރިއަކަށްވީމަ މަޖުބޫރެއްނޫން ކަމީލާއާއިއެކީގައި އުޅެން......" ޔާސިރު ހިތާމަވެރިގޮތަކަށް ހިނިތުންވެލިއެވެ.\n"މަންމަ ލޫކަސްދެކެ މާ ލޯބިވާ ސަބަބަކީ އެއީތަ؟ " ޖައިދަން ކުޑަކޮށް ހީލިއެވެ.\n"ވެދާނެ ބައްޕަ ލޫކަސްއާއި ދޭތެރޭ ކަންތައްކުރި ގޮތުން ކަމަށް ދަރިން ތަފާތު ކުރަންފެށީ، މިވާހަކަތައް ކިޔާދިނީމަ ދަރިފުޅަށްވެސް ކޮންމެވެސް ކަހަލަ އިބުރަތެއް ލިބިދާނެކަމަށް މިބެލީ، މަންމަގެ ކުށެއްނެތް، މަންމަގެ ލޯބި ފޭރިގަންނަން ސިހުރު ހާހޫރަ ހެދީމަވެސް އެކަމެއްނުވި، އައިމް ސޮރީ ދަރިފުޅާ...." ޔާސިރުގެ ލޯ ފެންކަޅިވިއެވެ. ބައްޕަގެ ދެލޮލުން އަބަދު ނުފިލާ ހުންނަ ވޭނަކީ އެއީއެވެ. ކަށްވަޅަށްދާންދެންވެސް އެހިތާމަ ފިލައިގެން ދާނެކަމެއް ނޭގެއެވެ.\nޖައިދަން ހޮސްޕިޓަލުގައި އޮތްއިރު އޭނަ ދެކެލަން އެންމެންހެން އައިއިރުވެސް ކަމީލާއެއް ނައެވެ. އެކަމާއި ޖައިދަން ވަރަށް ދެރަވިއެވެ. އޭނަ މަރުވިނަމަ މޫނުދެކެންވެސް އެކުއްޖާ ނާންނާނީހެއްޔެވެ؟ ހިތާމައާއި މޮޅިވެރިކަމަކީ މިވީހާތަނަށް ޖައިދަންގެ މޫނުމަތިން އޭނަ ދައްކާފައިވާ ސިފައެއްނޫނެވެ. އަންހެންކުއްޖަކަށްޓަކައި އޭނަގެ ލޮލުން ކަރުނަ ނުގެންނާނެކަމަށް އޭނަވަނީ އަމިއްލަ ނަފުސަށް ވައުދުވެފައެވެ. ޖައިދަން ގެއަށް އައުމަށްފަހުގައި އަބަދުހެން ވިސްނީ އަވަހަށް "ކެމީލިއާ" އަށް ބަދަލުވުމަށެވެ. އެހެންނޫނީ އޭނަގެ އަތުން ކަމީލާ ބީވެގެން ހިނގައިދާނެއެވެ. ޖައިދަން ފެންވަރާލައިގެން އައިއިރު އިސްތަށިގަނޑު ތެތްކޮށް އޮވެފައި ދުވާ މީރުވަހުން މަސްތުވާހާވެއެވެ. ކަމީލާ އޭރު އިނީ ލެޕްހިފައިގެން ކޮންމެވެސް އެއްޗެއް ބަލާށެވެ.\n"ކަމީ، ކިހިނެއްތަ؟ "ޖައިދަން އެނދުގެ މަގަތުގައި އިށީދެފައި އަހާލިއެވެ.\n"ފައިން...." ކަމީލާ އިނީ ނުތަނަވަސްވެފައެވެ. އޭނަ އަބަދާ އަބަދު ދުޢާކުރަނިކޮށް ޖައިދަން މަރުގެ ތުންފަތްމައްޗަށް ވެއްޓުމުން ގަތް ބިރު އަދިވެސް ފިލައިގެނެއް ނުދެއެވެ. ކިތަންމެ ނުލަފާމީހަކަސް ޖައިދަންގެ އާއިލާއެއްވެއެވެ. އެކުވެރިން ތިބެއެވެ. އެންމެންވެސް ދެރަވާނެއެވެ. ޚާއްސަކޮށް އެދުވަހު މިކާލް އެރޭ ނިދަން އޮވެވެސް ޑެޑީ ގެނެސްދޭށޭ ކިޔާފައި ރުޔެވެ. ކަމީލާ އެންމެ ދެރަވީ ޖައިދަން ނެތިއްޔާ މިކާލްއަށް ނަފްސާނީ އަސަރުތަކެއް ކޮށްފާނެތީއެވެ. އޭނައާއި ދޭތެރޭ ކޮންމެގޮތަކަށް ކަންތައްކުރިޔަސް ޖައިދަން ދަރިފުޅުދެކެ ލޯބިވާކަމީ މިހާރު ވަންހަނާވެފައި އޮތްކަމެއް ނޫނެވެ.\n"އެންމެން އަހަރެންދެކެން ދިޔައިރުވެސް މަގޭ ވައިފްއަށް އާދެވުނުކަމަކަށް ނުވި...." ޖައިދަން ކަމީލާގެ ތިރީ ތުންފަތުގައި އިނގިލިން ބީއްސާލިއެވެ. ކަމީލާގެ ކޮންމެ ސިފައެއްވެސް ހާދަ ރީއްޗެވެ. ފުރިހަމައެވެ.\n"އަހަރެން ފެނުމުން ހޮސްޕިޓަލްވެސް ތަޅާލަން ފަހެއް ނުޖެހޭނެވިއްޔަ..." ކަމީލާ ވަރުގަދަ ރައްދެއްދިނެވެ.\n"އެހެނެއްނޫން ދޯ، އަހަރެން ރުޅިއަންނަ ސަބަބު އެނގޭނެ މާރަގަޅަށް، ޖަވާބުދީ، އަހަރެންގެ ވައިފްގެ ގޮތުގައި ހުރެ ލޫކަސްގެ ފަހަތުން ދިޔުން ހުއްދަވާނެތަ؟" ޖައިދަން ލެޕް ލައްޕާލާފައި ކަމީލާގެ ދަތްދޮޅީގައި ހިފާ އިސްއުފުލުވިއެވެ. ކަމީލާއިނީ ޖައިދަންގެ ލޮލާއި ދިމާލަށް ބަލަހައްޓައިގެންނެވެ. ފުންކަމުން ކަނޑެއްފަދަ ދެލޮލުގައި ބާރެއްވާކަހަލައެވެ.\n"ކަމީލާ، ދެން އެކަހަލަ ކަމެއް ނުކުރައްޗޭ، އެހެންނޫނީ ދެންދުވަހަކުން ތަނެއްގައި ނީށީދެވޭވަރުކޮށްލާފައި އަހަރެން ހުއްޓާލާނީ، އައި ސްވިއަރ......"ޖައިދަން އެބުނި އެއްޗެއްގެ މާނަނޭގިގެން ދެލޯ ބޮޑުކޮށްލުމުން ޖައިދަން ބާރަށް ހޭންފެށިއެވެ.\n"ޔޫ އާރ ސޯ ނޯޓީ، އަހަރެން ބުނީ ސްޕޭންކް ކުރާނެ ވާހަކަ، އަހަންނަނީ ތި ހީކުރާހާ ނުބައިމީހެއް ނޫނެއްނު........." ޖައިދަން ކާރިއަށް ޖެހިލުމުން ކަމީލާ ނޭވާހިފަހައްޓައިލިއެވެ. ޖައިދަން އެހާގާތްވުމުން އަބަދުވެސް ބިރުން ހިތްހުއްޓޭހާވެއެވެ. ޖައިދަން ކޮށްފައި ނުކުރާނެކަމެއް އެނގެނީއެއްނޫނެވެ.\n"އަހަރެން އެމެރިކާއިން ގަނެގެން އައި ހެދުމެއް އޮންނާނެ، ރަތްކުލައާއި ކަމީ ވަރަށް ގުޅޭ، އެހެދުންލައިގެން މިރޭ އަށެއްޖަހާއިރަށް ތައްޔާރުވޭ، މިރޭ ޑިނަރއަކަށް ގެންދަން ބޭނުމީ، އިޓްސް އެ ޑޭޓް...." ޖައިދަން ހިނިތުންވެލިއެވެ.\nކަމީލާއަށް ޖައިދަން ދޭން ގެނެސްފައި ހުރީ އޭނަ ބޭނުންވާފަދަ ނައިޓީސްތަކާއި ހެދުންތަކެވެ. ކޮޓަރީގައި އުޅޭއިރު ލާންގެނެސްފައި ހުރި ކުދި ސޯޓްކޮޅުތަކާއި އެއްޗެހިވެސް އަގުބޮޑުކަން އެނގެއެވެ. މުޅީންވެސް މަޝްހޫރު ބްރޭންޑްގެ އެއްޗެއްސެވެ. ޖައިދަން ދިން ހެދުންލައިގެން އެރޭ ތައްޔާރުވުމުން ލޯންޗުގައި ގެންދިޔައީ އޭނައަށް ލިބިފައިވާ ރަށަކަށެވެ. ހުދުދޮންވެލިގަނޑުމަތީގައި މީރުވަސްދުވާ ބޮޑެތި އުއްބައްތިތައް ދިއްލާލާފައިވާއިރު ފަލަކުގައި ހަނދު ހިނިތުންވެލައިގެން އިނެވެ. ވަރަށް ޝާހީކޮށް ރޭގަނޑު ކެއުން ތައްޔާރުކުރެވިފައިވާއިރު މޭޒުމަތީގައި ރަތްއުއްބައްތިތަކާއި ފިނިފެންމަލެވެ. ވަށައިގެން ވަނީ ލެންޓަންތައް ދިއްލާލާފައެވެ. ޖައިދަން ކަމީލާ ގެންގުޅުނީ ހަމަ ރާނީއެއްފަދައިންނެވެ. އެހާވެސް ރީތިކޮށް އަތުގުޅުވާލައިގެންގޮސް ގޮނޑީގައިބޭންދުމުން ކަމީލާ ޣުލާމެއްފަދައިން އިށީނެވެ.\n"ކިތަންމެ ވަރަކަށް މުއްސަދިކަން ދެއްކިޔަސް އަހަރެންގެ ހިތް އަތުނުލެވޭނެ، މިއީ ބޭކާރުކަމެއް....." ކަމީލާ ހިތާހިތުން ކިޔައިލިއެވެ. ނަމަވެސް ކަމީލާ މިރޭ ބޭނުންވީ އެކްޓްކުރާށެވެ. ޖައިދަންއަށްވެސް އޮޅުވައިލާށެވެ. އިސްތިޚާރާ ނަމާދުކުރުމަށްފަހު އޭނައަށް ފެނުނު އެންމެ ރަގަޅުގޮތަކީ ފިރިމީހާއަށް ކިޔަމަންތެރިވުމެވެ. ލޫކަސްއާއި އަނގައިން ނުބުނެ އޭނަ ކެތްކުރާ ސަބަބަކީވެސް އެއީއެވެ.\n"ތެންކިއު، ވަރަށް ހިތްގައިމު ޑިނަރއެއް، ދެން މާލެއަށް ދާންވީނު......"ކަމީލާ ހިނިތުންވެލިއެވެ.\n"މިރޭ ނިދާނީވެސް މިތާގައި...." ޖައިދަން އިނީ އެސްފިޔަޖަހާނުލައި ކަމީލާގެ ދެލޮލަށް ބަލަހައްޓައިގެންނެވެ.\n"ވަޓް؟ މިފަޅުރަށުގައި، ނުކެރޭނެ، އަހަރެން ބިރުގަނޭ......"ކަމީލާ ހާސްވިއެވެ.\n"ކާމްޑައުން ބޭބީ، އަހަރެން މިހިރީނު، ޖިންނި ޝައިތާނުންދެކެ އަހަރެން ބިރެއްނުގަނޭ، އެންޑް މިތަން އަހަރުމެންނަށް މުޅިން ފްރީކޮށް ލިބިފައި މިއޮތީ، މިއީ އަހަރެން އަލަށް ރިޒޯޓްހުޅުވަންވެގެން ހޯދާފައިވާ ރަށެއް، އަހަރެން މިއީ މުއްސަދިމީހެއް، އެހެންވެ އަހަންނަށް އެފޯޑްނުވާ އެންމެ ކަމެއްވެސް ނެތް، ޔޫ ނޯ ވަޓް، މިދުނިޔެއިން ކޮންމެ އެއްޗަކަށް އެދުނަސް އަހަންނަށް ހޯދަދެވިދާނެ، އަހަރެން މިހާވަރުން މުއްސަދި މީހަކަށްވީ އެންމެ ސަބަބަކަށްޓަކައި، އެކަން ހާސިލްކުރާނަން ގޯޑްވިލިން......." ދެމީހުންގެ މޫނަށް އުއްބައްތީގެ އޮރެންޖްއަލި އެޅިފައިވާއިރު ވަރަށް ފުރިހަމައެވެ. ޖައިދަންގެ ހިތުގައި އުފެދެމުންދިޔަ އިހުސާސްތަކަށް ދޭނެ ނަމެއްވެސް ނޭގުނެވެ. އެރޭކައި ނިމިގެން ޖައިދަން ކަމީލާ ގޮވައިގެން މޫދަށް އެރުނެވެ. ނިދަންތިބީ އަލިފާންގަނޑެއް ރޯކޮށްލައިގެން އެތަނުގައި ކުއިލްޓް އަޅައިގެންނެވެ. އެއީ ކަމީލާއަށް އެހާ ޚާއްސަރެއަކަށް ނުވިޔަސް ޖައިދަންގެ ހިތުން ފިލައިގެންދާނެ ރެއެއްނޫނެވެ. ކަމީލާދެކެ ލޯބިވާންފެށިކަން އޭނައަށް ރޭކާލީ އެރޭގައެވެ. ކަމީލާ ނިދުމުން އެމައުސޫމް މޫނަށް ބަލަންއޮތްއިރު ޖައިދަންގެ ލޮލަށް އެއްގޮތަކަށްވެސް ނިންޖެއްނައެވެ. ގުދުވެލާފައި ކަމީލާގެ ތަނަވަސް ނިތްކުރީގައި ބޮސްދިނެވެ. އަބަދަށްޓަކައި މިގޮތަށް އޭނައާއިއެކުގައި ކަމީލާވާން ހިތާހިތުން ދުއާކުރެވުނެވެ.\nޖެހިގެން އައިދުވަހު "ކެމީލިއާ"ގައި ބާއްވަން ހަމަޖެހިފައިވާ ޕާޓީއަށްޓަކައި މުޅިއެގެވަނީ އިންތިހާއަށް ޒީނަތްތެރިކުރެވިފައެވެ. ޔުނިފޯމްގައި ތބި ވޭޓަރުން ހަރަކާތްތެރި ވަމުންދާއިރު އެކަން އިންތިޒާމްކުރަން ތިބި މީހުންވެސް އެހާ ޕްރޮފެޝަނަލްކޮށް ކަންތައް ނިންމާތަން ފެނެއެވެ. ޖައިދަންގެ އާއިލާގެ އެންމެނަށް ދައުވަތު ދެވިފައިވިޔަސް ދާންއުޅޭ ތަނެއް އެކަކަށްވެސް ނޭގެއެވެ. ޖައިދަން ބުނެފައިވަނީ ވަކިގަޑިއަކަށް ލޯންޗް ޓާމިނަލްއަށް އައުމަށެވެ. އެތަނުން ލޯންޗުގައި މެހުމާނުންތައް ގެންދާގޮތަށް ހަމަޖެހިފައިވެއެވެ. ޖައިދަން އެންމެކުރިން ކަމީލާއާއި ދަރިފުޅުގޮވައިގެން ހުޅުމާލެއަށް ގޮސްފައި އެގެއާއި ދިމާލަށް ނުކުތެވެ. އެގޭގެ ނަން ފެނިފައި ކަމީލާ ސިހޭގޮތްވިއެވެ. ރީތި ގަނޑުވަރެއްފަދައެވެ. ރޭގަނޑުވެސް އެތަން ދިއްލިފައިވާއިރު ފެންނަނީ ހުވަފެނީކޮށެވެ.\nގެ ހުޅުވުމުގެ ރަސްމިއްޔާތުގައި ޖައިދަން ވާހަކަދައްކަމުންގޮސް އެގެ ޚާއްސަވެފައިވަނީ އޭނަގެ ލޯބިވާ އަންހެނުންނަށޭ ބުނުމުން އެންމެން ގެ ތަރުހީބުގެ އަތްތިލަބަޑިން ފަޒާ ގުގުމައިގެން ދިޔައެވެ. ކަމީލާގެ އަތުގައި ހިފައިގެން ސްޓޭޖަށް އެރިއިރު ކަމީލާ ހުރީ ލަދުގެންފައެވެ.\n"މިއީ އަހަރެންގެ ވައިފްއަށްޓަކައި އަހަރެން ބިނާކުރި ގެއެއް، މިއޮތީ ރެޖިސްޓްރީ......." ޖައިދަން ކަމީލާ އަތަށް ސިޓީއުރައެއް ދިއްކޮށްލިއެވެ. ކަމީލާ އެއްގޮތަކަށްވެސް މިފަދަ ހަދިޔާއެއް ބޭނުމެއްނޫނެވެ. އޭނަ އެއްގޮތަކަށްވެސް ޖައިދަންދެކެ ލޯތްބެއް ނުވެއެވެ. ޖައިދަންއާއި އެކީގައި ދިރިއުޅުން ވޭތުކުރާކަށް އޭނަގެ ހިތަކުނެތެވެ. އެފަދަ އަގުބޮޑު ހަދިޔާއެއް ހޯދައިގެން ޖައިދަންއާއި ވަކިވުމަކީ ރަގަޅުކަމެއްނޫނެވެ. އޭނަ އެފަދަ ކެއްސެއް ޖައިދަންއަކަށްވެސް ނުދޭނެއެވެ. މިފަދަ ކެއްސެއް މީހަކަށް ދިނުމަކީ އެކަށީގެންވާކަމެއް ނޫނެވެ. ޖައިދަން ކަމީލާގެ ގައިގާ ބައްދާލާފައި ނިތްކުރީގައި ބޮސްދިނެވެ.\nއެރޭ އެމަންޒަރު ދެކެން ލޫކަސްހުރީ ފެންކަޅިވެފައެވެ. ޖައިދަން ކަމީލާދެކެ ވާ ލޯބީގެ ރަމްޒަކީ މިފުރިހަމަގެއެވެ. ޖައިދަން ކަމީލާދެކެ ލޯބިނުވާނަމަ ހުޅުމާލެއިން މިހާބޮޑުބިމެއް ދޫކޮށެއް ނުލާނެއެވެ. މެހުމާނުންތައް މަޑުމަޑުން ހުސްވަމުންދިޔައެވެ. ޔާސިރުގެ ދެމަފިރިންނާއި ލިއަމް، މާހާ އަދި އީކާ ދިޔައީ އެގާރަޖަހަން އުޅެނިކޮށެވެ. އެމީހުން ދިޔުމުން ކަމީލާ ދިޔައީ މިކާލް ނިންދަވަން މިކާލްއަށް ހަދާފައިވާ ކޮޓަރިއަށެވެ. ޖައިދަން މަންމައާއި ބޭބެމެން އަދި ކޮއްކޮ ގޮވައިގެން ގޭގެ ތަންތަން ދައްކާލަން ދިޔައެވެ. ޕިއާނޯއިން ފެށިގެން ޖިމްކޮޓަރިއަށް ދާންދެން ހުރި އެގެއިން އެންމެ ޚާއްސަވީ ނަމާދުކުރަން ހަދާފައިވާބަޔެވެ. ކަމީލާފަދަ ކުއްޖަކާއިމެދު ވިސްނާލާފައި ނަމާދަށް ޚާއްސަ ރީތި ކޮޓަރިއެއް ތައްޔާރުކުރިކަމީވެސް ޖައިދަންގެ ރަގަޅުކަމެވެ. ކަމީލާއަށްޓަކައި ލައިބްރަރީއެއްވެސް ތައްޔާރުކޮށްފައިވެއެވެ.\n"ބިއުޓިފުލް މެންޝަން، ދަރިފުޅާ، އެކަމަކު މަންމައަށް މިހާ ބޮޑު ގެއެއް ހަދިޔާ ކުރިނަމަ، ކަމީލާ އިޒް ސޯ ލަކީ......"މެހްވިޝް ސަމާސާކޮށްލިއެވެ. ޖައިދަން ހޭންފެށިއެވެ. ލޫކަސް އެހިސާބުން އުދަގޫވެގެން ނުކުތީ ފެންޑާއަށެވެ.\n"އެކަމަކު ދަރިފުޅު މިގެ ކަމީލާއަށް ރެޖިސްޓްރީކޮށްދިނީތަ؟ "މެހްވިޝް ހުރީ ޖައިދަންގެ މޮޔަކަމާއިމެދު ހައިރާންވެފައެވެ.\n"ހޫމް މަންމާ..." ޖައިދަން ކަޅުކުލައިގެ ފަޓްލޫނުގެ ޖީބަށް އަތްޖަހައިލިއެވެ.\n"ކަމީލާ އެހެން ފިރިހެނަކާއި ހިތާވެގެން ވަރިވެއްޖެއްޔާ ވެދާނެގޮތެއް ވިސްނައިލިންތަ؟ ޖޭޑް ތިކުރީ މޮޔަކަމެއް..." މެހްވިޝްގެ ތަބީއަތު ކުޑަކޮށް ގޯސްވިއެވެ. ޖައިދަން އޭނަގެ މަންމައަށް ވިސްނައިދިނެވެ. މިއަދު ކަމީލާ އޭނަ ދޫކޮށްލާފައި ދިޔަސް ކަމީލާ މިކާލްދެކެ ލޯބިވާކަމަށާއި ކަމީލާގެ ކޮންމެ އެއްޗެއްގެ ހިއްސާދާރަކަށް މިކާލް ހަދާނެކަމުގެ ފުރިހަމަ ޔަގީންކަން ލިބިފައިވާކަމުގައި ޖައިދަން ބުނެލިއެވެ. ޖައިދަން ކަމީލާއަށް ކުރާ އިތުބާރު އެނގުނީމަ ޚުދު މެހްވިޝްވެސް ހުރީ ބަސްހުއްޓިފައެވެ. ހަމަހޭހުރި ފިރިހެނަކު ލޯތްބަށްޓަކައިވެސް މިޒަމާނުގައި އެފަދަ ހަދިޔާއެއްދޭނެ ކަމަކަށް މެހްވިޝް ގަބޫލެއްނުކުރެއެވެ. މިގޭގެ ފުރިހަމަކަމާއި އިންޓީރިއަރ ޑިޒައިންގެ ރީތިކަމުން މެހްވިޝް އެގެއާއި ވަރަށް ގަޔާވިއެވެ. ނަމަވެސް އޭނަ ދެކޭގޮތުން ދަރިން މީހަކާއި އިނުމަށްފަހު އެކުދިން ދިރިއުޅެންވާނީ ވަކިންނެވެ. އޭނަ ކިތަންމެ ބޭނުންވިޔަސް އަމިއްލަ ގެދޫކޮށްފައި އެހެން ތަނެއްގައި ދިރިއުޅޭކަށް ދެން ނުދާނެއެވެ.\nމާބްލްތަބަކަށް ލެނގިލައިގެން މާދުރަށް ބަލަން ހުރެފައި އޭނަ ކަމީލާއަށް މެސެޖެއްކުރަން ހިތަށްއެރިތަނާ އައްމާރު އާއި އިޔާޝްއަދި ޖައިދަން ނުކުމެގެން އައެވެ. އެންމެންވެސް ތިބީ ޖައިދަންގެ ކާމިޔާބާއިމެދު ވަރަށް އުފާވެފައެވެ. އައްމާރު ލޫކަސްގެކޮނޑުގައި އަތް ބާއްވާލާފައި ވަރަށް ގާތްކޮށް ވާހަކަދެއްކިއެވެ. ލޫކަސްހުރީ ގަދަކަމުން ހިނިތުންވެލައިގެންނެވެ.\n"މަންމައާއި ބޭބެމެން އަދި އިޔާ މިރޭ މިގޭގައި މަޑުކޮށްލަންވީނު، ފުދޭވަރަށްވުރެ މާ ގިނަ ރޫމްތައް އެބަހުރި...." ޖައިދަން ދައުވަތު ދިނެވެ.\n"ދޮންބެގެ ވައިފް މިރޭ ބަލިވީމަ ޕާޓީއަށްވެސް ނާދެވުނީ، މިހާރުވެސް އެތައް ސަތޭކަފަހަރު ގުޅައިފި މިސްވަނީއޭ ކިޔާފައި، ސޮރީ ޖޭޑް، އެހެން ފަހަރަކުން، ޔަގީނުންވެސް ލޫކް އާއި އިޔާ މަޑުކުރާނަންދޯ، ޔޫ ގައިސް ކެން އެންޖޯއި..." އައްމާރު ގަޑި ބަލައިލަމުން ލަސްވެގެންއުޅުނެވެ. ކޮންމެ މީހަކުވެސް ކޮންމެވެސް ބަހަނާއެއް ދައްކަންފެށުމުން ޖައިދަން އެދުނީ އެންމެން ހުކުރުދުވަހު މެންދުރުކާން އައުމަށެވެ. އެއަށްފަހު ރޭގަނޑުގެ ސަލާމްކުރުމަށްފަހު އެންމެން ގޮސް ހުސްވުމުން ޖައިދަން ގެއަށް ވަނެވެ. މާސްޓަރބެޑްރޫމްގެ ތަނަވަސްކަމުން ބޯލްރޫމެއްހާ ވަރުވެއެވެ. ކަމީލާ އޮތީ ކުއިލްޓްދަށުގައި ފޮރުވިގެން ހީކަރުވައިގެންފައެވެ. ރިމޯޓްނުފެނިގެން އޭސީ ނިވާނުލެވުމުން މާބޮޑަށް ފިނިވީއެވެ. ޖައިދަން ހުރީ ވަރަށް ހިތްހަމަޖެހިފައެވެ. ކަމީލާއަށްޓަކައި މިވަރުގެ ކަމެއްކޮށްދެވުމުންވެސް ކަމީލާ ބޮޑާހާކާނެކަން އޭނައަށް އެނގެއެވެ. މިއީ ތަފާތު އަންހެންކުއްޖެކެވެ.\n"ޖައިދަން، ތިކުރީ ރަގަޅުކަމެއްނޫން، އަހަރެން ކޮންމެހެން ގެއެއް ބޭނުމެއްނޫން، ކާލްއަށް ދިންނަމަ...." ކަމީލާ އޮތީ ނުތަނަވަސްވެފައެވެ. ޖައިދަން ހީކުރާނީ އަގުބޮޑު އެއްޗެހި ހޭދަކޮށްލައިގެން އޭނަގެ ހިތް އަތުލެވިދާނެކަމަށެވެ. ކަމީލާގެ ހިތް ތަފާތެވެ. އޭނަ މުއްސަދިކަމެއް ބޭނުމެއްނޫނެވެ. އޭނަ ބޭނުންވަނީ އުފާވެރިކަމެވެ.\n"ހެހެ، މިއީ އަހަރެންގެ ގާތުގައި އަދި އެއްވެސް އެއްޗެއް ނޫނޭ، އެއްޗެއް ދިނީމަވެސް ޝަކުވާ ކުރަން ތިކުއްޖާއަށް އެނގެނީ..." ޖައިދަން ކަމީލާގެ ގައިގާ ބޮނޑިއެއް އެޅުމުން ކަމީލާ ސިހުނެވެ. މަޖަލަކަށް ހަދައިގެން އެކުރާ ސަމާސާ ކަމީލާއަކަށް ކަމަކުނުދެއެވެ. ޖައިދަންގެ ހިތް އުފާކުރަން ކުދި ކުދި ގޯނާ ކުރުމަކީ އާދައެކެވެ.\n"އަހަރެން ނުބުނަމެއްނު ދޭށޭ، އެވެސް ދުނިޔެއަށް އިޝްތިހާރުކޮށްލައިގެން...." ކަމީލާ ތުންފިތާލިއެވެ.\n"އަހަރެމެން ކުރާ ކޮންމެކަމެއް މަޝްހޫރުވާނެ، ދެން ހުއްޓާލަބަލަ ލަވް، މިގޭގައި ފަސްޓް ނައިޓް ހޭދަކުރާނީ ޒުވާބު ކުރުމުގައެއްނޫން، އަހަރެން ބޭނުމީ މިރޭ ސެލެބްރޭޓްކުރަން، ހިނގާބަލަ ޕޫލަށް އެރިލަން......." ޖައިދަން އެދުނެވެ.\n"ކީއްކުރަންތަ؟ އައިމް ސްލީޕީ..." ކަމީލާ ދެކޮޅުހެދިއެވެ.\n"މިރޭ ނިދިޔަކަ ނުދޭނަން، ހެދުނު ކާލް މަންމަ ގާތަށް ފޮނުވާލާފައި ވީވިލް ސްލީޕް.....އާދޭ މަގޭ އަތުގެ ތެރެއަށް......ހީފިލުވާލަދޭނަން..." ޖައިދަން ކަމީލާ ގަޔާލާ ފިތާލިގޮތަކުން ހަގީގަތުގައިވެސް ހަށިގަނޑަށް އަރާމުވިއެވެ. އެބާރުގަދަ އަތުތެރޭގައި އެ ހަށިގަނޑުގެ ހޫނުކަން އިހުސާސްކުރެވިގެން ދިޔައިރު ދެލޯމަރާލަން މަޖުބޫރުކުރުވިއެވެ. އެހަށިގަނޑުގައި ހިފާފައިވަނީ ތާޒާމީރުވަހެކެވެ.\n"ނާޒުކްކަމުން ބާރަށް ހިފައިލަންވެސް ބިރުގަނޭ، ސީރިޔަސްކޮށް އަހަރެންގެ ސަބަބުން ހިތާމަކުރަމުންގޮސްތަ ނުކައި ތިހުންނަނީ؟ ވައިޖެހޭ ދުވަހަކުން ނުކުމެއްޖެއްޔާ އުދުހިގެން މާސްއަށް ގޮސްދާނެ، ބީ ކެއަރފުލް އިނގޭ..." ޖައިދަން އެ ނާޒުކް އަތުގައި ފިރުމަންފެށިއެވެ.\n"އަހަންނާއިމެދު މާރަގަޅަށް ކަންތައް ތިކުރަނީ ކީއްވެތަ؟ އަހަރެން ކޮންމެހެން ޕާފެކްޓް ލައިފެއް ބޭނުމެއްނޫން.... "ކަމީލާ ކުއްލި އަކަށް ބިރުގަންނަ ގޮތްވާން ފެށިއެވެ. ޖައިދަން އަނިޔާނުކޮށް މިގޮތަށް އުޅެންފެށުމަކީ އެއީ މައްސަލައެކެވެ.\n"ކޮންމެ ކަމަކާއި ޝައްކުކުރަނީ؟ އެނގިއްޖެ، މިހާރު ބިރުން ތިއުޅެނީ އަހަރެން މިހާވަރަށް އަޅާލަންޏާ ކަމީލާ ބޭނުންގޮތަކަށް ދެން ކަންތައް ނުކުރެވިދާނެތީ، އަހަރެން އަނިޔާކުރީމަ ދޯ ރަގަޅީ، އޭރުންތާ ދުރަށް ދާން ބަހަނާއެއް އޮންނާނީ، އޭރުންތާ އެންމެން ގާތު ބުނާނީ އަހަރެން އަނިޔާކުރާވަރުން ނޫޅެވިގެން ދިޔައީއޭ، ފައިން، އޭޒް ޔޫ ވިޝް....." ޖައިދަން ނުލަފާގޮތަކަށް ހިނިތުންވެލާފައި ކަމީލާގެ ދެއަތް އެކީގައި ބަންނަން ފެށުމުން ކަމީލާ ދެލޯބޮޑުކޮށްލާފައި ތިކުރަނީ ކޮންކަމެއްހެއްޔޭ އަހާލައިފިއެވެ.\n"ކަމީ ބޭނުމެއްނުވޭ ލޯބިންކަމެއް ކުރުވަން، ސޯ ޝަޓަޕް....." ޖައިދަން ހީލުމުން ކަމީލާ އަމިއްލަ ނަފުސަށް މަލާމާތްކުރިއެވެ. ނަމަވެސް ޖައިދަން އެބުނީ ދޮގެއްނޫނެވެ. ޖައިދަން މާ ލޯބިން އުޅެންފަށައިފިއްޔާ ދުރަށް ދާން ދައްކާނެ ބަހަނާއެއް ނުފެންނާނެއެވެ.\nހެދުނު ދިހައެއްޖަހަމުން ދިޔައިރު ކަމީލާ އެގޭގެ ތަންތަން ބަލައިލަން ނުކުތެވެ. ދުވާލު އަލީގައި އަދި ވަކިން ހިތްގައިމު ކަމަށްދައްކައެވެ. މިއީ ހަގީގަތުގައިވެސް ހުވަފެނީ ގެއެކެވެ. އޭރު ޖައިދަން މިކާލް ގޮވައިގެން ފަތާފެންގަނޑުގައި އުޅެއެވެ. ކޮންމެކަމެއްވެސް އެހާ ފުރިހަމައެވެ. މިތަސްވީރުން މަދުވަނީ ލޫކަސްއެވެ. ޖައިދަންގެ ބަދަލުގައި ލޫކަސްވާނަމަ ހާދަ ރަގަޅުވީސްހެއްޔެވެ؟


Arsenal athun City ah faseyha molheh - vNews.mv\nއާސެނަލާއި ސިޓީ ބައްދަލުކުރި މެޗުގެ ތެރެއިން ---\nއިސްމާޢީލް ޝާހު (ކުޑަ ޝާހު) London | 16 December 2019, 08:43\nއިނގިރޭސި ޕްރިމިއާ ލީގުގައި ރޭ އާސެނަލް އަތުން ފަސޭހަކަމާއެކު މެންޗެސްޓާ ސިޓީ މޮޅުވެއްޖެއެވެ.\nލީގުގައި ރޭ ރަށުން ބޭރުގައި ކުޅުނު މެޗުން ސިޓީ މޮޅުވީ 3-0 އިންނެވެ.\nމި މަހުގެ 10 ވަނަ ދުވަހު ވެސްޓް ހޭމް ޔުނައިޓެޑް ބަލިކޮށް އާސެނަލުން 42 އަހަރު ތެރޭ އައި އެ ޓީމުގެ މޮޅުނުވުމުގެ އެންމެ ދިގު ސިލްސިލާ އަށް ނިމުމެއް ގެނައި ނމަވެސް، ރޭގެ މެޗުގައިވެސް އެޓީމު ފެނިގެންދިޔައީ އާދައިގެ ގޮތަކަށެވެ.\nއެގޮތުން ރޭގެ މެޗުގައި ފެނިގެންދިޔަ ތިން ގޯލުވެސް ސިޓީން ޖަހާފައިވަނީ ފުރަތަމަ ހާފުގައެވެ. މެޗު ފަށައިގެން ދެވަނަ މިނެޓުގައި ސިޓީން ވަނީ ލީޑު ނަގާފައެވެ. ގެބްރިއަލް ޖީސޫސްގެ އެހީއާއެކު މި ގޯލް އެޓީމަށް ކާމިޔާބުކޮށްދިނީ ކެވިން ޑި ބްރޭނާއެވެ.\nއަދި 15 ވަނަ މިނެޓުގައި ސިޓީން ވަނީ ލީޑު ފުޅާކޮށްފައެވެ. ކެވިން ޑި ބްރޭނާ ތަަވަސްކޮށްދިން ފުރުސަތަކުން މި ގޯލް އެޓީމަށް ކާމިޔާބުކޮށްދިނީ ރަހީމް ސްޓާލިންއެވެ. މި މެޗުގައި ސިޓީން ކާމިޔާބުކުރި ތިންވަނަ ގޯލް އެޓީމުން ޖަހާފައިވަނީ ފުރަތަމަ ހާފު ނިމެން ފަސް މިނެޓަށް ވެފައިވަނިކޮށެވެ. މި ގޯލް އެޓީމށް ކާމިޔާބުކޮށްދިނީ މި މެޗުގައު މޮޅު ކުޅުމެއް ދެއްކި ކެވިން ޑި ބްރޭނާއެވެ.\nރޭގެ މޮޅާއެކު ސިޓީ ތާވަލުގެ ތިންވަނައިގައި އޮތީ 35 ޕޮއިންޓާއެކުއެވެ. ތާވަލުގެ އެއްވަނައިގައި އޮތް ލިވަޕޫލަށް 49 ޕޮއިންޓު ލިބިފައިވާއިރު، ސިޓީ އާއި ލިވަޕޫލާ ދެމެދު 14 ޕޮއިންޓުގެ ފަރަގެއް އެބައޮތެވެ. ރޭގެ މެޗުން ބަލިވި އާސެނަލް އޮތީ ތާވަލުގެ ނުވަވަނައިގައި 22 ޕޮއިންޓާއެކުއެވެ.\nޔުނައިޓެޑާއި އެވަޓަން ބައްދަލުކުރި މެޗުގެ ތެރެއިން ---\nމީގެ އިތުރުން ލީގުގައި ރޭ މެންޗެސްޓާ ޔުނައިޓެޑާއި އެވަޓަން ބައްދަލުކުރި މެޗު ނިމުނީ 1-1 އިން ދެ ޓީމު އެއްވަރުވެގެންނެވެ.\nޔުނައިޓެޑްގެ ދަނޑުގައި ކުޅުނު މި މެޗުގައި އެންމެ ފުރަތަމަ ގޯލް ޖަހާ ލީޑު ނެގީ އެވަޓަންއިންނެވެ. މި ގޯލަކީ 36 ވަނަ މިނެޓުގައި ޔުނައިޓެޑުގެ ވިކްޓަ ލިންޑެލޯފް އަތުން ބައިކޮޅަށް ވަން ގޯލެކެވެ.\nމެޗުގައި ޔުނައިޓެޑުން ނަތީޖާ އެއްވަރުކޮށްފައިވަނީ 77 ވަނަ މިނެޓުގައެވެ. މި ގޯލް އެޓީމަށް ކާމިޔާބުކޮށްދިނީ ފަހަކަށް އައިސް މޮޅު ކުޅުމެއް ދައްކަމުން އަންނަ ޒުވާން ފޯވާޑް މޭސަން ގްރީންވުޑްއެވެ.\nރޭގެ މެޗު އެއްވަރުވުމުން ޔުނައިޓެޑް އޮތީ ލީގު ތާވަލުގެ ހަވަަނައިގައި 25 ޕޮއިންޓާއެކުއެވެ. ތާވަލުގެ ފަސްވަނައިގައި އޮތީ ރޭ ވުލްވްސް އަތުން 2-1 އިން މޮޅުވި ޓޮޓެންހަމްއެވެ. އެޓީމަށް ވަނީ 26 ޕޮއިންޓު ލިބިފައެވެ.


Shahrukh Khan aai Sanjay Dutt furathama faharah ekugai Film akah – adduLIVE\nޝާހްރުކް ޚާން އާއި ސަންޖޭދަތު ފުރަތަމަ ފަހަރަށް އެކުގައި ފިލްމަކަށް\nJul 13, 2021, 22:57 ޝަބްނަމް ރަޝީދު\nޝާހްރުކް ޚާން އާއި ސަންޖޭދަތު ފުރަތަމަ ފަހަރަށް އެކުގައި ފިލްމެއް ކުޅުމަށް ނިންމައިިފިއެވެ.\nބޮލީވުޑްގައި ޝާހްރުކް ޚާން އަދި ސަންޖޭދަތު އަކީ ބެލުންތެރިން ބަލައިގަތް ގިނަ މަސައްކަތްތަކެއް ކޮށްފައިވަނީ ގިނަ ބަޔަކު ތާއީދުުރާ ދެ ތަރިންނެވެ. ފޭން ފޮލޯވިންގ އިންތިހާއަށް ލިބިފައިވާ މި ދެތަރިން އެކުގައި ފެނިގެން ދިޔުމަކީ ވަރަށް ގިނަ ބަޔަކު ދެކެން ބޭނުންވާނެ މަންޒަރެއްކަން ޔަގީނެވެ.\nޝާހުއަކީ ލޯބީގެ ރަސްގެފާނު ކަމަށް ކިޔަމުންދާއިރު ސަންޖޭއަކީ ބްރޯއެއްގެ ލަގަބު ލިބިފައިވާ މީހެކެވެ. އެހެން ކަމުން އިއުލާން ކުރެވުނު މި ޚަބަރާއެކު ގިނަ ބަޔަކު ދަނީ މި ފިލްމު ސްކްރީނަށް އަންނާނެ ދުވަހަކަށް އިންތިޒާރު ކުރަން ފަށާފައެވެ.\nމި ދެތަރިން އެކުގައި ފެނިގެންދާ ފިލްމުގެ ނަމަކީ"ރާކީ"އެވެ.\nމި ފިލްމުގެ ނަން ހާމަކޮށްފައިވީ ނަމަވެސް އެކުގައި ލީޑްރޯލުން ފެނިގެންދާނެ އަންހެން ތަރިންގެ ވާހަކައެއް އަދި މި ދެތަރިން ދައްކާފައެއް ނުވެއެވެ. ޕްރޮޑިއުސް އަދި ޑައިރެކްޓް ކުރަނީ ކޮންބައެއް ކަމެއް ވެސް ހާމަކޮށްފައިނުވެއެވެ.\nމި ހަބަރާއެކު ގިނަ ބަޔަކު ދަނީ މި ފިލްމަށް އިންތިޒާރު ކުރެވޭ ކަމަށް ބުނެފައެވެ.


MDP ge mihaaruge memberunge thereyin furusathu gellunee4beyfulhakah | Mihaaru\nމިހާރު މަޖިލިހުގައި ތިއްބެވި އެމްޑީޕީގެ މެމްބަރުންގެ ތެރެއިން ކުރިއަށް އޮތް މަޖިލިހުގެ އިންތިޚާބުން އެމްޑީޕީގެ ޓިކެޓު ލިބިވަޑައިނުގެންނެވި ބައެއް ބޭފުޅުން: (ކ-ވ) ނާޒިމް، ރުކުމާ، ދީދީ އަދި އަލީ ނިޒާރު. މި ބޭފުޅުންގެ އިތުރުން މުހައްމާ އަށް ވެސް ފުރުސަތެއް ލިބިވަޑައެއް ނުގެންނެވި.\n19 ޖެނުއަރީ 2019 - 07:54\nއަންނަ އޭޕްރީލް މަހު ބާއްވާ ރައްޔިތުންގެ މަޖިލިހުގެ އިންތިޚާބުގައި އެމްޑީޕީގެ ޓިކެޓު ދޭނެ ކެންޑިޑޭޓުން ކަނޑައެޅުމަށް އިއްޔެ ބޭއްވި ވާދަވެރި ޕްރައިމަރީގައި، މިހާރު މަޖިލިހުގައި ތިއްބެވި އެ ޕާޓީގެ މެމްބަރުންގެ ތެރެއިން ޓިކެޓު ނުލިބި، ފުރުސަތު ގެއްލުނީ ފަސް ބޭފުޅަކަށެވެ.\nއެއީ އިހަވަންދޫ ދާއިރާގެ މެމްބަރު މުހައްމަދު އަބްދުﷲ (މުހައްމާ) އާއި ހެންވޭރު ދެކުނު ދާއިރާގެ މެމްބަރު މުހައްމަދު އަބްދުލްކަރީމް (ރުކުމާ) އާއި ވައިކަރަދޫ ދާއިރާގެ މެމްބަރު މުހައްމަދު ނާޒިމާއި ހިތަދޫ މެދު ދާއިރާގެ މެމްބަރު އިބްރާހިމް މުހައްމަދު ދީދީ (ބްރިގޭޑިއާ) އަދި ހިތަދޫ ދެކުނު ދާއިރާގެ އަލީ ނިޒާރެވެ. މިއިން ކޮންމެ ބޭފުޅަކަށް ވެސް މި ދައުރާ އެކު މަޖިލިހުގައި ފުރިހަމަ ކުރެއްވުނީ އެއް ދައުރެވެ.\nމި ފަސް މެމްބަރުންގެ ތެރެއިން މުހައްމާ އެމްޑީޕީއާ ގުޅިވަޑައިގަތީ ޕްރައިމަރީއާ ދިމާކޮށެވެ. އޭނާ ޕާޓީ އަށް ސޮއިކުރެއްވީ ކުރީގެ ރައީސް އަދި އެ ޕާޓީގެ ރައީސް މުހައްމަދު ނަޝީދު ދިރިއުޅުއްވާ ގެކޮޅުގައި ވަކިން ބޭއްވި ކުޑަ ހަފްލާއެއްގަ އެވެ.\nނަޝީދު ދިރިއުޅުއްވާ ގެކޮޅުގައި ބޭއްވި ކުޑަ ހަފުލާއެއްގައި، މުހައްމާ މިދިޔަ އަހަރުގެ ނޮވެމްބަރު މަހު އެމްޑީޕީ އަށް ސޮއިކުރެއްވުމަށް ފަހު، އެ ޕާޓީގެ ޗެއާޕާސަން ހަސަންއާ ފޯމު ހަވާލު ކުރައްވާއިރު ފަހަތުގައި ނަޝީދު.---ފޮޓޯ: އެމްޑީޕީ\nހެންވޭރު ދެކުނު ދާއިރާގެ ޕްރައިމަރީގައި ރުކުމާގެ މައްޗަށް ކާމިޔާބު ހޯއްދަވައި އޭޕްރީލް ހަ ވަނަ ދުވަހު އޮންނަ ރައްޔިތުންގެ މަޖިލިހުގެ އިންތިޚާބުގައި އެމްޑީޕީގެ ޓިކެޓު ކަށަވަރު ކުރެއްވީ ވިޔަފާރިވެރިޔާ ހުސައިން ޝަމީމް (އަނދުން ހުސައިން) އެވެ. ވައިކަރަދޫ ދާއިރާގެ ނާޒިމަށް ކުރިއަށް އޮތް ރައްޔިތުންގެ މަޖިލިހުގެ އިންތިޚާބުން އެމްޑީޕީގެ ޓިކެޓު ގެއްލުނީ އޭނާގެ މައްޗަށް ހުސައިން ޒިޔާދު (ފިއްޓެ) ކާމިޔާބު ހޯއްދެވުމުންނެވެ.\nވައިކަރަދޫ ދާއިރާގެ އެމްޑީޕީގެ ޕްރައިމަރީ ކާމިޔާބު ކުރެއްވި ޒިޔާދު (ފިއްޓެ)\nސިފައިންގޭގެ ކުރީގެ ބްރިގޭޑިއާ ޖެނެރަލް ދީދީގެ މައްޗަށް ކުުރި ހޯއްދަވައި ހިތަދޫ މެދު ދާއިރާގެ މަޖިލިހުގެ އެމްޑީޕީގެ ޓިކެޓު ކަށަވަރު ކުރެއްވީ ހިޔަލީ މުހައްމަދު ރަޝީދުގެ ކޮއްކޮ އަހުމަދު ރަޝީދު (ޗެކް މާކް) އެވެ. އަދި މަޖިލިހުގެ މި ދައުރުގައި އެންމެ ހަރަކާތްތެރި އެއް މެމްބަރުގެ ގޮތުގައި ހިމެނުނު އަލީ ނިޒާރު ބަލިވީ ހިތަދޫ ދެކުނު ދާއިރާގެ އެމްޑީޕީގެ ރައީސް އިބްރާހިމް ނާޒިލް އަތުންނެވެ. ނާޒިލް އަކީ ޕްރައިމަރީގައި ތުޅާދޫ ދާއިރާގެ އެމްޑީޕީގެ ޓިކެޓު ކަށަވަރު ކުރެއްވި މަޝްހޫރު ގާނޫނީ ވަކީލް ހިސާން ހުސައިންގެ ފިރިކަލުންނެވެ.\nމި ފަސް މެމްބަރުންގެ ބަދަލުގައި ކުރިއަށް އޮތް ރައްޔިތުންގެ މަޖިލިހުގެ އިންތިޚާބަށް އެމްޑީޕީގެ ޓިކެޓު ކަށަވަރު ކުރެއްވީ މުޅިން ވެސް އާ މެމްބަރުންނެވެ.\nސިޔާސީ ޕާޓީ އަކުން މިހާތަނަށް ބޭއްވި އެންމެ ބޮޑު، އަދި އެންމެ ފޯރިގަދަ ޕްރައިމަރީގައި އެމްޑީޕީގެ ސެކްރެޓަރީ ޖެނެރަލް އަނަސް އަބްދުއްސައްތާރު ފިޔަވައި އެ ޕާޓީގެ ލީޑަޝިޕްގެ ހުރިހާ ބޭފުޅުން ވެސް ވަނީ ޓިކެޓު ކަށަވަރު ކުރައްވައިފަ އެވެ. އެއީ އެމްޑީޕީގެ ރައީސް އަދި ކުރީގެ ރައީސް މުހައްމަދު ނަޝީދާއި އެ ޕާޓީގެ ޗެއާޕާސަން ހަސަން ލަތީފާއި ޗެއާޕާސަންގެ ނައިބު (އިދާރީ) އަލީ ނިޔާޒާއި ޗެއާޕާސަންގެ ނައިބު (މާލީ) އަހުމަދު އަބްދުﷲ އެވެ. އަހުމަދަށް ވަނީ ޕްރައިމަރީއަކާ ނުލައި ބާރަށު ދާއިރާގެ ޓިކެޓު ލިބިވަޑައިގެންފަ އެވެ.\nމާފަންނު މެދު ދާއިރާގެ ޓިކެޓު ހޯއްދެވުމަށް ކުރިމަތިލެއްވި އެމްޑީޕީގެ ސެކްރެޓަރީ ޖެނެރަލް އަނަސްގެ މައްޗަށް ކާމިޔާބު ހޯއްދެވީ މަޖިލިހުގެ އެ ދާއިރާގެ މެމްބަރެއްގެ ގޮތުގައި ކުރިން ވެސް ހުންނެވި އިބްރާހިމް ރަޝީދު (ބޮންޑާ) އެވެ.\nކުރިއަށް އޮތް ރައްޔިތުންގެ މަޖިލިހުގެ އިންތިޚާބަށް ޕްރައިމަރީއަކާ ނުލައި 10 ބޭފުޅަކަށް އެމްޑީޕީގެ ޓިކެޓު ދީފައިވާއިރު އޭގެ ތެރޭގައި މަޖިލިހުގައި މިހާރު ތިއްބެވި ތިން މެމްބަރަކު ވެސް ހިމެނިވަޑައިގަންނަވަ އެވެ. އެއީ ގަލޮޅު އުތުރު ދާއިރާގެ އީވާ އަބްދުﷲ އާއި މާފަންނު އުތުރު ދާއިރާގެ އިމްތިޔާޒް ފަހުމީ އަދި އަލިފުށި ދާއިރާގެ މެމްބަރު މުހައްމަދު ރަޝީދު (ބިގޭ) އެވެ.\nއެމްޑީޕީ މަޖިލީހުގެ މެމްބަރުން އެމްޑީޕީގެ މަޖިލިސް ޕްރައިމަރީ ރައްޔިތުންގެ މަޖިލީހުގެ އިންތިޚާބު 2019 ކުރީގެ މެމްބަރު އަލީ ނިޒާރު މުހައްމަދު އަބްދުލް ކަރީމް (ރުކުމާ) މުހައްމަދު އަބުދުﷲ (މުހައްމާ)\nލިއޯ މެސީ ކިޔާ މީހަކު ފޭކް އެފްބީ އެކައުންޓެއް ހަދައިގެން 24 ގަޑިއިރު އަސްލަމް ޕްރޮމޯޓްކުރަން އެކުރާ މަސައްކަތް ހުއްޓާލުމަށް ގޮވާލަން.\nމެސީ ދިޔަ މަގަކުން ވެސް ފޭކް މެސީއަށް ނުދެވޭނެ.\nވަރަށް ގިނަ މުއްސަދީން ލާރި އެޅިޔޯ އެބަ ކިޔާ މިހާރުން ބަލައިލަދީބަލަ\nޑިމޮކްޜެޓިކް މުޖުތަމައެއްގަ ނުހޮވުނީމަ ދެން ހުރި ކެންޑިޑޭޓްގެ ފަހަތަށް އަރާ ކެންޕެއިންކުރާނެކަމަށް އުންމީދުކުރަން. ސޭޓު ފައިދަށަށްވެއްޓި މޭޒު ދަށުން ޓިކެޓްހޯދުމަކީ ހަޑިކަމެއް.\nނިޒާރު ކެޓީމަ ވަރަށް ދެރަވެއްޖެ...\nޑިމޮކްރެސީގެ ރީތި އުސޫލުގެ ނަމޫނާ ދައްކަންވެގެން ޕްރައިމަރީ ބާއްވާ ޕާޓީގެ ކަންތައްތައް މިއަދު އެމީހުން ދެއްކި ގޮތަކީ އެއުސޫލާ މުޅިން ހިލާފު ކަމެއް. އަޅުގަނޑު މިއަދު ޕްރައިމަރީ ބޭއްވިތަނެއްގަ ހުރިއިރު ކެނޑިޑޭޓުން އައިސް ކިއުގަ ތިބި މީހުނާ ސަލާންކޮށް ދުރައް ޖައްސާ ލާރި ދިންތަންވެސް ދުށިން. މިގޮތް ކަމުނުގޮސްގެން ޕްރައިމަރީއާ އެއްޗެހި މި ބާއްވަނީ. އަޅުގަނޑު އެމް.ޑީ.ޕީގެ މެމްބަރަކަށް ވީތީ މިއަދު ލަދުގަނޭ.\nތިހާ ލަދުގަންނަންޏާ ވަކިވާން ވީނު. ކާކު ބުނެގެން ތިހުންނަނީ؟ ގަދަ ކަމުންތަ ޕާޓީއަށް ވެއްދީ؟\nއިހަވަންދޫ ދާއިރާއިން މުހައްމާ ވެސް ކެޓި، އެހެންވީމާ5ސިޓން އެމްޕީން ކެޓީނޫންތޯ\nފެއިލްވި އެންމެންނަށް ސްޓޭޓް މިނިސްޓަރުކަން ދިނީމާ ހަމަޖެހުނީ\nފެއިލްވި މީހުންނޭ ނުކިޔަގަ. ޢިންތިހާބެއްވިއްޔާ ކޮންމެވެސް އެކަކު ދޯ މޮޅުވާނި. ޥަރަށް ބުރަމަސައްކަތް ގިނަ ކެންޑިޑޭޓުން ކުރި.\nދެވަނަ ދައުރަކަށް ކުރިމަތި ލައްވާއިރު ރައީސްކަން ކުރާ މީހުނަށް ޕްރައިމަރީ އެއް ބާއްވަން ނުޖެހެނީ ކީއްވެ ތޯއެވެ؟\nބޭފުޅާ އޮޅިވަޑައިގެން ތިހުންނެވީ، އަންނި ހޮވީ ޕްރައިމަރީއިން އެހެން ކެޑިޑޭޓަކާ ވާދަކޮށްފަ. ހަޖަމް ނުވިޔަސް އޯކޭ އެކަމް ދޮގު ވާހަކަ ފަތުރަނީ ކީއްވެ؟\nރުކުމާ މަޖިލީހުގަ އިންނެވިއިރު ފަސްްބައިވަނީ އެތަކެއް އެއްޗެއް ޖެހިފަ. ވޯޓްލީ ގޮތާ އެތަކެއް ތުހުމަތު ތަކެއް ކުރެވިފަ. ބްރިގޭޑިޔާ ޖެނެރަލް މަޖިލީހުގަ ހިތަދޫ މެދުދާއިރާގެ ވާހަކައަށް ވުރެއް އެމްޑީޕީގަ އުޅޭ ދެތިން މެންބަރުންގެ ދީނީ ފިކުރު ހުރިނެއްގޮތުގެ ވާހަކަ ގިނައިން ދެއްކީ.


Yaameen Ge Maraai Gulhigen Thahugeegah Aa Mauloomaathu Thakeh Libijje - Vaguthu\n1 އަހަރު ކުރިން ( އޭޕްރީލް 13, 2020 )\nމަރާލާފައި އޮއްވާ ފެނުނު މަޝްހޫރު ބްލޮގަރު، ޔާމީން ރަޝީދު މަރުގެ މައްސަލައިގައި ފޮރެންސިކް އެނަލައިސިސް ރިޕޯޓުން ތަހުގީގަށް އާ މައުލޫމާތުތަކެއް ލިބިފައިވާ ކަމަށް ގެއްލިފައިވާ މީހުންނާއި މަރާލާފައިވާ މީހުންގެ މައްސަލަތައް ތަހުގީގު ކުރުމަށް ރައީސް އިބްރާހީމް މުހައްމަދު ސޯލިހު އުފައްދާފައިވާ ރިޔާސީ ކޮމިޝަނުގެ މެންބަރު ފަރީޝާ އަބްދުﷲ ވިދާޅުވެއްޖެއެވެ.\nއެކަމުގެ މައުލޫމާތު ރާއްޖެއެމްވީ އަށް ދެއްވަމުން ފަރީޝާ ވިދާޅުވެފައިވަނީ ރިލްވާންގެ މަރުގެ މައްސަލައިގެ ފޮރެންސިކް އެނަލައިސިސް ރިޕޯޓުގެ މަސައްކަތް ކުރަމުން އަންނަ ކަމަށެވެ. އަދި އެ ރިޕޯޓުން ތަހުގީގަށް އާ ހޯދުންތަކެއް ލިބިފައިވާ ކަމަށް ފަރީޝާ ވިދާޅުވިއެވެ. އެކަމުގައި އިތުރު ލަސްތަކެއް އުޅެމުން ދަނީ ކޮވިޑް-19 އާ ގުޅިގެން ސަރުކާރު ބަންދުވެފައި އޮތުމުން ކަމަށް ފަރީޝާ ވިދާޅުވިއެވެ.\nޔާމީންގެ މަރުގެ މައްސަލައިގެ އިތުރުން އެ ކޮމިޝަނުން ބޮޑު އަހައްމިޔަތު ކަމެއް ދީގެން ކުރި އެއް ތަހުގީގަކީ ނޫސްވެރިޔާ ރިލްވާންގެ މައްސަލައެވެ. އެކަމާއި ގުޅިގެން ފަރީޝާ ވިދާޅުވީ ރިލްވާން މައްސަލާގައި އެ ކޮމިޝަނުން ކޮށްފައިވާ ތަހުގީގުގެ ފައިނަލް ރިޕޯޓު ވަރަށް އަވަހަށް ނިންމާނެ ކަމަށެވެ. އަދި މިހާރުވެސް ކޮމިޝަނުގެ މެންބަރުންނަށް ގޭގައި ތިއްބަވައިގެން ކުރެވެން ހުރި މަސައްކަތްތައް ކުރަމުން އަންނަ ކަމަށް ފަރީޝާ ވިދާޅުވިއެވެ.\nރިލްވާންގެ މައްސަލާގައި މީގެކުރިން މަރު ކޮމިޝަނުން ވަނީ އޭނާ ރަހީނުކޮށް ޑިންގީއަކަށް ލައިގެން ދޯންޏަކަށް އެރުވުމަށްފަހު އޭނާ މަރާލާފައިވާ ކަމަށެވެ. ރިލްވާންގެ މައްސަލައިގެ ފައިނަލް ރިޕޯޓުން އޭނާ މަރާލުމަށް ފައިސާދިން ވިޔަފާރިތަކުގެ މައުލޫމާތާއި މައްސަލާގައި ހިމެނޭ އެންމެންނާއި ތުހުމަތު ކުރެވޭ މީހުންގެ މައުލޫމާތު ހާމަކުރާނެއެވެ.\nޔާމީން ރަޝީދު މާރާލީ 2017 ވަނަ އަހަރުގެ އޭޕްރިލް މަހުގެ 23 ވަނަ ދުވަހުގެ ރޭ ދަންވަރުއެވެ. މަރު ކޮމިޝަނުން މި މައްސަލައިގެ ތަހުގީގު ކުރަމުން އަންނައިރު ކޯޓުގައި މިހާރުވެސް މި މައްސަލައިގެ ޝަރީއަތްތައް ވެސް ދަނީ ކުރިޔަށެވެ. މި މައްސަލައިގައި ތޫނު އެއްޗެއް ބޭނުންކޮށްގެން ގަސްދުގައި މީހަކު މެރުމުގެ ދައުވާ ހ. އަންނާރުމާގޭ އިސްމާއިލް ހައިޝަމް ރަޝީދާއި، މ. އިރާސްމިކުގެ، އަހުމަދު ޒިހާން އިސްމާއީލާއި، ގދ. ގައްދޫ ސިންދުބާދުގޭ، މުހައްމަދު ދިފްރާނާއި، މ. ކުދެހިގެ ހަސަން ޝިފާޒާއި، މ. ތާއިފް އިސްމާއިލް ރަޝީދު އަދި މ. ކޮޅުފުށީ އީސްޓް، ހުސައިން ޒިޔާދުގެ މައްޗަށް ވަނީ ކޮށްފައެވެ.\nމިދިޔަ ސަރުކާރުގައި ދައުލަތުން ސީރިއާއަށް މީހުން ފޮނުވި: ސަނީފް\nއުމަރާ ދެކޮޅަށް ރިލްވާންގެ އާއިލާ ކޯޓަށް ދަނީ\nޔާމީން ރަޝީދުގެ ވާރިސުންގެ ބަސް އޮކްޓޯބަރު މަހު ޝަރީއަތަށް ނަގަނީ\nއޭޕްރީލް 13, 2020 19:16\nއަލަށް ލިބުނު މަޢުލޫމާތު: ޔާމީނު ރަޝީދަކީ ފިރިހެނެއް!\nމަހަކު 50000 ރުފިޔާ ކައިގެން އަލުންވެސް އެ ގެއްލުނީ!\nއޭޕްރީލް 13, 2020 19:26\nއަނެއްކާ ރައީސްޔާމީނު އެއްބަސްކުރުވީތޯ ގަދަކަމުން.\nއޭޕްރީލް 13, 2020 19:41\nތިޔަރިޕޯޓްނިމޭނީ މިރިޔާސީދައުރާއެކު ތިޔަތަނަކީވެސްރަނގަޅުމުސާރައެއްލިބޭކޮމިޝަނެއް އެހެންވީމަ ދައުރާއެކުނޫނީ ތަކަންނިމިގެންނުވާނެ އެހެންނޫނީ ތިޔަތަނުގަތިބިޕާޓީކުދިންގެވަޒީފާކޮޅުގެއްލޭނެ\nއޭޕްރީލް 13, 2020 19:52\nމަރުކޮމިޝަނަކީ ފެއިލް ވެފައިވާ ބައެއް..މިރާއްޖޭގެ ފުލުހުންނަށް ނުހޯދޭ އެއްވެސް މައްސަލައެއް ނެތް..މަރުކޮމިޝަނުން ކެނެރީގޭ ބުއްޅަބޭ އާއި ސުވާލުކުރާތި\nއޭޕްރީލް 13, 2020 20:29\nއަނެއްކާވެސް އަނެއް އެޕޮސޯޑުހެން ހާދަހީވެޔޭ. މިފަހަރުގެ އެޕިސޯޑުގެ ޕުލޮޓުގަ އޮންނާނީކޮން ސުޓޯރީއެއްބާ.؟\nއޭޕްރީލް 13, 2020 21:26\nކޮބާ ޑރ އަލްމަރަހޫމް އަފްރާޝިމް ޢަލީ ގެ މަރުގެ މައްސަލަ\nއޭޕްރީލް 14, 2020 00:45\nވަކި ޝަރުތެއް ހުންނަ މީހުންގެ މަރުތައް އެކަނިކަންނޭނގެ ބަލަނީ. ޔާމީނާ ރިލުވާނަށް ނިސްބަތްކޮށް ބުނާއެއްޗެއް ނޫން.\nއޭޕްރީލް 13, 2020 23:05\nފަރީޝާ އަކީ ތިޔަކަހަލަ ކަމެއް ކުރެވޭ ވަރުގެ މީހެއް ނޫން ބަންދުގައި ވެސް އޭނާ ބަލަނީ\nމެޑެލް ޖެހޭތޯ .....\nބޮޑު މުސާރަ ލިބޭ\nކޮމެޝަނެއްގައި ވިއްޔާ މުއްދަތެއް އޮވެގެން ކަން ކުރަންވާނީ\nތިޔަ ހުރިހާ މަރުގެ ކަންތަކުގައި ޚަރަދުކުރީ ރާއްޖޭގައި ހުންނަ އެންބަސީއަކުންނޭ ބުނާތީ އަޑުއިވޭ\nއެހިސާބުގައިޖެހިފައި ތިޔަކަން އަފަލާ ތަންހަރު\nއޭޕްރީލް 14, 2020 00:10\nތިމައްސަލަ ނިންމަނީ ކޮންއިރަކުތައް. ކޮބާތަ ތަހުގީގަށް ލިބުނު އާ މައުލޫމާތަކީ؟\nއޭޕްރީލް 14, 2020 01:22\nތީ ކަމެއްވާބައެއްނޫން. ހުސް އަނގަ\nއޭޕްރީލް 14, 2020 02:15\nދެން ކޮންމެ ކަމެއްކަމެއްވެސްއަޅުވާނީ ކޮރޯނާ ބޮލުގަ.ބަލަގަ ކިހާ ދުވަހެއްމިވެނީ އެވެނި އެއްޗެކޭ މިވެނި އެއްޗެކޭ ކިޔައިގެން ކިތެއް އަހަރު.ސޯލިހް ވެރިކަމަށް އައިސް ކިތަށް ކޮމިޝަން ހެދި.ކޮންކަމެއް ނިމުނީ؟ހަމަ ޓީވީ އަށް އަރާފައި ކުރިއެރުން ލިބިއްޖެޔޭ އެއްޗެކޭ މީއްޗެކޭ ކިޔަނީ.\nއޭޕްރީލް 14, 2020 08:42\nތިޔަ ފަރީޝާގެ ފިރިމީހާ އަކީ ރާއްޖޭގައި ގައިރުދީން ފަތުރަން އުޅެގެން ޑީޕޯޓް ކުރި މީހެއް މިހާރު ހުއްދަދީގެން އަނެއްކާ ރާއްޖޭގައި އެއުޅެނީ....\nއޭޕްރީލް 14, 2020 09:21\nގޭސްގަނޑެއް އަނބުރަނީ ކޮނމެސްކަމެއް އޮއްބާލަން\nއޭޕްރީލް 14, 2020 14:42\nމިހާރު ތިކަން އޮތީ ހަގީގަތް ހާމަކުރާ ހިސާބުގަ ހުވާކުރާތާ ފުރަތަމް ދުވަހު ހާމަކުރާނެ ކަމައް ވިދާޅުވި ނޫންތޯ މިހާރު 2023 ގަ ކަމައް ވަނީ ދެން ހުވާކުރާނީ.... ހަހަހަހަހަހަ


ކިޔުންތެރިންނަށް ރަނުގެ ފުރުޞަތެއް — Ihavandhoo.com\n18 ފެބުރުއަރީ 2014 36 އެޑްމިން\nއިހަވަންދޫ ދާއިރާއަށް ކުރިމަތިލައްވާ ކެނޑިޑޭޓުން / (ކަނާއަތުން ވާއްތަށް) އަޙްމަދު ޝާފިޢު، މުޙައްމަދު މަޠީން، އަޙްމަދު ޢަބްދުﷲ އަދި މުޙައްމަދު ޢަބްދުﷲ\nކުރިއަށް އޮތް މަޖިލިސް އިންތިޚާބުގައި އިހަވަންދޫ ދާއިރާއަށް ކުރިމަތިލައްވާފައިވާ ހަތަރު ކެނޑިޑޭޓުންނާ ކިޔުންތެރިން ކުރައްވަން ބޭނުންފުޅުވާ ސުވާލުތަކުގެ ޖަވާބު މި ނޫސް މެދުވެރިކޮށް ކިޔުންތެރިންނާ ހަމައަށް ފޯރުކޮށްދިނުމުގެ ޚާއްސަ މަސައްކަތެއް މި ނޫހުން ކުރުމަށް ވަނީ ނިންމާފަ އެވެ.\nކެނޑިޑޭޓުންނާ ކިޔުންތެރިން ކުރައްވަން ބޭނުންފުޅުވާ ސުވާލުތައް މި އާރޓިކަލް އަށް ކޮމެންޓްގެ ގޮތުގައި ފޮނުއްވާދެއްވުން އެދެމެވެ. ކިޔުންތެރިން ސުވާލު ކުރެއްވުމުގައި އެއްވެސް ކެނޑިޑޭޓެއްގެ ޢިއްޒަތުއްނަފްސަށް އުނިކަން ލިބިދާނެފަދަ ސުވާލުތައް ނުކުރެއްވުން އެދެމެވެ. މަޖިލިސް އިންތިޚާބަށް ކުރިމަތިލެއްވުމުގެ ސަބަބުން ރައްޔިތުން ސާފުކުރައްވަން އެދިވަޑައިގަންނަވާނޭ ފަދަ ސުވާލުތަކަށް އިސްކަމެއް ދެއްވުން އެދެމެވެ. ސުވާލު ކުރައްވާއިރު، ސުވާލު ރައްދު ކުރާ ކެނޑިޑޭޓްގެ ނަން ބަޔާންކޮށްދެއްވަން ވާނެ އެވެ.\nކިޔުންތެރިން ފޮނުއްވާ ސުވާލުތައް މި ނޫހުން ބެލުމަށްފަހު ޝާއިޢުކުރެވޭނެ އެވެ.\nސުވާލު ފޮނުއްވުމުގެ ފުރުޞަތު ބަންދު ވާނީ ބުރާސްފަތި ދުވަހުގެ ރޭގަނޑު 12:00ގެ ނިޔަލަށެވެ.\nކިޔުންތެރިން ފޮނުއްވާ ސުވާލުތަކުގެ ޖަވާބު އަންނަ ހަފްތާގައި ޝާއިޢު ކުރުމަށް މި ނޫހުން ގަސްދުކޮށްފައިވެ އެވެ.\nމި ފުރުޞަތުގެ ބޭނުން ހެޔޮގޮތުގައި އެދެވޭ ގޮތުގައި ހިއްޕަވާނެކަމަށް އުންމީދުކުރަމެވެ.\nތިއުޅެނީ ހީލަތްތެރި ރޭވުމެއްގެ ދަށުން ކުދިންކޮޅު ފަޞީހަތްކޮށްލަން ވެގެން..\n– 18 ފެބުރުއަރީ 201426\nއަޙްމަދު ޢަބްދުﷲގެ ކިތައް އަނބިން ތިބޭތޯ؟\n– 18 ފެބުރުއަރީ 201460\nތިބާ އަށް އިތުބާރު ކުރަންވީ ކީއްވެ؟ (ހުރިހާ ކެނޑިޑޭޓުންނާ ކުރުމަށް)\nއަންނަނިވި ސުވާލުތައް ހުރިހާ ކެނޑިޑޭޓުންނާ ކުރޭ! -\tފުރިހަމަ ނަމާއި، ދާއިމީ އެޑްރެސް، ނަސަބާއި ހަސަބުގެ ތަފްޞީލް -\tއަނބިދަރިންނާ ބެހޭ މަޢުލޫމާތު -\tތަޢުލީމީ ފެންވަރާއި، ބައިވެރިވެފައިވާ ތަމްރީން ޕްރޮގްރާމްތަކާއި، މި ނޫންވެސް މިފަދަ ކަންކަން -\tއަދާކުރި ވަޒީފާތަކާއި، މަޤާމުތައް އަދި ދިރިއުޅުމުގެ މި ނޫންވެސް މަސައްކަތްތެރިކަމުގެ ތަޖުރިބާތައް -\tޙާސިލްކޮށްފައިވާ ކާމިޔާބީތައް -\tދިރިއުޅުމަށް މިހާރު ކުރާ މަސައްކަތް\nމަތީނުވެފައިވާ ވައުދުތަކަށް ފުއްދުމަށް އެތައް މިލިއަން ރުފިޔާއެއް ޚަރަދު ވާނެ! އެހާވަރަށް ފައިސާ ހޯދާނީ ކިހިނެއްތޯ! ކުރިން އެކަންކަން ނުކޮށްދިނީ ކީއްވެތޯ؟\n– 18 ފެބުރުއަރީ 201461\nހުރިހާ ކެނޑިޑޭޓުންނަށް / -\tމަޖިލިސް މެމްބަރުކަމަށް ކުރިމަތިލީ ކީއްވެ؟ -\tމަޖިލިސް މެމްބަރު ކަމަށް ތިބާ ހޮވަންވީ ކީއްވެ؟ -\tރައްޔިތުންނަށް ވާ ވަޢުދު ތަކަކީ ކޮބާތޯ؟ -\tރައްޔިތުންގެ ޙާލަތާއި ވިންދު އެނގި ވަޑައިގަންނަވާތޯ؟ ތަފްޞީލްދެއްވާ؟ ޙާލަތާއި ވިންދު ބަޔާންކޮށް ދެއްވާ! -\tމަޖިލިސް މެމްބަރެއްގެ ޒިންމާތައް އަދާކުރުމުގައި ތިބާ ގެންގުޅުއްވާނެ ހަމަތައް ބަޔާންކޮށްދެއްވާ؟ -\tއިހަވަންދޫއާ މެދު ގެންގުޅުއްވާ ޚާއްޞަ ތަޞައްވުރެއް އެބައޮތްތޯ؟ ތަފްޞީލް ދެއްވާ!\nމުހައްމާ އަށް / -\tއަބަދު ޕާޓީ ބަދަލު ކުރަނީ ކީއްވެތަ؟ އެންމެ ފުރަތަމަ ފެނުނީ ޑީއާރުޕީން، ދެން ޖޭޕީން، ދެން އެމްޑީޕީން، ދެން އަނެއްކާ ވެސް ޖޭޕީން. އަސްލު ފިކުރަކީ ކޮބާތޯ؟\n– 18 ފެބުރުއަރީ 201471\nމުހައްމާ އަށް / - ހިލޭ އަންހެނުންނާ ގައިގޯޅިވެ އުޅުމަކީ ދީނާ ޚިލާފު ކަމެއް ނޫންތޯ؟ މަޖިލިސް މެމްބަރުކަން ނުލިބިއްޖެ ނަމަ އަނެއްކާ ވެސް ފިލްމުކުޅުއްވާނީތޯ؟\nހުރިހާ ކެނޑިޑޭޓުންނަށް / - މަރުގެ އަދަބު ތަންފީޒް ކުރުމަށާއި، ރަޖަމް ކުރުމަށާއި، ވައްކަން ކުރާ މީހުން އަތްކަނޑަން ތާއީދު ކުރަންތޯ؟ ސާފުކޮށް ޖަވާބު ދެއްވާނީ!\n(ޝާފިއުއާ ކުރުމަށް) ބައެއްމީހުން ބުނޭ ޝާފިއު ކުރިމަތިލީ މަގާމެއް ހޯދާށޭ! އަދި ލާރިކޮޅެއް ހޯދާށޭ؟ މިކަމަށް ދޭރައްދަކީ ކޮބާތޯ؟\n(އަހުމަދާ ކުރުމަށް) ކީއްވެގެންތޯ ރަށު ދާއިރާއަށް ކުރިމަތިނުލާ އިހަވަންދޫ ދާއިރާއަށް ކުރިމަތިލަނީ! އިހަވަންދޫ ދަރިން ނުވާލޯތްބެއް ތިޔަބޭފޫޅާއަށް ދާއިރާދެކެ ވެވޭނެތޯ؟\n– 18 ފެބުރުއަރީ 201451\nއަޙުމަދު އަބުދުﷲ ހިމެނެނީ ރައްޔިތުންގެ މަޖިލީހުގެ ޙާޒިރީ އެންމެ ރަގަޅު މެމްބަރުންގެ ތެރޭގައި، އަދި ހަމަ ދާއިރާއަށް އެއްމެ ގިނައިން ދަތުރު ކުރި މަޖިލިސް މެމްބަރެއްގެ ގޮތުގައިވެސް ހިމެނެނީ އަޙްމަދު. ކިހިނެއްތޯ މަޖިލީހުގައި އެހާބުރަކޮށް އުޅުއްވަމުން ދާއިރާގެ ރައްތަކަށް އެހާގިނާން ދަތުރު ކުރަން ވަގުތް ހޯއްދަވަނީ؟.\n– 18 ފެބުރުއަރީ 2014 8 1\nޝާފިއުއަށް. ޝާފިއުގެ ކެމްޕޭން ޓީމު ހަމައެކަނި ޕީޕީއެމްގެ ތާއިދު އޮންނަ ގޭތަކަށް ގޮސް ކެމްޕޭން ކުރާ ސަބަބު ބުނެދެއްވަ ފާނަންތޯ؟ އެމްޑީޕީގެ އެއްވެސް ވޯޓެއް އަނބުރާ ނުލެވޭނެ ކަން ޔަޤީން ވަނީތޯ؟ާ\n– 19 ފެބުރުއަރީ 2014 8 1\nޝާމުކަރައިގެ ރަށްބޭރުން އާއްސަ ކުރިމަތިލާވަޑައި ގަންނަވަން އިގުނީ އިހަވަންދޫ ދާއިރާއަށްތަ؟ އަމިލް ރަށަށް ކުރިމަތި ލައްވަންވީނުންތޯ!\n– 19 ފެބުރުއަރީ 201430\nމީ ތަކަންދޫ އަހުމަދަށް ވިކިފައޮތް ސައިޓެއް، މިސައިޓް ބޮއިކަޓްކުރޭ\n– 20 ފެބުރުއަރީ 2014 1 0\nހުރިހާ ކެންޑިޑޭޓުންނަށް: އިހަވަންދޫގެ ރައްޔިތުންނަށް މިވަގުތު އެންމެ ދަތިވެފައިވާ ކަންތައްތަކަކީ ކޮބައިތޯ؟ އެކަންތައްތައް ހައްލުކޮށްދިނުމަށްޓަކައި މަޖިލީހުގެ ތެރެއިން ކޮށްދެވޭނީ ކޮން ކަންތައްތަކެއްތޯ؟\n– 20 ފެބުރުއަރީ 201420\nއެންމެނަށް: އިހަވަންދޫގައި ގިނަވަމުންތާ މަސްތުވާކެތީގެ މައްސަލަތަކާއި ވަޒީފާއެއް ނެތި މަގުމަތީ ބިއްޖެހިފައި ތިބޭ ޒުވާނުންނާ މެދު. އެކަންތައްތަކުގެ ހައްލެއް ކަމަށް ދެކެނީ ކޮން ކަމެއްތޯ؟ ރަށުގައި ވަޒީފާގެ ފުރުޟަތު އިތުރުކުރުމަށް މަޖިލީހުގެ ތެރެއިން ތިބޭފުޅާ ކުރައްވާނީ ކޮންކަމެއްތޯ؟\nއަހުމަދަށް: ހއ. އިހަވަންދޫ ގައި ޕުރީސުކޫލެއް އެ އަޅަނީ، އެއީ އަހުމަދުގެ ހަރަދުގައި ކޮށްދެއްވާ ކަމެއްތޯ؟ ނޫނީ އިހަވަންދޫ ކައުންސިލުން ކުރައްވާ މަސައްކަތެއްތޯ؟ މި ދެގޮތަށްވެސް މީހުން ވާހަކަދައްކާތީ ސާފުކޮށްލަން ބޭނުން.\nމަތީނު އަށް: އިހަވަންދޫގެވެސް ގިނަ ބަޔަކަށް މަތީނު އަކީ ބީރައްޓެހި މޫނެއް. އިހަވަންދުއާއި އިހަވަންދޫ ދާއިރާ ކިހާވަރަކަށް އެނގިލައްވާގެންތޯ މިދާއިރާއަށް ކުރިމަތި ލެއްވީ؟\nމަތީނު އަށް: ފަރުދީގޮތުން ވަޢުދުތަކެއް ވެފައި އެވަނީ. އެއީ ރިޝްވަތު ކަމަށް ޤަބޫލުފުޅު ނުކުރެއްވޭތޯ؟ ނޫނީ އިންތިހާބުގައި ވޯޓު ހޯދުމަށް ފައިސާގެ ނުފޫޒު ބޭނުން ކުރުން ނޫން ކަމަށް ވެދާނެތޯ\nމަތީނު އާއި ޝާފިޢުއަށް: ތިބޭފުޅުން ނުހޮވިއްޖެ ނަމަ މަޖިލީހަށް މިދާއިރާއިން ހޮވުމަށް އެންމެ އެދެނީ ކޮން ބޭފުޅެއްތޯ؟ ސަބަބު؟\nމަޖުލީހުގަ ޖަނަވާރުން އުޅޭ ވައްތަރަށް ނޫޅޭނެކެމަށް ޔަޤީންކަން ދީފަނަންތަ؟ މިހާރު އެއޮއްނަ މަޖުލީހަކާހެދި ބޯހަލާކު.\nމަޖުލިސް މެމްބަރުންގެ މުސާރައާމެދު ބުނާނީ ކީކޭތޯ؟ ދިވެހިރާއްޖެ ފަދަ ތަނަކަށް އެކަށީގެންވާ އަދަދެއް ކަމަށް ފެނޭތޯ އެއީ؟\nދިވެހިރާއްޖޭގެ ޤާނޫނަށް ކިހާވަރަކަށް ލޯހުޅިވިފަ ވޭތޯ؟ ޤާނޫނާއި ޤަވާޢިދު ތަކުގަ ހުރި ބާގަނޑުތަކުން އުމުރަށް ޖަލުގަ ތިބޭމީހުންވެސް ރައްޔިތުންގެ ތެރެއަށް އެބަ އާދޭ. އިސްލާހު ކުރަންޖެހޭ ޤާނޫނު ތަކެއް ވާކަމަށް ޤަބޫލު ކުރައްވަންތޯ؟ މިހާރުން މިހާރަށް ކޮންމެހެން ބޭނުންވާ ޤާނޫނުތަކެއް ހުރިކަމަށް ދެކެމްތޯ؟\n(އަހުމަދާއި މުހައްމަދު(މުހައްމާ) އަށް) އަޅުގަނޑަށް އެނގިފައިވާ ގޮތުގައި ރައްތިތުންގެ މަޖިލީހުގެ މެމްބަރުންނަކީ އެބޭފުޅަކު ނިސްބަތްވާ ދާއިރާގެ ހުރިހާ މެމްބަރުން ތަމްސީލުކުރާ ބޭފުޅެއް. ހުރިހާ ރައްޔިތުންނަށް މަޖިލީހަށް ނުދެވޭނެތީ ރައްޔިތުންގެ ފަރާތުން ކަނޑައަޅާ ރައްޔިތުންގެ ވަކީލު. ވީއިރު މަޖިލީހުގައި ވޯޓު ނެގޭ ކަންކަމުގައ މެމްބަރުން ވޯޓު ދެއްވަންޖެހޭނީ އެދާއިރާއެއްގެ ރައްޔިތުންގެ ތެރެއިން ގިނަ ރައްޔިތުން ބޭނުންވާގޮތަކަށް. ނަމަވެސް ޕާޓީތަކުން ވޯޓުދެއްވުމަށް ވިޕް ލައިނެއް ނެރޭ ވާހަކަ އިވޭ.. އަދި އެޔާއި ޚިލާފުގެން ފިޔަވަޅުއަޅާ ވާހަކަވެސް އިވޭ.. ބައެއްފަހަރު ޕާޓީ ކަނޑާލާ ވާހަކަވެސް އިވޭ.. ތިޔަބޭފުޅާ ވޯޓު ލުމުގެ ކުރިން ދާއިރާގެ ރައްޔިތުންގެ ވިޕް ލައިން ހޯދަވާނަންތޯ.. އެހެންނަމަ ތިޔަ ބޭފުޅާގެ ޕާޓީގެ ވިޕް ލައިނާއި ދާއިރާގެ ރައްޔިތުންގެ ވިޕްލައިނާ ތައާރަޒުވެއްޖެ ހިނދެއްގައި އިސްކުރާނީ ކޮން ވިޕްލައިނެއްތޯ؟\nހުރިހާ ކެނޑިޑޭޓުންނަށް. ރުޅި އަންނަ ހިނދު ރުޅި މަޑުކުރުމަކީ ކިހާވަރެއްގެ ގޮންޖެހުމަކަށް ވޭތޯ؟ ދުވަހަކުވެސް ރުޅި އައިސްގެން މުދަލަކަށް ގެއްލުން ދެވުނުތޯ؟\nހުރިހާ ބޭފުޅުންނަށް ކުރީގެ ރައީސް ޑރ.މުޙައްމަދު ވަހީދު ހަސަންމަނިކަށް ނިސްބަތްކޮށް ދުވަހަކުވެސް "ބާޣީ ވަހީދު" ބޭނުންކުރެއްވިންތޯ؟\n4 ބޭފުޅުންނަށް. މަޖިލީހުގެ ކަންކަމުގައި ދާއިރާގެ ރައްޔިތުންގެ ޚިޔާލު ހޯދުމަށް ފުރިހަމަ ނިޒާމެއް ގާއިމު ކުރާނަންތޯ؟ މިސާލަކަށް އިންޓާނެޓް ޕޮރޮޓޮކޯލްއެއްގެ ތެރެއިން ނޫނީ ދާއިރާގެ3ރަށުގައި މެމްބަރުގެ އޮފީހެއް ހުޅުވައިގެން ނަމަވެސް.. އަދި މުހިއްމު ބިލްތަކަށް ވޯޓު ދިނުމުގައި ރައްޔިތުންގެ ހިޔާލު ހުރިގޮތް ކިހާވަރަކަށް ބައްލަވާނަންތޯ އަދި އެއީ ކިހިނެއްތޯ؟\nމީހުން ނުރުހޭ ލަގަބުތައް އެމީހުންނަށް ބޭނުން ކުރަންތޯ؟\nހުރިހާާ ބޭފުޅުންނަށް ބާޒާރުމަތީ ބަހުރުވައިން މަޖިލީހުގައި ވާހަކަ ދައްކަންޖެހޭ ޙާލަތަެއް އަތުވެދާނެކަމަށް ޤަބޫލުކުރަންތޯ\n– 20 ފެބުރުއަރީ 201430\nއަޙްމަދު ޢަބްދުﷲ އަށް: ރައްޔިތުން މަޖިލީހުގެ މެމްބަރުންގެ އިމްތިޔާޒުގެ ބިލު ފާސްކުރުމަށް މަނިކުފާނު ވޯޓު ދެއްވީ ކޮންގޮތަކަށް ތޯއެވެ؟\n– 21 ފެބުރުއަރީ 201420\nއާބާދީ އެއްފަސް ކުރުމާމެދު ހިޔާލަކީ ކޮބާތޯ؟ މޮޅަދޫ ރައްޔިތުން އިހަވަންދުއަށް، މާރަންދޫ ރައްޔިތުން ތަކަންދުއަށް ބަދަލުކުރުމާމެދު ދެކިލައްވަނީ ކޮން ގޮތަކަށްތޯ؟\n– 21 ފެބުރުއަރީ 2014 1 0\nމުހައްމާ އަށް: ވަގު ނޯޓް ޖަހައިގެން އެއްވެސް ކަހަލަ ހުކުމެއް އައިތޯ އެވެ؟\n– 23 ފެބުރުއަރީ 2014 1 0\nމުހައްމާ އަށް: މުހައްމާ ހުރީ ޤާނުނީ ގޮތުން ކޮންކަހަލަ އިލްމެއް ތޯ؟ މަތީން އަށް: މިހާތަނައް ގައުމަށް ކޮންކަހަލަ ކަމެއްތޯ ކޮއްދިނީ؟ އަހްމަދުﷲ އަށް: މި 5އަހަރު ނިމުނީ އިރު އިހަވަންދޫ ދާއިރާއަށް ކޮށްދެވުނީ ކޮންކަމެއް ތޯ؟ ޝާފިއު އަށް: ޝާފިއުއަށް ވޯޓު ދޭންވީ ކީވޭތޯ؟\n– 25 ފެބުރުއަރީ 2014 1 0\nައަޙްމަދަށް ކުޑަކުދިން ޕާކްގައިވާ ސާމަނަކީ ތިޔަބޭފުޅަގެ އަމިއްލަ ޚަރަދުގައި ގަނެފައިވާ ތަކެތި ތޯ؟\n– 25 ފެބުރުއަރީ 201420\nޝަފިޢުއަށް ތިޔަބޭފުޅާގެ ކެމްޕެއިނަށް ޚަރަދުކުރަނީ ޔާމިނުއޭ ބޫނޭ ޝާފިއުގެ ކެމްޕެއިން ޓީމުން ބުނޭ؟ މީ ކިހާ ރަގަޅު މައުލޫމާތެއްތޯ؟


Manchester United in Cavani hoadhumaa gaathah! - vNews.mv\nމެންޗެސްޓާ ޔުނައިޓެޑުން ކަވާނީ ހޯދުމާ ގާތައް!\nއައްފާން މުހައްމަދު 04 October 2020, 17:21\nއިނގިރޭސި ކްލަބް މެންޗަސްޓާ ޔުނައިޓެޑުން ފްރާންސްގެ ޕެރިސް ސެއިންޓް ޖާމަންއަށް ކުޅެމުން އަންނަ އުރުގުއާއިގެ ތަރި އެޑިންސަން ކަވާނީ ހޯދުމާ ގާތަށް ޖެހިލައިފިއެވެ.\nފާއިތުވި ސީޒަން ނިމުމާއެކު ޕީއެސްޖީ އާއިއެކު ކަވާނީ ހަދާފައިވާ އެއްބަސްވުމުގެ މުއްދަތު ހަމަވުމުން ޔުނައިޓެޑުން ކަވާނީ ގެންނާނީ ހިލޭ ޓްރާންސްފާ ފީއެއްގައެވެ.\nޕްރިމިއަރ ލީގުގެ ޓްރާންސްފާ ވިންޑޯ އޮކްޓޯބަރު5ވާ ހޯމަ ދުވަހަށް ބަންދުވާއިރު 33 އަހަރުގެ ކަވާނީ އާދިއްތަ ދުވަހުގެ ވަގުތެއްގައި ޔުނައިޓެޑަށް ސޮއެ ކުރަން އިނގިރޭސިވިލާތަށް ދާނެކަމަށް ބެލެވެއެވެ.\nޔުނައިޓެޑުން ކަވާނީ އާއިއެކު ހަދާނީ2އަހަރު ދުވަހުގެ އެއްބަސްވުމެއް ކަމަށް ބޭރުގެ ކުޅިވަރު ރިޕޯޓްތަކުގައި ބުނެފައިވެއެވެ.\nއަދި ކަވާނީގެ ސޮއެ ހޯދުމާއެކު މިހާރު ޔުނައިޓެޑަށް ލޯނު އެއްބަސްވުމެއްގެ ދަށުން ކުޅެމުން އަންނަ ނައިޖީރިއާގެ ފޯވާޑް އޮޑިއޮން އިގާލޯ އާއިއެކު ހަދާފައިވާ 1 އަހަރު ދުވަހުގެ އެއްބަސްވުން ހަމަވުމުން އޭނާ އެނބުރި ކުރީގެ ކްލަބް ޗައިނާގެ ޝެންހާއި ޝެންހުއާއަށް ދާނެ ކަމަށްވެސް ރިޕޯޓް ތަކުގައި ބުނެފައިވެއެވެ.\nޔުނައިޓެޑްގެ ކޯޗުކަމާއި އޮލެގުނަ ސޯލްޝެއާ ހަވާލުވުމަށްފަހު ބޮޑަށް އިސްކަންދީފައިވަނީ ޒުވާން ކުޅުންތެރިން ޓީމަށް ގެނައުމަށެވެ.\nކަވާނީ ޔުނައިޓެޑަށް ގެންނަން މަސައްކަތް ކުރަން ފެށުމާއެކު ބައެއް ފަރާތްތަކުން ދަނީ ސޯލްޝެއާގެ މި "ޓްރެންޑް" އަށް ނިމުން އައީކަމަށް ބުނަމުންނެވެ.\nއެހެންނަވެސް ކަވާނީ ގެންނަން ސޯލްޝެއާ ނިންމުމަކީ ޓީމުގެ ޒުވާން ކުޅުންތެރިންނަށް މިސާލު ދަށްކާނެ ތަޖުރިބާކާރު މޮޅު "ރޯލް މޮޑެލް" އެއް ގެނައުމަށް ނިންމި ނިންމުމެއް ކަމަށްވެސް ފުޓުބޯޅައިގެ ތަޖުރިބާކާރުން އަންނަނީ ބުނަމުންނެވެ.\nއިޓަލީގެ ނަޕޯލީއިން 2013 ވަނަ އަހަރު ޕީއެސްޖީއަށް ބަދަލްވުމަށްފަހު ކަވާނީ ވަނީ އެޓީމަށް ކުޅެދިން 301 މެޗުން 200 ލަނޑު ކާމިޔާބު ކޮށްދީފައެވެ.\nކަވާނީގެ އިތުރުން ޓީމު ވަރުގަދަކުރުމަށް ޔުނައިޓެޑުން އަންނަނީ ޖަރުމަނުގެ ބޮރޫޝިއާ ޑޯޓްމަންޑްއަށް ކުޅެމުން އަންނަ ޖޭޑަން ސަންޗޯ ހޯދުމަށް މަސައްކަތް ކުރަމުންނެވެ.\nސަންޗޯގެ ސޮއެ ނުލިބިއްޖެ ހާލަތެއްގައި ބާސާއަށް ކުޅެމުން އަންނަ އުންމީދީ ފޯވާޑް އުސްމާން ޑެމްބެލޭ ހޯދުމަށް ޔުނައިޓެޑުން މަސައްކަތް ކުރަމުން އަންނަކަމަށްވެސް ބޭރުގެ ކުޅިވަރު ރިޕޯޓްތަކުގައި ބުނެފައި ވެއެވެ.\nމެންޗެސްޓަރ ޔުނައިޓެޑް ބޭރު ކުޅިވަރު


އިންޑިއާ އާއި ރާއްޖެއާ ދެމެދު ހަފްތާއަކު ފަސްދަތުރު ކުރަންހަމަޖައްސައިފި | Sandhaanu\nއިންޑިއާ އާއި ރާއްޖެއާ ދެމެދު ހަފްތާއަކު ފަސްދަތުރު ކުރަންހަމަޖައްސައިފި\nއަވައްޓެރި އިންޑިއާ އާއި ރާއްޖެއާ ދެމެދު ހަފްތާ އަކު ފަސް ދަތުރު ކުރުމަށް ހަމަޖެހިފައިވާ ކަމަށް ރާއްޖޭގައި ހުންނަ އިންޑިއާގެ ހައިކޮމިޝަނުން ވިދާޅުވެއްޖެއެވެ.\nހައިކޮމިޝަނުން ނެރުނު ބަޔާނެއްގައި ވާގޮތުން މި މަހު ތިންވަނަ ދުވަހުން ފެށިގެން އިންޑިގޯ އެއަރލަިންސް އިން އިންޑިއާގެ ކޮޗިން އާއި މާލެ އާދެމެދު ހަފްތާއަކު ދެ ދަތުރު ކުރާގޮތަށް ވަނީ ހަމަޖެހިފައެވެ.\nމި މިމަހު 10 އަކުން ފެށިގެން މާލެ އާއި ޓްރަވިންޑްރަމާއި ދެމެދުގައި އިތުރު ދެ ފަލއިޓެއް ބޭއްވުމަށް ރާއްޖޭގެ ގައުމީ އެއާރލައިން މޯލްޑިވިއަނުން ތާވަލް ކޮށްފައި ވެއެވެ.\nއިންޑިއަން ހައިކޮމިިޝަނުން ވިދާޅުވީ އިންޑިއާ އާއި ރާއްޖެ އާ ދެމެދު މިފެށި ދަތުރުތަކަކީ އެއާރޓްރަވެލް ބަބަލްގެ ތެރެއިން ކުރުމަށް ހަމަޖެހިފައިވާ ދަތުރުތަކެއްކަމަަށެވެ.\nރާއްޖެއާއި އިންޑިއާ ދެމެދު ޓްރަވެލް ބަބަލް އެއް ރަސްމީކޮށް ގާއިމް ކޮށްފައިވަނީ މިދިޔަ މަހު 25ގައެވެ.\nއިންޑިއާ އަކީ ރާއްޖެއަށް އެންމެ ގިނައިން ފަތުރުވެރިން އަންނަގައުމުތަކުގެ ތެރޭގައި ހިމެނޭ ގައުމެކެވެ. މި ދިޔަ އަހަރުގެ ތެރޭގައި އިންޑިއާއިން ރާއްޖެއަށް 167000 ފަތުރުވެރިން ޒިޔާރަތްކޮށްފައި ވެއެވެ.


Thinadhoo badhaleh nuvey, Raees Yameen ladhu gannuvaalaane: Saudhulla/Abulho | Mihaaru\nތިނަދޫ ބަދަލެއް ނުވޭ، ރައީސް ޔާމީން ލަދު ގަންނުވާލާނެ: ސައުދުﷲ/އަބުޅޯ\nއިބޫ މިއަދު ތިނަދު އަށް ވަޑައިގެން، ނުކުޅެދުންތެރިކަން ހުންނަ މީހެއްގެ އަޑު އައްސަވަނީ. - ފޮޓޯ: އެމްޑީޕީ\nގދ. ތިނަދޫން، މުހައްމަދު ޔާމީން، މިހާރު\n31 އޯގަސްޓް 2018 - 19:56\nގދ. ތިނަދޫގައި ސަރުކާރުން އެތައް މިލިއަން ރުފިޔާގެ މަޝްރޫއުތަކެއް ހިންގި ނަމަވެސް، އެ ރަށު ގިނަ މީހުން ސަރުކާރަށް ތާއީދު ނުކުރާ ކަމަށާއި ރިޔާސީ އިންތިޚާބުގައި ރައީސް އަބްދުﷲ ޔާމީން ލަދުގަންނަވަރުގެ ނަތީޖާއެއް ހޯދާނެ ކަމަށް ވިދާޅުވެ، ރައްޔިތުންގެ މަޖިލިހުގެ ގޮނޑި ގެއްލުނު ކަމަށް އިލެކްޝަންސް ކޮމިޝަނުން ކަނޑައަޅާފައިވާ ތިނަދޫ ދެކުނު ދާއިރާގެ މެމްބަރު އަބްދުﷲ އަހުމަދު (އަބުޅޯ) އަދި ތިނަދޫ އުތުރު ދާއިރާގެ މެމްބަރު ސައުދުﷲ ހިލްމީ ސަރުކާރަށް ވަރަށް ބޮޑަށް ފާޑު ވިދާޅުވެއްޖެ އެވެ.\nރައީސް ޔާމީންގެ ސަރުކާރުން ތިނަދޫގައި ހިންގި ތަރައްގީގެ މަޝްރޫއުތަކުގެ ތެރޭގައި އެ ރަށުގެ ބިން ހިއްކުމާއި މަގުތަކުގައި ތާރު އެޅުމާއި އިސްލާމީ މަރުކަޒާއި މިއުޒިއަމް ޕާކް ފަދަ ބޮޑެތި މަޝްރޫއުތަކެއް ހިމެނޭ އިރު، އެ މަޝްރޫއުތަކަށް އެއް ބިލިއަނަށް ވުރެ ގިނަ ރުފިޔާ ޚަރަދު ކުރެ އެވެ. ތިނަދޫ ވެފައި ވަނީ މިހާ ގިނަ މަޝްރޫއުތަކެއް މި ސަރުކާރުން އެއް ފަހަރާ ކުރިއަށް ގެންދިޔަ ރަށްތަކުގެ ތެރެއިން ރަށަކަށެވެ.\nއިބޫ މިއަދު ތިނަދު އަށް ވަޑައިގެން، ސައުދުﷲ އާ ސަލާމް ކުރައްވަނީ. - ފޮޓޯ: އެމްޑީޕީ\nމި އަހަރުގެ ރިޔާސީ އިންތިޚާބުގައި ވާދަކުރައްވާ އިދިކޮޅު ކޯލިޝަންގެ ކެންޑިޑޭޓު، އިބްރާހިމް މުހައްމަދު ސޯލިހް (އިބޫ) މިއަދު ތިނަދު އަށް ވަޑައިގަތުމުން، އެ ރަށުގެ ރައްޔިތުން ހޫނު މަރުހަބާއެއް އޭނާ އަށް ދެންނެވި އެވެ. އެމްޑީޕީގެ ތާއީދު ބޮޑު ތިނަދޫ އަށް އިބޫ ވަޑައިގަތުމުން، އެ ރަށުގެ ކުދިބޮޑު މީހުން ނުކުމެ، ދެންނެވި މަރުހަބާ ތާރީޚުގައި ލިޔެވޭނެ ކަމަށް ބައެއް މީހުން ބުނެ އެވެ. ސަބަބަކީ، އެފަދަ މަރުހަބާއެއް، މީގެ ކުރިން އެހެން އެއްވެސް ބޭފުޅަކަށް އެ ރަށުން ދަންނަވާފައި ނެތުމެވެ.\nތިނަދޫގައި ހުންނަވައި "މިހާރު" އަށް ދެއްވި އިންޓަވިއުއެއްގައި ސައުދުﷲ ވިދާޅުވީ، ތިނަދޫގައި ހިންގި މަޝްރޫއުތަކުގެ ސަބަބުން ރައީސް ޔާމީނަށް އިތުރުވި ތާއީދެއް ނެތް ކަމަށެވެ. އޭގެ ބަދަލުގައި ރައީސް ޔާމީނަށް، އެ ރަށުގެ މީޙުން ކުރަނީ ނަފްރަތު ކަމަށް އޭނާ ވިދާޅުވި އެވެ.\nއިބޫ މިއަދު ތިނަދު އަށް ވަޑައިގެން ކުޑަ ކުއްޖަކު އުރާލައްވަނީ. - ފޮޓޯ: އެމްޑީޕީ\nސައުދުﷲ ވިދާޅުވި ގޮތުގައި ރައީސް ޔާމީނަށް، ނަފްރަތު އަމާޒުވީ، ރައްޔިތުންނާއި ގައުމަށް ހިދުމަތް ކުރައްވާފައި ތިއްބެވި ބޭފުޅުންނަށް ނުހައްގުން އަނިޔާ ދިނުމުންނެވެ. ކޮރަޕްޝަންގެ އަމަލުތައް އިންތިހާއަށް ގޮސް، މީހުން ވަޒީފާ އިން ވަކި ކުރަމުން ދާތީ، ރައްޔިތުން ތިބީ ރުޅިވެރިކަމުގައި ކަމަށް ވިދާޅުވި އެވެ.\n"ރައީސް ޔާމީނަށް އޮތް ސަޕޯޓު ވަރަށް ބޮޑަށް ގެއްލިގެން ގޮސްފައި އޮތް ކަމަށް ގަބޫލު ކުރަނީ،" ގާތްގަނޑަކަށް 10،000 މީހުން ދިރިއުޅޭ ރަށުގައި ހުންނަވައި ސައުދުﷲ ވިދާޅުވި އެވެ.\nGulhifaivaa Siyaasee Partythakuge Riyaasee Candidate MP @ibusolih ah GDH.Thinadhoo in hoonu maruhabaa eh dhannavaifi #IbuFaisal2018#JazeeraRaajje pic.twitter.com/MN4ZRCqSG7\n— MDP Secretariat (@MDPSecretariat) August 31, 2018\nއޭނާ ވިދާޅުވީ ތިނަދޫގައި ހިންގި މަޝްރޫއުތަކަކީ ކުރީގެ ސަރުކާރުތަކުން ތިނަދު އަށް ގެނެސްދީފައި ހުރި މަޝްރޫއުތަކެއް ކަން އާންމުން ގަބޫލު ކުރާ ކަމަށެވެ. އެގޮތުން، ކުރީ ސަރުކާރުތަކުން މި މަޝްރޫއުތައް ހިންގަން އެކި ގޮތް ގޮތުން ފައިސާ ހޯދި ކަމަށް ވެސް ސައުދުﷲ ވިދާޅުވި އެވެ.\nތިނަދޫގެ ތަރައްގީ، ރައްޔިތުން ބަލައިގަތް ނަމަވެސް، އިތުރު ދައުރަކަށް ރައީސް ޔާމީން ހޮވަން ޖެހޭ ސަބަބެއް ނެތް ކަމަށް ސައުދުﷲ ވިދާޅުވި އެވެ. އެއީ، ކޮރަޕްޝަނާއި ފަސާދައިގެ އަމަލުތައް ހިންގައި، އިންސާފާއި ހަމަހަމަކަން ގާއިމުކޮށްދެވިފައި ނުވާތީ ކަމަށް ސައުދުﷲ ވިދާޅުވި އެވެ.\nއިބޫ މިއަދު ތިނަދު އަށް ވަޑައިގެން، އަބުޅޯއާ ސަލާމް ކުރައްވަނީ. - ފޮޓޯ: އެމްޑީޕީ\n"މާލޭގައި ކިހާ ބޮޑު ތަރައްގީތަކެއްތޯ ސަރުކާރުން ހިންގަނީ. އެކަމަކު، މާލޭގެ ރައްޔިތުން އެކަމެއް ބަލައެއް ނުގަނޭ. ބަލައިނުގަންނަ ސަބަބަކީ މިސާލަކަށް ނަރުދަމާ ނިޒާމު، ބިން ހިއްކުން ފަދަ ކަންކަމަކީ ރައްޔިތުންނަށް ސަރުކާރުން ފުރިހަމަކޮށް ދޭން ޖެހޭ ކަންކަން. އެއީ ވަކި ރައީސަކު އެކަން ކޮށްދިނީމަ، ޝުކުރު އަދާކުރުމުގެ ގޮތުން ކަންތައްތަކެއް ކޮށްދޭން ޖެހޭ ކަމަށް ގަބޫލެއް ނުކުރޭ،" ސައުދުﷲ ވިދާޅުވި އެވެ.\nއަބުޅޯ ވިދާޅުވީ އަޅުވެތިކަމެއްގެ ތެރޭގައި ތިބެގެން ތަރައްގީ ބޭނުން ނުވާ ކަމަށެވެ. އަދި ތަރައްގީ ގެންނަން ޖެހޭނީ ހަމަހަމަކަން ގެއްލުވާލައި، ގާނޫނުއަސާސީގައި ހުރި ހުރިހާ ބާރުތަކެއް ކަނޑާލައިގެން ނޫން ކަމަށް ވިދާޅުވެ، އަބުޅޯ ވެސް ވަނީ ސަރުކާރަށް ވަރަށް ބޮޑަށް ފާޑު ވިދާޅުވެފަ އެވެ.\nއިބޫ މިއަދު ތިނަދު އަށް ވަޑައިގެން، ގޮނޑީގައި އިށީނދެގެން ތިބި ބަޔަކާ ސަލާމް ކުރައްވަނީ. - ފޮޓޯ: އެމްޑީޕީ\nއަބުޅޯ ވިދާޅުވި ގޮތުގައި، ތިނަދު އަށް ތަރައްގީގެ މަޝްރޫއުތައް ގެނައުމަށް އެންމެ ބޮޑު އެއް މަސައްކަތެއް ކުރެއްވީ އޭނާ އާއި ސައުދުﷲ އެވެ. އެގޮތުން، ސަރުކާރުގެ ބަޖެޓުގައި، މަޝްރޫއުތައް ހިމަނަން މަސައްކަތް ކުރެއްވި ކަމަށާއި އެ ކަންކަމަކީ ރައީސް ޔާމީންގެ ޕްލޭނެއް އޮވެގެން ކުރި ކަމެއް ނޫން ކަމަށް ވިދާޅުވި އެވެ.\nސައުދުﷲ އާއި އަބުޅޯ ވެސް ވިދާޅުވީ، އަންނަ މަހުގެ 23 ގައި އޮންނަ ރިޔާސީ އިންތިހާބުގައި ތިނަދޫން ބޮޑު ތަފާތަކުން ރައީސް ޔާމީން ބަލި ކުރާނެ ކަމަށެވެ. އަދި އެއީ، ރައީސް ޔާމީން ލަދުގަންނަވަރުގެ ނަތީޖާއަކަށް ވާނެ ކަމަށް އަބުޅޯ ވިދާޅުވި އެވެ.\nއިބޫ ތިނަދު އަށް މި ވަޑައިގަތީ، ރައީސް ޔާމީންގެ ރަނިންމޭޓު، ޑރ. މުހައްމަދު ޝަހީމް އަލީ ސައީދު، ވަރުގަދަ ކެމްޕެއިނެއް ތިނަދޫގައި ކުރައްވާފައި ވަޑައިގެންނެވިތާ ހަފްތާއެއް ފަހުންނެވެ. އެނގިފައިވާ ގޮތުގައި، ރިޔާސީ އިންތިހާބުގެ ވޯޓުލުމުގެ ކުރިން، ތިނަދޫ އަށް ރައީސް ޔާމީން ވެސް ވަޑައިގަންނަވާނެ އެވެ.\nއެމްޑީޕީ ގދ. ތިނަދޫ ގދ. އަތޮޅު އިދިކޮޅު ފަރާތްތައް އަދާލަތު ޕާޓީ ޖުމްހޫރީ ޕާޓީ ރައީސް އަބްދުﷲ ޔާމީން\n38 ކޮމެންޓް, 579 ރިއެކްޝަންސް\nއަސްލު ވަރަށް ނުވިސްނޭ ބައެއް އުޅޭ ރަށެއް އަހަރެންގެ ވެސް ރަށް ގ.ދ ތިނަދޫ\nލަދުގަބެދޭ މީހުންނާ ފުރުވާފަނޫނީ ގެޔައްނުވަންނަން ބުނިމީހުން ބަލަން މިތިބެނީ، މީގެދެތިން ހަފްތާ ކުރިން ރ.ޔާމިން ރާއްޖޭން ފައްސާލާފަ ނޫނީ 23 ސެޕްޓެބަރ ދުވަހުގެރޭ ގެޔައް ނުވަންނާނަމޭ އެންމެ ހަރުއަޑުން ބުނިދެމީހުން މިހާރު އެއްވެސް ޕޯޑިއަމްއަކުން ހަބަރެއްދަބަރެއްނުވެ. ﷲއިރާދަފުޅުން ރ.ޔާމިން ބޮޑުތަފާތަކުން މިއިންތިހާބް ކާމިޔާބުކުރާނެ.\nތެނަދުއާއަށް ތީގެ ހިތި ފެންނާނެ.. ތެނަދުއާ އިން ވޯޓެއް ނުދިނަސް 17 ނޮވެމްބަރުގަ ހުވާކުރާނި ރައީސް ޔާމީނު އެކަމަށް ޝައްކެއްވެސް ކުރާނިކަމެއް ނެތް އިންޝާﷲ.. އެއިރުން ތިޔަ ތެނަދުއާއަށް ލެސަނެއް ލިބޭނެ\nމި ހަބަރުގެ ކޮމަންޓް ލައިކުންވެސް 2018 ޔާމީން އަށް ޔަގީން ވެއްޖެ ﷲ ހެޔޮރަހުމަތް ފުޅުން މި އިންތިހާބު ކާމިޔާބު ވާނެ. ﷲ އަކްބަރު.\nވަކި ރަށަކަށް މިދައުރުގައި އެންމެ ގިނަ ބޮޑެތި ޕްރޮޖެކްޓްތައް ހިންގާފައިވަނީ ގދ ތިނަދުއަށް!!! ފައިސާގެ ޢަދަދުން ބުނާނަމަ 711 މިލިއަން ރުފިޔާ!! މިހެން މިކަން އޮތުމާއެކު ތިނަދުއާއެކު ރާއްޖޭގެ ރަށްތަކަށް ހަލުވި ސްޕީޑްގައި ތަރައްގީ ގެނަސް ދެއްވަމުން ގެންދަވާ ރައިސް ޔާމީނަށް އެންމެ ވޯޓެއް ތިނަދުއިން ނުލިބުނަސް ރައިސް ޔާމީނު ލަދުގަންނާކަށް ނުޖެހޭނެ!! އެކަމުގެ ލަދުވެތިކަން އިހްސާސް ކުރަންޖެހޭނީ ހަމަ ތިނަދޫގެ ރައްޔިތުން!!! ޔާމީން ހަގީގަތުގައި އުފާކުރާނީ އެމަނިކުފާނުގެ ދައުރެއްގައި ރާއްޖޭގެ ރައްޔިތުން ބޭނުންވެފައި ހުރި ކަންތައްތަކުގެ ތެރެއިން ކަންތައްތަކެއް ކޮށްދެވުނީތީ!! އެކަން ބަލައިގަތުމާއި ނުގަތުން އެއީ މުޅީން އެހެންކަމެއް!!\nމާލެއަށް ހުރިހާ ޕްރޮޖެކްޓްތަކާއި ބުރިޖާއި 25ބުރީގެ ހޮސްޕިޓަލާއި މިހުރިހާ ފައިސާއެއް ހަރަދު ކުރިއިރު ކައުންސިލް އިންތިޚާބާއި މަޖިލިސް އިންތިޚާބުން މާލެމީހުން ވޯޓް ނުދިނީމަ ތިވާހަކަ ނުކިޔާ. ހަމައެކަނި ތިނަދޫއާއި އަޅައިގަނެގެން ތިއުޅެނީ ކީއްވެ؟؟؟\nރައީސް ޔާމީނަށް ތިނަދޫން އެންމެ ވޯޓެއް ނުލިބުނަސް ރައީސް ޔާމީން ލަދުގަންނާކަށް ނުޖެހޭ، ލަދުގަންނަންޖެހޭނީ ތިނަދޫގެ ރައްޔިތުން. ގދ. ތިނަދޫ އަކީ ރާއްޖޭގެ ރަށަކަށް މިހާތަނަށް ސަރުކާރުން އެންމެ ބޮޑު ޚަރަދުކުރި ރަށް. އެކަން ކުރީ ރައީސް ޔާމީންގެ ސަރުކާރުން. ތިނަދޫގެ ބިން ހިއްކުމާއި މަގުތަކުގައި ތާރު އެޅުމާއި އިސްލާމީ މަރުކަޒާއި މިއުޒިއަމް ޕާކް ފަދަ ބޮޑެތި މަޝްރޫއުތަކެއް އެކުލެވޭ ބިލިއަނަކަށްވުރެ ގިނަ ރުފިޔާގެ މަޝްރޫއުތަކެއް ހިންގާއިރު އެތަންތަނުގެ ބޭނުން ހިފާނީހަމަ ތިނަދޫ ރައްޔިތުން، ރައީސް ޔާމީނެއް ނޫން. ތިނަދޫ ބަދަލުނުވެ އެމް.ޑީ.ޕީ ފިކުރުގަ ތިބެންޖެހޭ ހަމަ އެއްވެސް ސަބަބެނެތް، އަދި މިހާރު ޖަލުގަ ތިބި ސިޔާސީމީހުން ޖަލުގަ ތިބުމުގެ ސަބަބުން ތިނަދޫއަށްވާ އެއްވެސް ގެއްލުމެއްވެސްނެތް. އެމް.ޑީ.ޕީގެ ސަބަބުން ތިނަދޫއަށާ މުޅި ރާއްޖެއަށްވީ ގެއްލުން. ތިނަދޫގަވެސް ވަރިކައިވެނީގެ ސެޓްފިކެޓްތަކާ، ގޯތި ގެދޮރުގެ ރަޖިސްޓްރީއާ ބޮޑެތި މުޖުރިމުންގެ ބަޔާންތަކާ އެނޫންވެސް މުހިއްމު ލިޔުންތައް އަނދާ އަޅިއަށްވީ\nޔާމިނުގެ ތަރިކަމުދަލުން ތިނަދޫއަށް ކަންކަން ކޮށްދިންނަމަ އޭގެ ބަދަލުގައި އޭނަ ބޭނުންވާކަމެއްގެ ވާހަކަ ބުނަން ޔާމިނު ލަދުގަންނާކަށް ނުޖެހޭ. ރައްޔިތުންގެ ޓެކުސްފައިސާއިން ރައްޔިތުންގެ ބޭނުމަށް ހޭދަކުރުމަކުން ރައްޔިތުން ލަދުގަންނާކަށް ނުޖެހޭ ޔާމިނަށް ތާއީދު ނުކުރުމަކުން.\nރައްޔިތުންގެ ޓެކްސް ފައިސާއިންނާ އެނޫންވެސް ރައްޔިތުންގެ ފައިސާއިން އެމް.ޑީ.ޕީ އިން ނުވަތަ އަންނި ސަރުކާރުން ތިނަދޫއަށް އެއްވެސް ކަމެއް ކޮށްދީފަ އޮތްތޯ ރަށުތެރޭގަ ނިކަން ގަދަޔަށް އަތްފުނާ އަޅާބަލަ، ރައްޔިތުންގެ ފައިސާއިން މައުމޫނުގެ ވެރިކަމުގަ ތިނަދޫގަ ގާއިމްކޮށްފަހުރި ދައުލަތުގެ މުއައްސަސާތައް އަންދާލައި ތިނަދޫ ރައްޔިތުންގެ ވަރި ކައިވެނި ސެޓްފިކެޓްތަކާ، ގޯތި ގެދޮރުގެ ރަޖިސްޓްރީއާ ބޮޑެތި މުޖުރިމުންގެ ބަޔާންތަކާ އެނޫންވެސް މުހިއްމު ލިޔުންތައް އަނދާ އަޅިއަށްވެފައިވާ މަންޒަރު ނޫން އިތުރު މަންޒަރެއް ނުފެންނާނެ. ތިނަދޫގެ ތަރައްގީއަށް ކަމެއް ކޮށްދީފަ އޮތިއްޔާ އެކަމެއް ކޮށްދީފަ އޮތީ މައުމޫނުގެ ވެރިކަމުގަޔާ ޔާމީންގެ ވެރިކަމުގަ ތިނަދޫ މިއަދު މިދެކޭ ތަރައްޤީގެ %90 އަކީ ޔާމީން ސަރުކާރުގެ މަޝްރޫއުތައް. ތިނަދޫގަ މަދުބަޔަކު ހަމަހޭގަ ނެތިގެން އުޅުނަސް އެމްޑީޕީ އިން މިހާތަނަށް ތިނަދޫއަށް އެއްވެސް ކަމެއް ކޮށެއްނުދޭ. ތިނަދޫން ޔާމީން އަށް ވޯޓުނުލިބުނީމަ ޔާމީން ލަދުގަންނަން ނުޖެހެނީ މިސަބަބާހެދި\nފެންމީރު ރީތި ރަށޭމީ, ރޫޙުވަނީ ތެނަދޫގައޭ! މާނައަކީ, ރައީސް ޔާމީނު ޢުމްރާނީގޮތުންނާ ރަށުގައި ދިރިއުޅޭ ރައްޔިތުންނަށް އެންމެ ހަތަރު އަހަރެއްހާ ދުވަހުގެތެރޭގައި ގެނެސްދެއްވި ލުއިފަސޭހަ އަންނަ ރިޔާސީ އިންތިޚާބުގައި އެމަނިކުފާނު އުފާފުޅު ވާގޮތަށް އިރާދަކުރެއްވިއްޔާ ދައްކަދޭނެ. އެހެންނޫނަސްތީ ރަށުގައި އަހަރުމެންކައިރީގައި އުޅޭ ބައެއްތަ. ވީމާ ހަމައެކަނި ވޯޓް ބޭނުންވީމާ އަމިއްލަ ރަށެއް އޮތްކަން ހަދާންވެގެން އައިސް ފާޑުފާޑުގެ ވާހަކަ ނުދައްކާ. ތިޔަމީހުންގެ ނަގާކިޔާ ޕާޓީތީ އަހަރުމެންގެ ބައެއް މީހުންނަށް ހުތްޖަހައިގެން އޭރުއޮތް ތަރަށްގީގެ ވަރަށްބޮޑު ބައިގާ ހުޅުޖެއްސުވިބައެއް. މިހާރު އެދުވަސް ހިގައްޖެ.\n"އެއީ، ކޮރަޕްޝަނާއި ފަސާދައިގެ އަމަލުތައް ހިންގައި، އިންސާފާއި ހަމަހަމަކަން ގާއިމުކޮށްދެވިފައި ނުވާތީ ކަމަށް ސައުދުﷲ ވިދާޅުވި އެވެ." ސައުދުﷲ ތިޔަ ވިދާޅުވާ ޢަމަލުތައް ހިންގެވިކަން ހެއްކާ ގަރީނާއާއެކު ދިވެހި ރައްޔިތުންނަށް ސާބިތުކޮއްދެއްވާށޭ އަޅުގަނޑު މި ދަންނަވަނީ!\nއަދި ސައުދުއްލާގެ ސައިޑްގަ ތިބީ ވަކި ކޮންކަހަލަ ބައެއްތޯ ވެސް ވިދާޅުވެ ދެއްވަބައްލަވާ؟\nރައީސްޔާމީން ލަދުގަންނަން ވީ... ތިނަދޫ މަގުހަދައިދިނީމަ؟ ތިނަދޫ އިންޖީނުގެ ހަދައިދިނީމަ؟ ތިނަދޫގެ ކަރަންޓް ޔަގީން ކޮށްދިނީމަ؟ ތިނަޫއަށް ފުޓްސެލް ދަނޑު އަޅައިދިނީމަ؟ ތިނަދޫގެ ފަޔަރ ސްޓޭޝަން އެއް ޤާއިމްކުރީމަ؟ ތިނަދޫގަ ތައުލީމީ މަރުކަޒުގަ 12ކްލާސްރުމް އިތުރުކޮށްދިނީމަ؟ ތިނަދޫ އަބޫބަކުރު ސްކޫލް ގަ3ބުރި އިމާރާތެއް ޤާއިމް ކޮށްދިނީމަ؟ ތިނަދުގަ ޤައުމީ ޔުނިވާސިޓީގެ ކެމްޕަސްއެއް އެޅީމަ؟ ތިނަދުގަ އެއްގަމު ތޮށިލައިދިނީމަ؟ ތިނަދޫގަ ބޭސްފިހާރައެއް ޤާއިމްކުރީމަ؟ ތިނަދު ބިން ހިއްކައިދިނީމަ؟ ތިނަދޫގަ ބޯޑުހިލަ ޖަހައިދިނީމަ؟ ތިނަދޫގަ ހޮސްޕިޓަލް މަރާމާތުކުރީމަ؟ ތިނަދޫގަ ސޮޕޯރޓްސް އެރީނާއެއް އެޅީމަ؟ ތިނަދޫގަ ފުޓްބޯޅަ ދަނޑު،ނެޓްބޯޅަ ކޯޓް، ބާސްކެޓް ކޯޓް އަޅައިދިނީމަ؟ ތިނަދޫ ޒުވާނުންނަށް ޖިމް ސާމާނު ހޯދައިދިނީމަ؟ ތިނަދު ގޮނޑުދޮށް ހިމާޔަތްކުރީމަ؟ ތިނަދުގަ 120 ޔުނިޓް ފުލެޓް ހަދައިދިނީމަ؟ ތިނަދުގަ އިސްލާމީ މަރުކަޒެއް ޤާއިމްކުރިމަ؟ ތިނަދޫގަ ނަރުދަމާ ނިޒާމް ޤާއިމް ކުރީމަ؟ ތިނަދުގަ އާރު،އޯ ޕްލާންޓްބެހެއްޓީމަ؟\nތިނަދޫ ބަދަލުނުވާކަމަށް ބުނުމަކީ ރަގަޅުވާހަކައެއްނޫން.. ތިނަދޫގެ ކައުންސިލަރުންގެ ގާތްމީހުންނާ ގޮނޑިގެއްލުނު ދެމެމްބަރުންގެ ގާތްމީހުންނާ 1000ރުފިޔާދިނީމަ ނުކުތްމީހުންނާ ރައްރަށުން ގެނެއިމީހުންނާ އެކު ސަލާމްކުރުން ކުރިޔަދިޔައީ. އަދި ސަލާމްކުރުމުގެ ވަގުތު ދިގުކުރަން ސަލްކުރާމީހާ ސަފުގެ ފަހަތަށްއަރާ ދެވަނަފަހަރަށް ސަލާމްކުރަނީ.. މިހެންވީމަ ނުބުނުނެވޭނެ ތިނަދޫ ބަދަލެއްނުވެޔޭ. ތިނަދޫ ބަދަލުނުވެ މޑޕފިކުރުގަ ތިބެންޖެހޭ އެއްވެސް ސަބަބެނެތް މިސަރުކާރާ ދޭތެރޭގަ. މައުމޫނަކީ މޑޕގެ ތިނަދޫމީހުން ބޭނުންނެތިގެން މައުމޫނުގެ ބޮލަށް އަގުމަގު ކުރިމީހުންގެ ރަށެއް ރނަޝީދުގެ ސަބަބުން ތިނަދޫއަށްވީ ގެއްލުން.. ވަރިކައިވެނީގރ ސެޓްފިކެޓްތައްވެސް ނެތިދިޔައީ.. ތިނަދޫއަކީ ތަރައްގީ ބޭނުންވެގެން އަބަދުވެސް އުޅޭބައެއް އުޅޭރަށެއް.. ތަރައްގީ މިސަރުކާރުން ގެނެސްދިނީ ތިނަދޫއަށް.. ޖާހިލުކަމުން ގޮތްދޫނުކުރަން ތިބެންޏާ ތިބެންވީ.\nބަދަލުވިޔަސް ނުވިޔަސް ރައީސްޔާމީން ގެނެސް ދެއްވި ތަރައްޤީ މަތީގަ ތިނަދޫ މީހުން އުޅެންޖެހޭނީ ދުވަސް ގަނޑެއްވަންދެން..


އިންކަމް ޓެކްސް ގަވާއިދު ގެޒެޓްކޮށްފި\nއާމްދަނީން ޓެކްސް ނެގުމުގެ ޤާނޫނުގެ ދަށުން އެކުލަވާލާފައިވާ އާމްދަނީން ޓެކްސް ނެގުމުގެ ގަވާއިދު ގެޒެޓްކޮށްފިއެވެ.\nމި ގަވާއިދަކީ 31 ޑިސެންބަރު 2019 ގައި ގެޒެޓްކޮށްފައިވާ ގަވާއިދުގައި ހުރި ބައެއް ބައިތަކަށް އިސްލާހު ގެނެސް، އެ ގަވާއިދުގައި ހިމެނުނު ބައެއް ކަންކަން އިތުރަށް ފުރިހަމަކޮށް އަދި ޤާނޫނުގައި ހިމެނޭ ކަންކަމުގެ ތެރެއިން އިތުރުބައިތައް ހިމެނުމަށްފަހު އެކުލަވާލެވިފައިވާ ގަވާއިދެކެވެ. މީގެ އިތުރުން، އާމްދަނީން ޓެކްސް ނެގުމުގެ ޤާނޫނު ތަންފީޒުކުރުމަށްޓަކައި އަމަލުކުރާނެ އަސާސްތައް މި ގަވާއިދުގައި ކަނޑައަޅާފައިވެއެވެ.\nމި ގަވާއިދު އެކުލަވާލުމުގައި ވަރަށް ގިނަ ފަރާތްތަކެއްގެ ބައިވެރިވުމާއި އެއްބާރުލުން ލިބިފައިވާކަމަށް މީރާއިން މައުލޫމާތުދެއެވެ. މި ގޮތުން، ގަވާއިދުގެ ދެލިކޮޕީއަށް އާންމުންގެ ހިޔާލު ހުށަހެޅުމަށް ދެ ފަހަރެއްގެ މަތިން މީރާއިން ވަނީ ހުޅުވައިލައިފައެވެ. މި ގޮތުގެ މަތިން، ގަވާއިދުގެ ދެލިކޮޕީއަށް އެކި ފަރާތްތަކުން މީރާއަށް ވަރަށް ގިނަ ހިޔާލު ލިބިފައިވާކަމަށް މީރާއިން މައުލޫމާތުދެއެވެ. އަދި، މީގެ އިތުރުން، އެކި ސްޓޭކްހޯލްޑަރުންނާ އެކު ބޭއްވުނު ބައްދަލުވުންތަކުގެ ތެރޭގައި 27 ފަރާތަކާއި މީރާއިން ވަނީ ބައްދަލުކޮށް މި ގަވާއިދާ ގުޅޭ މައުލޫމާތު ހިއްސާކޮށް ހިޔާލުބަދަލުކޮށްފައެވެ. މި ބައްދަލުވުންތަކުގެ ބައިވެރިންގެ ފަރާތުންވެސް ގިނަ ހިޔާލުތަކެއް ލިބިފައިވާކަމަށް މީރާއިން މައުލޫމާތުދެއެވެ. މި ފަރާތްތަކުގެ ތެރޭގައި ދައުލަތުގެ އެކިއެކި އޮފީސްތަކާއި އިދާރާތަކާއި، އާންމު ވިޔަފާރިތަކާއި ކުންފުނިތައް އަދި އެކިއެކި ޖަމިއްޔާއާއި ޖަމާއަތްތައް ހިމެނެއެވެ.\nއިންކަމް ޓެކުހަށް އާންމުންގެ ހޭލުންތެރިކަން އިތުރުކުރުމުގެ ގޮތުން މީރާއިން ދަނީ ގިނަ މަސައްކަތްތަކެއް ކުރަމުންނެވެ. މި ގޮތުން، މީރާއިން މިހާތަނަށް އާންމުންނަށް ހުޅުވާލައިގެން 70 މައުލޫމާތު ސެޝަން ވަނީ ކުރިއަށް ގެންގޮސްފައެވެ. މި ސެޝަންތަކުގެ ތެރެއިން 741 މީހުންނަށް އިންކަމް ޓެކުހާ ގުޅޭ އެކިއެކި މުހިއްމު މައުލޫމާތު ހިއްސާކޮށްފައިވާކަމަށް މީރާއިން މައުލޫމާތުދެއެވެ. މީގެ އިތުރުން ސަރުކާރުގެ 22 އޮފީހަކަށް މައުލޫމާތު ސެޝަންތައް ނަގައިދީފައިވާކަމަށް ވެސް މީރާއިން މައުލޫމާތުދެއެވެ.\nއިންކަމް ޓެކްސް ގަވާއިދު މިހާރު މީރާގެ ވެބްސައިޓުން ބަލައިލެވޭނެއެވެ.\nއިތުރު މައުލޫމާތު: https://www.mira.gov.mv/TaxLegislation/income-tax-regulation-gazette-20200310.pdf


Robot thakegge eheegai 300 gass indhaifi | Mihaaru\nރޮބޮޓްތަކެއްގެ އެހީގައި ޗެންނާއީގައި 326 ގަސް އިންދައިފި\n29 ޖެނުއަރީ 2020 - 07:12 1 comment\nމި ހަރަކާތް ކުރިއަށް ގެންގޮސްފައި ވަނީ މިދިޔަ ހޮނިހިރު ޗެންނާއީގައި ހުންނަ އައްނާ ޔުނިވަސިޓީގެ ފަރާތުންނެވެ. އެތަނުން ފަށާފައިވާ މައިކްރޯ-ފޮރެސްޓް ޕްރޮމްގާމްގެ ދަށުން ރޮބޮޓްތަކެއްގެ އެހީގައި ގަސް އިންދީ ދުނިޔޭގެ ރެކޯޑް ފޮތުން ވެސް ޖާގައެއް ހޯދުމަށް އަމާޒު ހިފައިގެންނެވެ.\nއެގޮތުން ރޮބޮޓްތައް އީޖާދުކުރުމުގެ ތަމްރީނު ހަދާ ދަރިވަރުންތަކެއް ބައިވެރިކޮށްގެންން 326 ގަސް އިންދަން ކުރި މައިގަނޑު މަސައްކަތްތައް ކުރީ ކުދި ރޮބޮޓްތަކުގެ އެހީގަ އެވެ.\nއެގޮތުން ރޮބޮޓްތައް ބޭނުންކޮށްގެން ވަޅު ކޮނުމާއި ގަސް އިންދުމާއި ފަސް އެޅުމާއި، ގަސްތަކަށް ފެން ދިނުން ހިމެނެ އެވެ. އެ ރޮބޮޓްތައް ފަރުމާކޮށްފައި ހުރީ ރިމޯޓެއްގެ ގޮތުގައި މޮބައިލް ފޯނު ބޭނުންކުރެވޭ ގޮތަށެވެ.\nއެސްޕީ ރޮބޮޓިކް ވޯކްސްއާ ގުޅިގެން އައްނާ ޔުނިވަސިޓީން ގަސް އިންދަން ފެށި ޕްރޮގްރާމް ކުރިއަށް އޮތް ތިން އަހަރަށް ވަރަށް ރަނގަޅަށް މޮނިޓަކުރަމުން ގެންދާނެ އެވެ. ޔުނިވަސިޓީން ބުނިގޮތުގައި ރޮބޮޓްތައް ބޭނުންކޮށްގެން ގަސް އިންދުމުގެ ބޮޑު ހަރަކާތަކީ ދަރިވަރުންގެ ހިޔާލެކެވެ.\nއައްނާ ޔުނިވަސިޓީން ބުނިގޮތުގައި ގަސް އިންދުމުގެ ޕްރޮގްރާމްގެ މައިގަނޑު ބޭނުމަކީ ތިމާވެށި ހިމާޔަތްކޮށް، ދުނިޔެ ފެހިކުރުމަށް ކުރާ މަސައްކަތަށް އެހީވުމެވެ. އަދި މިއީ މޫސުމަށް އަންނަ ބަދަލުތަކާ ދެކޮޅަށް ކުރެވޭ ވަރަށް މުހިއްމު މަސައްކަތެއް ކަމަށް ބުންޏެވެ.\nމީގެ އިތުރުން ޓެކްނޮލޮޖީގެ ބޭނުން އެންމެ ރަނގަޅު ގޮތުގައި ހިފުމަކީ ވެސް ރޮބޮޓްތަކެއް ބޭނުންކޮށްގެން ގަސް އިންދުމަށް ދެވޭ ހިތްވަރެއް ކަމަށް ޔުނިވަސިޓީން ބުންޏެވެ.؛\nއިތުރު ލިޔުންތައް އިންޑިއާ ތިމާވެށި ގިނިސް ވޯލްޑް ރެކޯޑްސް ކްލައިމެޓް ޗޭންޖް ދުނިޔެ ހޫނުވުން ރޮބޮޓް ޗެންނާއީ\nގަސް ހެއްދުމަށް ބާރުއަޅަން ޕްރިންސް ހެރީގެ ކެމްޕޭނެއް


Resort Champions league Bandos kaamiyaabu koffi | Mihaaru\nބަނޑޮހުން އައްޒާމް އަލިފުޅު\n22 ޖުލައި 2018 - 20:27\nބަނޑޮހުގައި މިއަދު ކުޅުނު ފައިނަލް މެޗުގެ ސެޓުތައް އެ ޓީމުން ގެންދިޔައީ 25-20، 25-23 އަދި 25-21 އިންނެވެ. މުޅި މެޗަށް ބަލާއިރު އެ ޓީމުން ވަނީ މޮޅު ކުޅުމެއް ދައްކައިފަ އެވެ. ގްރޭންޑް ޕާކަށް މި މެޗުގައި ދިމާވި އެންމެ ބޮޑު މައްސަލަ އަކީ މި މެޗަށް އައިއިރު އެ ޓީމުން ގިނަ މެޗުތަކެއް ކުޅެފައިވުމުން ވަރުބަލިވުމުގެ މައްސަލަތަކެވެ. ކޮންމެ ސެޓެއްގެ ވެސް ފަހު ކޮޅުގައި ބަނޑޮހުން އޭގެ އެޑްވާންޓޭޖް ވަރަށް ބޮޑަށް ނެގި އެވެ. ބަނޑޮހުން މި މެޗުގައި ވެސް ތަފާތު ދެއްކީ ތަޖުރިބާކާރު ދެ ކުޅުންތެރިން ކަމަށްވާ އިސްމާއިލް ސާޖިދު (ކުޑަކާއްޓޭ) އާއި އަހުމަދު އަބްދުލް ކަރީމް (ލޯންގޭ) އެވެ.\nމެޗު ފަށައިގެން ދެ ޓީމުގެ ފަރާތުން ހަމަހަމަ ކުޅުމެއް ފެނިގެންދިޔައިރު، ފުރަތަމަ ސެޓުގެ މެދެއްހާ ހިސާބުން ބަނޑޮހުން ލީޑުފުޅާކުރަން ފެށި އެވެ. ބަނޑޮހުގެ ޒުވާން ކުޅުންތެރިއާ ހުސެއިން ރައްޒާން މި ސެޓުގައި މޮޅު ކުޅުމެއް ދެއްކިއިރު، އެ ޓީމުން މި ސެޓު ގެންދިޔައީ 25-20 އިންނެވެ.\nފުރަތަމަ ސެޓު ގެއްލުމުން ދެ ވަނަ ސެޓަށް ގްރޭންޑްޕާކުން ނުކުތީ ހިތްވަރަކާ އެކު އެވެ. ގްރޭންޑްޕާކުގެ ކޯޗު މުހައްމަދު ޝަރަފް މި ސެޓުގެ ކުރީކޮޅުގައި އެ ޓީމު ކުޅުންތެރިންނަށް ވަރަށް ރަނގަޅަށް އިރުޝާދުދެމުން ދިޔަ އެވެ. ސެޓު ފެށިގެން މެދަކާ ހަމައަށް ދިޔައިރު ވެސް އެއް ޕޮއިންޓުގެ ލީޑަކާ އެކު ގްރޭންޑް ޕާކް އޮތީ ކުރީގަ އެވެ. އެ ޓީމުގެ މުހައްމަދު އަހުސަން އާއި އަޝްފާގު އާދަމް (އައްކަޅޭ) އަދި ބިދޭސީ ކުޅުންތެރިއާ ލަހިރު ދިޔައީ މޮޅު ކުޅުމެއް ދައްކަމުންނެވެ. އެކަމަކު މައްސަލަ ދިމާވަން ފެށީ ސެޓުގެ މެދަކާ ހަމައިންނެވެ. ދެ ޓީމު 17-17 އެއްވަރުވެ، އޭގެ ފަހުން ބަނޑޮހުން ދެ ފަހަރެއްގެ މަތިން ލީޑުނެގި އެވެ. އެކަމަކު ކޮންމެ ފަހަރަކު ވެސް ގްރޭންޑްޕާކުން ދޫ ނުދީ ދިޔައީ ރަނގަޅު ކުޅުމެއް ދައްކަމުންނެވެ.\nމިއަދުގެ މެޗުގެ ތެރެއިން ބަނޑޮހުގެ ކުޑަކާއްޓޭ (ކ) އާއި ލޯންގޭ އުފާފާޅުކުރަނީ. -- ފޮޓޯ: ހުސެއިން ވަހީދު/ މިހާރު\nދެ ޓީމުން ވެސް ޓައިމްއައުޓްތަކެއް ނަގައިގެން ޓީމު ހަމައަކަށް އަޅުވަން މަސައްކަތްކުރި މި ސެޓުގެ އެންމެ މުހިއްމު ހިސާބުގައި ގްރޭންޑްޕާކަށް ހެދުނު ގޯސްތަކެއްގެ ފައިދާނަގައި ލޯންގޭ ކުރި މޮޅު ސާވިސްތަކާ އެކު ބަނޑޮހުން ސެޓު ގެންދިޔައީ 25-23 އިންނެވެ. އެ ހިސާބުން ބަނޑޮހަށް ހަމަޖެހުމެއް ލިބުނެވެ.\nދެ ވަނަ ސެޓެކޭ އެއްގޮތަށް ތިން ވަނަ ސެޓުގެ ވެސް ފުރަތަމަ ކޮޅުގައި ގްރޭންޑްޕާކް އޮތީ ކުރީގަ އެވެ. އައްކަޅޭ އާއި އަހުސަންގެ މޮޅު ކުޅުމާ އެކު އެ ޓީމުގެ ސެޓުގެ ކުރީކޮޅުގައި ހަތަރު ޕޮއިންޓުގެ ލީޑެއްގައި ވެސް އޮތެވެ. އެހެން ނަމަވެސް ހިތްވަރު އެލުވާނުލައި، ބަނޑޮހުން ދެއްކި މޮޅު ކުޅުމާ އެކު އެ ޓީމުން ސެޓުގެ މެދަކާ ހަމަައިން ލީޑުނަގައި އެ ފޯމުގައި މި ސެޓު ކާމިޔާބުކޮށް މެޗު ނިންމާލި އެވެ. މި ސެޓުގައި މެޗުގެ މޮޅު ކުޅުންތެރިއާގެ މަގާމު ހޯދި ކުޑަކާއްޓޭ ވަނީ މޮޅު ކުޅުމެއް ދައްކައިފަ އެވެ. މުހިއްމު ވަގުތުތަކުގައި އޭނާ ރަނގަޅު ޝޮޓްތަކެއް ފޮނުވާލި އެވެ. ބަނޑޮހުން މި ސެޓު ގެންދިޔައީ 25-21 އިންނެވެ.\nމެޗުގެ ކުޅުން ނިމުމާ އެކު ބަނޑޮހުގެ ކުޅުންތެރިންނާއި ސަޕޯޓަރުން ވަރަށް ބޮޑަށް އުފާފާޅުކުރި އެވެ. އެ ޓީމުން އެންމެ ފަހުން ޒޯން ޗެމްޕިއަންސް ލީގު ކާމިޔާބުކުރީ 2016 ވަނަ އަހަރު އެވެ.\nފައިނަލް މެޗަށް ފަހު ބަނޑޮހުގެ ކޯޗު މުހައްމަދު ސާޖިދު (ކާއްޓޭ) ބުނީ މި ކާމިޔާބީ އަކީ ވަރަށް ދުރާލާ ރާވައިގެން މި ޓީމުން އެކީގައި މަސައްކަތް ކޮށްގެން ހޯދި ކާމިޔާބީއެއް ކަމަށެވެ.\n"މިދިޔަ އަހަރު ބަނޑޮހަށް އެންމެ ރަނގަޅަކަށް ނޫން ދިޔައީ އެ ހިސާބުން ފެށިގެން އަލުން ތަށި ހޯދަން މަސައްކަތް ފަށައިފި. ދެން މި ފަހަރު އަޅުގަނޑުގެ ޓާގެޓަކީ ދެ ތަށި (ޒޯން ތައްޓާއި ޗެމްޕިއަންސް ލީގު). އެކަން ހާސިލްކުރެވިއްޖެ. މި މުބާރާތުގައި މި ކަން ހާސިލްވީ ރަނގަޅު ޓީމެއް އެކުލަވާލެވިގެން ގައުމީ ޓީމުގެ ކެޕްޓަން (ލޯންގޭ) ވެސް ޓީމަށް ގެނެސް އެހެން ކުޅުންތެރިން ވެސް ތިބީމަ،" ކާއްޓޭ ބުންޏެވެ.\nމެޗުގެ ތެރެއިން ބަނޑޮހުގެ ކޯޗު ކާއްޓޭ އުފާފާޅުކުރަނީ. -- ފޮޓޯ: ހުސެއިން ވަހީދު/ މިހާރު\nކާއްޓޭ ބުނީ ގްރޭންޑްޕާކަށް މި މެޗުގައި އެންމެ ރަނގަޅަށް ނުކުޅެވުނީ ވަރުބަލިވުމުގެ މައްސަލަތަކެއް ދިމާވެގެން ކަމަށެވެ.\n"އަޅުގަނޑު އުއްމީދެއް ނުކުރަން ހަގީގަތުގައި ތިން ސެޓުން ދާނެ ކަމަށް. އެގޮތަށް އެ ދިމާވީ ގްރޭންޑްޕާކުން ދަތުރުތަކެއް ކޮށްފައި އައިސް އެ ކުޅުނީ އެ ޓީމަށް ވަރުބަލިވުމުގެ މައްސަލަތަކެއް ވެސް ދިމާވި،" އޭނާ ބުންޏެވެ.\nމުބާރާތުގެ ޑްރީމްޓީމުގައި ހިމެނެނީ ބަނޑޮހުގެ ކާއްޓޭ، ލޯންގޭ، މުހައްމަދު ސައީދު، މުހައްމަދު ޝާހު އަދި އަހުމަދު ސިމާއުގެ އިތުރުން ގްރޭންޑްޕާކުގެ އަހުސަން، ލަހިރު އަދި އައްކަޅޭ އެވެ.\nމުބާރާތުގެ އެންމެ އުއްމީދީ ކުޅުންތެރިއަކީ ބަނޑޮހުގެ ރައްޒާން އެވެ. އެންމެ މޮޅު ކުޅުންތެރިއާގެ މަގާމު ކުޑަކާއްޓެ އަށް ލިބުނުއިރު، އެންމެ މޮޅު ކޯޗަކީ ބަނޑޮހުގެ ކޯޗު ކާއްޓޭ އެވެ.\nއިތުރު ލިޔުންތައް ޒޯން ޗެމްޕިއަންސް ލީގު އިންޓަ ރިޒޯޓް ޒޯން ޗެމްޕިއަންޝިޕް ބަނޑޮސް އައިލެންޑް ރިސޯޓް


World Cup Qualification: South korea In Avatteri Lanka Kolhah 8 Landu Jahaifi - Vaguthu\nވޯލްޑް ކަޕް ކޮލިފިކޭޝަން: ދެކުނު ކޮރެއާ އިން އަވައްޓެރި ލަންކާ ކޮޅަށް އަށް ލަނޑު ޖަހައިފި\n2022 ވަނަ އަހަރުގެ ފީފާ ވޯލްޑް ކަޕާއި 2023 ވަނަ އަހަރުގެ އޭއެފްސީ އޭޝިއަން ކަޕްގެ ކޮލިފައިންގައި އޭޝިއާގެ ފުޓްބޯޅައިގެ ގަދަ ބާރު ދެކުނު ކޮރެއާ އިން ނިކަމެތިވެފައިވާ އޮތް ސްރީ ލަންކާ ކޮޅަށް އަށް ލަނޑު ޖަހައިފި އެވެ.\nކޮލިފައިންގައި ލަންކާ އާއި ދެކުނު ކޮރެއާ މިއަދު ހަވީރު ވާދަކުރި މެޗު ކުޅުނީ ކޮރެއާގެ ވަޒޮންގް އޮގްޒިލަރީ ސްޓޭޑިއަމްގަ އެވެ. މިއަދުގެ މެޗުން ލިބުނު މޮޅާއެކު ދެކުނު ކޮރެއާ ވަނީ ގްރޫޕް އެޗްގެ އެއްވަނަ މަގާމަށް ޖެހިލާފަ އެވެ. މި ގްރޫޕްގެ ދެވަނައިގައި އޮތް އުތުރު ކޮރެއާ އަށްވެސް ތިން ޕޮއިންޓް ލިބިފައިވާއިރު ދެކުނު ކޮރެއާ އަށް ކުރި ލިބެނީ ލަނޑުގެ ތަފާތުންނެވެ. ގްރޫޕް އެޗްގެ ތިންވަނަ މަގާމުގައި އޮތް ތުރްކަމެނިސްތާނަށް ލިބިފައިވަނީ ތިން ޕޮއިންޓެވެ. ހަތަރުވަނައިގައި އޮތް ލުބްނާން އަށާއި ފުލުގައި އޮތް ލަންކާ އަށް ޕޮއިންޓެއް ލިބިފައެއްނުވެ އެވެ. މި ގްރޫޕްގައި މިރޭ ތުރްކަމެނިސްތާނާއި ލުބްނާން ވާދަކުރާނެ އެވެ.\nމިއަދުގެ މެޗުގައި ދެކުނު ކޮރެއާ އިން ނެރެފައިވަނީ ފުދޭވަރަކަށް ވަރުގަދަ އެގާރައެކެވެ. އެޓީމުން މެޗާއި ކުރިމަތިލީ އިނގިރޭސި ލީގުގެ ޓޮޓެންހަމް ހޮޓްސްޕާސް އަށް ކުޅެމުން އަންނަ ފޯވަޑް ސޮން ހިއުން މިންގެ ކެޕްޓަން ކަމުގެ ދަށުންނެވެ. މިވަގުތު ރަނގަޅު ފޯމެއްގައި ހުރި 27 އަހަރުގެ ސޮން ވަނީ މިއަދުގެ މެޗުގައި ދެ ލަނޑު ކާމިޔާބުކޮށްދީފަ އެވެ.\nކޮރެއާ އިން ލަންކާ ކޮޅަށް ޖެހި އަށް ލަނޑުގެ ތެރެއިން ހަތަރު ލަނޑު ކާމިޔާބުކޮށްދިނީ މެޗުގެ މޮޅު ކުޅުންތެރިއާގެ މަގާމު ހޯދި ޗައިނީސް ސުޕާ ލީގުގެ ޝަންގްހާއީ ޝެންހުއާ އަށް ކުޅެމުން އަންނަ ފޯވަޑް ކިމް ޝިން ވޫކް އެވެ. ކޮރެއާގެ ބާކީ ލަނޑުތައް ކާމިޔާބުކޮށްދިނީ އޮސްޓްރިއާގެ ރެޑްބުލް ސާލްޒްބާގުގެ ފޯވަޑް ހުވާން ހީ ޗާން އާއި ޖަރުމަނު ލީގުގެ އެފްސީ ފްރެއިބާގުގެ މިޑްފީލްޑަރު ކުވޮން ޝާންގް ހޫން އެވެ.\nއަވައްޓެރި ލަންކާ އަށް އަދި މި ކޮލިފިކޭޝަންގައި ލަނޑެއް ޖެހިފައިނުވާއިރު ދެ މެޗުން އެގައުމު ކޮޅަށް އެގާރަ ލަނޑު ވަނީ ވަދެފަ އެވެ. މިވަގުތު ފީފާ ރޭންކިންގެ 202 ވަނައިގައި އެގައުމު އޮތްއިރު 2019 ގައި އެގައުމު ކުޅުނު ރަސްމީ މެޗުތަކުގެ ތެރެއިން މޮޅުވެފައިވަނީ އެންމެ މެޗަކުންނެވެ. އެއީ ވޯލްޑް ކަޕް ކޮލިފިކޭޝަންގެ ފުރަތަމަ ބުރުގައި މަކާއުއާ ދެކޮޅަށް ކުޅުނު މެޗެވެ. ލަންކާގެ ފުޓްބޯޅަ ފަހަކަށް އައިސް ބޮޑު އަނދަަވަޅަކަށް ވެއްޓިފައިވާއިރު އެގައުމުން އެންމެ ފަހުން ކުޅުނު ހަ މެޗުގައި ބައިކޮޅަށް 22 ލަނޑު ވަދެފައިވެ އެވެ.\nއޮކްޓޯބަރ 11, 2019 05:28\nރާއްޖެ ނަމަ 16 ގޯލް ޖަހާ ނެ


ވިޒިޓް ލާމު: ލާމަށް ނާންނަންވީ ސަބަބެއް ނެތް – Faanooz\nވިޒިޓް ލާމު: ލާމަށް ނާންނަންވީ ސަބަބެއް ނެތް\nApril 20, 2019 | އަޙުމަދު އަނަސް\nލާމު އަތޮޅަކީ ރާއްޖެއަށް ބަލާއިރުވެސް ޤުދުރަތީ ގޮތުން އެންމެ ރީތި އެންމެ މުއްސަދި އަތޮޅޭ ބުނުމުން އެކަމާ ދެކޮޅު ހަދާނެ ބަޔަކު ހުންނާނެ ހެނެއް ހީއެއް ނުވެއެވެ. ނަމަވެސް ރާއްޖޭގެ ގިނަ ބަޔަކަށް ލާމު އަތޮޅުގެ އަސްލު ރީތި ކަމެއް ފެނިފައިއެވެ. “ވިސިޓް ލާމު” ގެ ނަމުގައި ލާމު އަތޮޅުގެ ޒުވާނުން ތަކެއް މަސައްކަތް ފެށީ މިސަބަބާ ހުރެއެވެ.\nގިނަ ބައެއްގެ މެދުގައި މަޤްބޫލުކަމެއް ހޯދާފައިވާ “ވިޒިޓް ލާމު” ގެ ފޭސްބުކް ޕޭޖް އަދި އިންސްޓަގްރާމް ހޭންޑަލްއަށް ބަލާލުމުން ހަމަގައިމުވެސް ލާމު އަތޮޅު ވަރަށް ރީތިކޮށް ސިފަވެގެންދެއެވެ.\n“ވިޒިޓް ލާމު” ގެ ފަރާތުން “ވަގުތު” އަށް މަޢުލޫމާތު ދެމުން ބުނެފައިވަނީ، މި ޚިޔާލަކީ މީހުން ނަގާ ރީތި ފޮޓޯތައް އެއްތަނަކުން ބަލާލުމުގެ ފުރުސަތު ހޯދާދިނުމަށް ފެށި ކަމެއް. ދެން ގިނަ ބަޔެއްގެ ތަރުޙީބު މިކަމަށް ލިބިގެން ދިއުމާއިއެކުގައްޔާއި، ލާމު އަތޮޅު ރަނގަޅަށް ޕްރޮމޯޓް ކުރާނެ ބަޔަކު ނެތުމުން މިކަން ބޮޑުކޮށް ހިންގުމަށް މަސައްކަތް ފެށީ” ވިޒިޓް ލާމުގެ އޮފިޝަލަކު ބުންޏެވެ.\nA palm tree paradise 🌴✨ 📍: Maandhoo Ruhgan’da 📸: @camilladellion #VisitLaamu #Maldives nature #photography #photooftheday #instagood #love #beautiful #like #picoftheday #sky #art #follow #travel #landscape #naturephotography #photo #smile #summer #fun #happy #instagram #naturelovers #me #instalike\nA post shared by Visit Laamu (@laamuvisit) on Apr 16, 2019 at 8:33am PDT\nވިޒިޓް ލާމުގެ ފަރާތުން “ވަގުތު” އަށް މަޢުލޫމާދު ދެމުން ބުނެފައިވަނީ ކުރިޔަށް އޮތް ތާންގައިވެސް ތަފާތު ޕްރޮޖެކްޓްތަކެއް ކުރިޔަށް ގެންދިއުމަށް ނިންމާފައިވާ ކަމަށާއި މިކަމަށް ބޭނުންވާ ބަޖެޓް ލިބުމުގައި ދަތިތަކެއް އެބަހުރި ކަމަށެވެ.\nA beautiful destination 🌴✨ 📍: Laamu Link Road📸: @islandvibesmv #VisitLaamu #Maldives\nPosted by Visit Laamu on Thursday, 18 April 2019\n“އަޅުގަނޑުމެންގެ ވިސްނުން އެބަހުރި މިކަން ވަރަށް ފުޅާ ކުރަން. ވަރަށް ކުރާ ހިތުން ކުރާ ޒުވާން ޓީމެއްގެ މަސައްކަތް މިއީ. އިންޝާ ﷲ މިކަމަށް ބަޖެޓެއް ލިބުނު ދުވަހަކުން މިކަމައިގެން ކުރިޔަށް ދާންނަ” އޮފިޝަލު ބުންޏެވެ.\nވިޒިޓް ލާމު އިން ލާމު އަތޮޅުގެ މަޢުލޫމާތު ހިމަނައިގެން މިހާރުވަނީ ސައިޓެއްވެސް ހަދާފައެވެ. ނަމަވެސް ސައިޓް ފަރުމާކޮށް އަދި ނުނިމޭ ކަމަށާއި ސައިޓް ނިމުމުން، އިނގެރޭސި އަދި ދިވެހި ބަހުން ލާމު އަތޮޅާ ބެހޭ މަޢުލޫމާތުތައް ސައިޓްގެ ޒަރިއްޔާއިން ލިބިގެންދާނެ ކަމަށެވެ.\nވިޒިޓް ލާމު ޕޭޖަށް ފޮޓޯ ތިބޭފުޅުންގެ ފޮޓޯ އަޕްލޯޑް ކުރަން ބޭނުންނަމަ ވިޒިޓް ލާމުގެ އިންސްޓަގްރާމް ހޭންޑަލް @laamuvisit އަށް ޓެގް ކުރައްވާށެވެ. ނުވަތަ މެސެޖް ކުރައްވާށެވެ. ފޭސްބުކް ޕޭޖަށް މެސެޖް ކުރެއްވިޔަސް ފޮޓޯތައް އަޕްލޯޑްކޮށްދޭނެއެވެ. ފޮޓޯ ބޭނުން ކުރުމުގައި ވިޒިޓް ލާމު އިން ފޮޓޯ ނަގާ ފަރާތައް ލިބެން ޖެހޭ ފުރިހަމަ ކްރެޓިޓްސް ދިނުމަށް ސަމާލުވާ ކަމަށް ވިޒިޓް ލާމު އިން ހާމަކުރެއެވެ.


Anna mahu Nasheedhah Raajje vadaiganeveyne kamah belevey: Aaila\nއަންނަ މަހު ނަޝީދަށް ރާއްޖެ ވަޑައިގަނެވޭނެ ކަމަށް ބެލެވޭ: އާއިލާ\nރައީސް މުހައްމަދު ނަޝީދު: އަންނަ މަހު ރާއްޖެ ވަޑައިގަންނަވާނެ ކަމަށް ބެލެވޭ ކަމުގައި އާއިލާއިން ބުނޭ\nރައްޔިތުންގެ މަޖިހީލުގެ ރައީސް މުހައްމަދު ނަޝީދަށް ރާއްޖެ ވަޑައިގަނޭވޭނެ ކަމަށް ބެލެވެނީ އަންނަ ސެޕްޓެމްބަރު މަހުގައި ކަމަށް އެމަނިކުފާނުގެ އާއިލާއިން ބުނެފި އެވެ.\nރައީސް ނަޝީދުގެ ބޭބޭފުޅު ޑރ. އިބްރާހިމް ނާޝިދު އަވަސް އަށް މިއަދު ވިދާޅުވީ، ރައްޔިތުން މަޖިލީހުގެ ދެވަނަ ދައުރު ފެށުމުގެ ކުރިން އެމަނިކުފާނަށް ރާއްޖެ ވަޑައިނުގެންނެވޭނެ ކަމަށެވެ. އެއީ އެމަނިކުފާނުގެ ކަކުލަށް ލިބިފައިވާ އަނިޔާ ރަނގަޅުނުވާތީ ކަމަށް ވެސް ވިދާޅުވި އެވެ.\nރައީސް ނަޝީދަށް އަމާޒުކޮށް ދިން ބޮމުގެ ހަމަލާ އާއި ގުޅިގެން ފުލުހުން 10 މީހަކު ވަނީ ހައްޔަރު ކޮށްފަ އެވެ. ފުރަތަމަ ހައްޔަރުކުރި ހަތަރު މީހުންނަކީ ވ. ތިނަދޫ ލަކީ އަދުހަމް އަހްމަދު (25 އ)އާއި، މއ. ފޭރުގެ މުޖާޒް އަހުމަދު (21 އ) އާއި، ގއ. ކޮނޑޭ ފޮޅޭމާ ތަހުމީން އަހްމަދު (32 އ)ގެ އިތުރުން ލ. ގަން ދުންފިނިއުފާ އަހްމަދު ފާތިހް (23 އ) އެވެ.\nމި ހަމަލާ އާއި ގުޅިގެން ދެން ހައްޔަރުކޮށްފައި ވަނީ ކ. މާލެ މާފަންނު ކުދެހިގެ އިސްހާގު އާއި ގއ. ވިލިގިލި ހުދުރުވާގެ ފަހުމީ އަލީ އާއި އއ. މާޅޮސް އަސަރީގެ މުހައްމަދު ނާޒިމް އާއި ހއ. މޮޅަދޫ ބަހާރުގޭ އަބްދުﷲ އަލިމަނިކު އަދި ހއ. ހޯރަފުށީ އަލަނާސިގޭ މުހައްމަދު ތަސްމީން އެވެ.\nމީގެ ތެރެއިން ފަސް މީހުންގެ މައްޗަށް ދައުވާ ކޮށްދިނުމަށް އެދި ފުލުހުން މިހާރު ވަނީ ޕީޖީ އޮފީހަށް ފޮނުވާފަ އެވެ. އެ މީހުންނާއި މެދު މި ހަފްތާގައި ގޮތެއް ނިންމާނެ ކަމަށް ޕްރޮސެކިއުޓާ ޖެނެރަލް ހުސެއިން ޝަމީމް ވިދާޅުވި އެވެ.\nރައީސް މުހައްމަދު ނަޝީދު މޯލްޑިވްސް ޕޮލިސް ސާވިސް ޕްރޮސެކިއުޓާ ޖެނެރަލްގެ އޮފީސް + އާއިލާ ނަޝީދަށް އަމާޒު ކުރި ހަމަލަ ހައެއް ފަހެއްގެ ހަމަލާ


Mahloof ge kokko Dollar gannan SOF ge offihugai indhaa dhushin: Moho\nމަހްލޫފްގެ ކޮއްކޮ ޑޮލަރު ގަންނަން އެސްއޯއެފް އޮފީހުގައި އިންދާ ދުށިން: މޮހޯ\nމިނިސްޓަރު އަހުމަދު މަހުލޫފް އަދި އެސްއޯއެފްގެ މެނޭޖިން ޑިރެކްޓަރު މުހައްމަދު އައްލާމް ލަތީފް -- އަވަސް ފޮޓޯ\nމިނިސްޓަރު އޮފް ޔޫތު ސްޕޯޓްސް އެންޑް ކޮމިއުނިޓީ އެމްޕަވާމަންޓް އަހްމަދު މަހްލޫފްގެ ކޮއްކޮ އަލީ މުބީން އެސްއޯއެފްގެ އޮފީހުން އެއް ދުވަހު ފެނިފައިވާ ކަމަށާއި އަދި އޭނާ އެ އޮފީހަށް އައީ ކީއްކުރަން ކަމަށް ސުވާލުކުރުމުން ޑޮލަރުގެ މުއާމަލާތެއް ކުރުމަށް ކަމަށް އެސްއޯއެފްގެ މެނޭޖިން ޑިރެކްޓަރު މުހައްމަދު އައްލާމް ލަތީފް (މޮހޯ)، އަހްމަދު މަހްލޫފްގެ މައްޗަށް ކޮށްފައިވާ އެމްއެމްޕީއާރުސީގެ ހިޔާނާތުން މަންފާވެފައިވާ މައްސަލައިގެ ތަހުގީގަށް ދީފައިވާ ބަޔާނުން ހާމަވެއްޖެ އެވެ.\nއަވަސްއަށް ވަނީ ތަހުގީގަށް މޮހޯ ދީފައިވާ ބަޔާނުގެ ކޮޕީއެއް ލިބިފައެވެ.\nމޮހޯގެ ބަޔާނުގައި ބުނެފައިވަނީ އެހެން އެއްވެސް ދުވަހަކު މުބީން އެ އޮފީހުން ފެނިފައިނުވާ ކަމަށެވެ. އަދި ޑޮލަރު ގަންނަން އައީ ކޮން ކަމެއް ކުރަން ކަމަށް ވެސް ބުނެފައިނުވާ ކަމަށް ބަޔާނުގައިވެއެވެ.\nމަހްލޫފަށް ދޫކޮށްފައިވާ ރިސިޕްޓްގައި ވާ ސްޓޭމްޕް އަކީވެސް އެސްއޯއެފްގެ ސްޓޭމްޕް ކަމަށް އައްލާމްގެ ބަޔާނުގައި ވަނީ ޔަގީންކޮށްދީފައެވެ. ނަމަވެސް އެއީ ސީދާ އެސްއޯއެފްއިން ދީފައިވާ ރިސިޕްޓްއެއްކަން ބުނަން ނޭނގޭ ކަމަށް ވެސް އޭނާގެ ބަޔާނުގައިވެއެވެ.\nމި މައްސަލައާ ގުޅިގެން މީގެކުރިން މަހްލޫފް ނެރެފައިވާ ބަޔާނުގައި ވަނީ އެ ފައިސާއަކީ އޭނާގެ އާއިލީ ވިޔަފާރިއަށް ޑޮލަރު ގަތުމަށް ކުރި މުއާމަލާތެއް ކަމަށާއި އަދި އެ ވިޔަފާރި ކުރުމަށް އެސްއޯއެފްގެ އޮފީހަށް ގޮސްފައިވަނީ އޭނާގެ ކޮއްކޮ ކަމަށް ބުނެފައިވެއެވެ. އަދި އެ މުއާމަލާތުގެ ރިސިޕްޓް ކުރިން ވަނީ އާންމުކުރައްވާފައެވެ.\nމި މައްސަލައިގައި އޭސީސީއިން މަހްލޫފްގެ މައްޗަށް ކުރާ އެންމެ ބޮޑު ތުހުމަތަކީ އަސްލު ނޫން ލިޔެކިޔުންތަކެއް އުފެއްދުމެވެ. މިކަމާއި ގުޅިގެން އަވަސް އިން މަހްލޫފްއަށް ގުޅާލުމުން ވިދާޅުވީ އައްލާމް ލަތީފް ދިން ބަޔާން އޭނާ ދެކެވަޑައިނުގަންނަވާ ކަަމަށެވެ. ނަމަވެސް ތަހުގީގަށް މޮހޯ ދީފައިވާ ބަޔާނުގައި އެފަދަ މައުލޫމާތުތަކެއް ހުރިކަން އެނގިވަޑައިގެންފައިވާ ކަމަށެވެ. މަހުލޫފް ވިދާޅުވީ އެ މުއާމަލާތަކީ ހިނގާފައިވާ މުއާމަލާތެއްކަން އެނގެން އޮތްއިރު ފޭކް ރިސިޕްޓް އެއް އުފައްދަން ޖެހޭ ސަބަބެއް ނެތް ކަމަށެވެ. އަދި އޭނާއަށް ކުރާ ތުހުމަތު ތަކުރާރުކޮށް ދޮގުކުރެއްވިއެވެ.\n"މިހާ ސާފުކޮށް މި މައްސަލަ އޮތްއިރު އަޅުގަނޑުގެ ފަހަތުން މިގޮތަށް ދުވަންޖެހޭ އެއްވެސް ސަބަބެއް ނުވިސްނޭ،" މަހުލޫފް ވިދާޅުވިއެވެ.\nމަހުލޫފް ވިދާޅުވީ ކުންފުނިތަކުގެ ސްޓޭމްޕްތަކަކީ ކޮންމެ ކޮންމެ މީހަކަށް ހެދޭނެ އެއްޗެއް ނޫންކަން ތަހުގީގީ އިދާރާތަކަށް ނޭނގުމަކީ އޭނާގެ މައްސަލައެއް ނޫން ކަމަށެވެ. އަދި އެސްއޯއެފްއިން މަހްލޫފްއަށް ދީފައިވާ ރިސިޕްޓްއަކަށް ޒިންމާވާން ނުޖެހޭ ކަމަށް އޭނާ ވަނީ ވިދާޅުވެފައެވެ. އަދި ތަކުރާރުކޮށް ވިދާޅުވީ މިއީ ސިޔާސީ ބަޔަކު އަޑީގައި ތިބެގެން އޭނާ މަގާމުން ދުރުކުރަން ކުރާ މަސައްކަތެއް ކަމަށެވެ\nރިޔާސީ ކޮމިޝަން އުފެދުނުތާ ދެ އަހަރާއި ބައިވެ، ރިޔާސީ ދައުރުވެސް ދެބައިވެގެން ދިޔައިރު މިނިސްޓަރު މަހްލޫފްގެ މައްސަލަ ފިޔަވައި އެހެން މައްސަލައެއްގެ އަޑު ނީވޭތީ އެތައް ފާޑުކިއުން ކޮމިޝަނާއި ސަރުކާރަށް ވަނީ އަމާޒުވެފައެވެ.\nއެމްއެމްޕީއާރްސީ ޕްރޮސެކިއުޓާ ޖެނެރަލްގެ އޮފީސް ހުސައިން ޝަމީމް + އަހުމަދު މަހްލޫފު


BREAKING : Lanka Adhi Cochin Gai Thibi Dhivehin Gennan Flight Eh Baavvany - Vaguthu\nލަންކާ އަދި ކޮޗިންގައި ތިބި ދިވެހިން ގެންނަން ފްލައިޓެއް ބާއްވަނީ\nއަވަށްޓެރި ސްރީލަންކާ އާއި އިންޑިއާގައި ތިބި ދިވެހިން ރާއްޖެ ގެންނަން ގައުމީ އެއާލައިން މޯލްޑިވިއަން އިން ފްލައިޓުތަކެއް ބާއްވަން ނިންމައިފިއެވެ.\nމޯލްޑިވިއަން އިން ހާމަކޮށްފައިވާ ގޮތުގައި މި ދެ ގައުމުގައި ތިބި ދިވެހިން ރާއްޖެ ގެންނަން ފްލައިޓުތަކެއް ހަމަޖެހިފައިވާ ކަމަށާއި މިގޮތުން ލަންކާ އަށް ޖުމްލަ2ފްލައިޓެއް ބާއްވަން މިހައިތަނަށް ނިންމާފައިވާއިރު ކޮޗިން އަށް އެއް ދަތުރު ކުރުމަށް ވަނީ ނިންމާފައެވެ.\nމިގޮތުން މާދަމާ ލަންކާ އަށް ދެ ފްލައިޓު ދާއިރު ރާއްޖެ އަންނަން ބޭނުންވާ ފަރާތްތަކުން ނަމާއި ޕާސްޕޯޓު ކޮޕީގެ އިތުރުން ފޯން ނަމްބަރު މޯލްޑިވިއަން އަށް ފޮނުވުމަށް އެފަރާތުން ވަނީ އެދިފައެވެ.\nމޯލްޑިއަންގެ އެތެރޭގެ އުދުހުންތަކަށް ބޭނުންކުރާ ޑޭޝް ކިއު-300 މަރުކާގެ ދެ ބޯޓު މާދަމާ ލަންކާ އަށް ފުރާނީ 15:00 އާއި 15:15ގައެވެ. އަދި ލަންކާ އިން ރާއްޖެ އަންނަން ފުރާނީ 18:40ގަ އާއި 18:55ގައެެވެ.\nނަމަވެސް އިންޑިއާގެ ކޮޗިން އަށް ދާނީ ބޭރުގެ އުދުހުންތަކަށް ބޭނުންކުރާ އެއާބަސް-321 މަރުކާގެ މަތިންދާބޯޓުގައެވެ. މީގެ 1 ފްލައިޓު ކޮޗިން އަށް ދާއިރު މި ފްލައިޓު އިންޑިއާ އަށް ދާން ފުރާނީ މި މަހުގެ 6ވަނަ ދުވަހު 16:00ގައެވެ. އަދި ކޮޗިން އިން ނައްޓާލުމަށް ހަމަޖެހިފައި ވަނީ 19:00 ޖަހާއިރުއެވެ.\nކޮވިޑް-19 ފެތުރެމުން ދާތީ ލަންކާ އާއި އިންޑިއާގެ އެއާޕޯޓްތައް ވެސް ވަނީ ބަންދުކޮށްފައެވެ. އަދި ދެގައުމު ވަނީ ފުރަބަންދު (ލޮކްޑައުން) ކޮށްފައެެވެ. އެހެންކަމުން ކޮންމެގެން ބޭނުންވާ އެއްޗެއް ގަންނަން ވެސް ގެއިން ބޭރަކަށް ނުނިކުމެވެއެވެ. އެކަމުގެ ސަބަބުން ގިނަ ދިވެހިންނަށް ވަނީ ވަރަށް ބޮޑެތި ދަތިތައް ދިމާވެފައެވެ.\nއޭޕްރީލް 4, 2020 18:41\nޢަޅެ ހެޔޮނުވާނެ. ޕާކިސްތާނުގަ ތިބިއަހަރެމެންގެ ދަރިންވެސް ގެނެސްދީ\nބޭރުގަ ތިބި ދިވެހިން\nއޭޕްރީލް 4, 2020 18:45\nއިންޑިޔާގެ އިތުރުސިޓީތަކުގަ ތިބި ދިވެހިންވެސް ގެނެސް ދެއްވާ އެގައުމުގެ ހާލަތު ގޯސް ނުވަނީސް، ބެންގަލޯ، މައިސޫރ، ޓުރިވެންޑްރަމް، ސަރުކާރުން ރައްޔިތުންނަށްޓަކާ މިކަން ކޮއްދެއްވާ!\nއޭޕްރީލް 4, 2020 18:51\nއޭޕްރީލް 4, 2020 18:59\nވަރަށް ރަގަނޅު ނިންމުމެއް!! އަޅުގަނޑުމެން އެދެން މެލޭޝިއާއިން ރާއްޖެ ނާދެވި ތިބި ދަރިވަރުންނާއި އަދި އާއިލާތައް ރާއްޖެ ގެނައުމަށްޓަކައި މެލޭޝިޔާއަށްވެސް ފްލައިޓެއް ބާއްވަ ދިނުމަށް! ބާއްވާ ދުވަސް ކުރިން އަންގާފަ ޓިކެޓް ނަގަން ބުންޏަސް އަޅުގަނޑުމެން މިތިބީ ޓިކެޓް ނަގައިގެންވެސް އަމިއްލަ ގައުމަށް ޢާޢިލާ ކައިރިއަށް އައުމަށް ކެތްމަދުވެފަ މިދަނޑިވަޅުގައި! ފްލައިޓެއް ބާއްވަ ދެއްވާ! ކުރިއަށް މިއޮތީ ރަމަޞާން މަސް!\nއޭޕްރީލް 4, 2020 19:19\nހެޔޮނުވާނެ ނޭޕާލްގަ ތިބި ޑޮކްޓަރ ކަން ކިޔަވާކުދިންވެސް ގެނެސްދީބަލަ. ސަރުކާރުން ބުނެގެން އެކުދިން ރާއްޖެ އަންނަން އެޔަރ ޕޯޓްއައް ދިޔައީ މިހާރުއެކުދިން އެތާތިބޭތާ ކޮންދުވަހެއް... ހެޔޮނުވާނެ އެކުދިން ވެސް ގެނެސްދީ\nއޭޕްރީލް 4, 2020 19:23\nކީއްކުރަން ގެންނަ ބައެއް. ބަލި ފަތުރަނީ މިހާރު ތިއީ.\nއޭޕްރީލް 4, 2020 21:03\nދަތުރު ބާއްވަން އުޅޭކަން އަންގަނީ ފްލައިޓަށް ބާރަ ގަޑިއިރުވެސް ނުދީ. ހައިކޮ މިޝަނުން ލަންކާގަ ތިބި ދިވެހިންނަކަށް މީގެ އެއްވެސް ވާހަކައެއް ނާނގާ. ފްލައިޓަށް ރެޖިސްޓްރީ ކުރަންވެސް ފުރުސަތުނުދޭ. މީ ލަންކާގަ ތިބި ސަރުކާރު އާއިލާ މީހުން ނެރެން ބާއްވާ ފްލައިޓެއް ދެއްތޯ\nތިޔަ ހައްދަވަނީ ގޯސް ގޯސް ..ރަސޫލާ ޞައްލަﷲ ޢަލަި ވަސައްލަމްގެ މާތް އަމުރުފުޅާ ކަނޑައެޅިގެން ތިޔަ ޚިލާފުވަނީ.. ވަޞީލަތެއްނެތް ތަނަކަށް ބޭރުން ގެނެސް އެޅީމަ ކަމަކުނުދޭ.. މިތަން ގޯސްވެގެން ވަޑައިގެން ބޭބޭފުޅުން ކީއްކުރަންތޯ ގެންނަނީ. ފަޅުރަށްރަށުގަ ބައިތިބަވަން ޖެހޭނީ އިގޭތޯ..އެހެންނޫނީ ބަސްނޭހުމަކަށް ދާންޖެހިދާނެ\nއޭޕްރީލް 4, 2020 21:40\nދިވެހިން އެންމެ ގިނަތަނަކީ މޮރިޝަސްވީމަތޯ މޯލްޑިވިަން ކުރިއައް އޮތް ދެތިންދުވަސް ތެރޭ މޮރިޝަސް އައް ދަތުރެއްކުރަނީ؟ ކުރޫންވެސް މިދަތުތައްފަހު 14ދުވަހުގެ އައިސޮލޭޓައް ދާންޖެހޭ ކަމައްވޭ ...... މެލޭޝިއާ، ޕާކިސްތާން އިންޑިއާގެ އެކިސިޓީ ތަކުގަތިބި ދިވެހި ރައްޔިތުން މިހާރު ބަނޑައްޖެހެނީ.. ހެޔޮނުވާނެ އަޑުއަހާބަލަ މިހާލުގަ މީހުން ތިއްބާ މޮރިޝަސް އައްދޯ،،،،،،ސަލާމް\nއޭޕްރީލް 4, 2020 22:14\nމީ ވަރަށް ބޮޑު އޮޅުވާލުމެއް. ވަކި ޚާއްސަ ބަޔަކަށް އެކަނި ޖާގަ ލިބެނީ. އެމްޑީޕީގެ ބޮޑުންނަށް އެކަނި\nއޭޕްރީލް 4, 2020 22:40\nމީރަނގަޅު ނިޔަތުގައި ކުރާކަމަކަށް ވަންޏާ ފަހަރަކު ސިޓީަކުން ކުދިން ގެންނާނެ، އެހެންނޫނީ ސުވާލުއުފެދޭނެ އެފުރުޞަތު ނުދެއްވުން އެދެން.\nއޭޕްރީލް 4, 2020 22:48\nތިކަމަކީ ތީ ޓީސީ ފުޓްބޯޅަ ޓީމް ރާއްޖެ އަށް ގެންނަން ކުޅޭ ގޭމް އެއް...ކޮންމެހެން ރައްޔިތުންނަށް ހެޔޮ އެދިގެން ހާލުގަ ޖެހިފައި ތިބި މީހުން ގެންނަން ކުރާ ކަމެއް ނޫން\nއޭޕްރީލް 5, 2020 00:39\nފްލައިޓެއް ބާއްވާފަ މިރާއްޖޭގަ ތިބި ބަންގްލަދޭޝް މީހުންވެސް ގެންދެބަލަ މޯލްޑިވިއަން އަށް ތެޔޮވެސް އަޅައިދީފާނަން.\nއޭޕްރީލް 5, 2020 04:43\nޢާދޭސް ކޮއްފައި ބުނަން ރާއްޖޭން ބޭރުގައި ތިބި ދިވެހީން މިވަގުތަށް ރާއްޖެ ނުގެނެސް މަޑުޖައްސާލަދެއްވާ، މިތާގައި ސަލާމަތުން ތިބި މީހުންވެސް ނުރައްކަލުގެ ތެރެއަށް އިތޮތްގެން ތިޔަ ވައްޓާލަނީ، ބޭރުގައި ތިބި މީހުންނަވުރެން އެތެރޭގައި ތިބި މީހުން ގިނައީ، ތިކަން ތިގޮތަށް ނުކުރުމަށް އާދޭސްކޮއްފައި ދަންނަވަން، މިތާކުނެތް ތިބަލި ފެތުރިއްޖެ ނަމަ ކުރެވޭނެ އެއްވެސް ކަމެއް!\nހިތާމަޔާއި އެކު ވެދުން!\nއޭޕްރީލް 5, 2020 07:44\n24ގަޑި އިރު ގޭބަންދުގައި ތިބެވޭނެ. އެއީ ސަރުކާރުގެ ބޭނުމަކީ.\nއޭޕްރީލް 5, 2020 07:53\nދެން ބޭސްފަރުވާއަށް ދިޔަ މީހުންނޯ؟ އެމީހުން ދިޔައީ އެތާ ދިރިއުޅޭކަށް ނޫނޭ.. މިރާއްޖެއިން ނުލިބޭ ބޭސްފަރުވާ ހޯދަން.\nއޭޕްރީލް 5, 2020 06:49\nތިމީހުން ގެނެއްސިއްޔަާ އަނެއްކާ ސަރުކާރަށް އަނެއް ބުރަ އުފުލަންޖެހޭނެ.މަދު މީހަކުނޫނީ ވަންނާނެ ތަނެއް ނުހުންނަަނެ.ރާއްޖޭން ބޭރުގަ އުޅެނީ ގެދޮރު ކުއްޔަށްދީފަ.އެތަންތާތިބިމީހުން ތިމީހުން މަގުމަތިވާނެ.ސަރުކާރުން މިކަމާ ނުވިސްނާބާ؟


MMA gai vakilaari negy machine eh bahataifi\nއެމްއެމްއޭގައި ވަކިލާރި ނެގޭ މެޝިން ބަހައްޓައިފި\nއެމްއެމްއޭގައި ވަކިލާރި ނެގޭ މެޝިިން ބަހައްޓަން ބޭއްވި ރަސްމިއްޔާތުގެ ތެރެއިން- ފޮޓޯ: އަހުމަދު ޝުރާއު| އަވަސް\nވަކިލާރި ނެގޭ "ވެންޑިން" މެޝިނެއް މަރުކަޒީ ބޭންކް (އެމްއެމްއޭ) ގައި މިއަދު ބަހައްޓައިފި އެވެ.\nފަސް ރުފިޔާގެ އާ ނޫޓު ބޭނުން ކުރަން ފެށުމަށް އެމްއެމްއޭގައި ބޭއްވި ރަސްމިއްޔާތުގައި އޮފިޝަލަކު ވިދާޅުވީ މި މެޝިން ބެހެއްޓުމުގެ މަގުސަދަކީ ވަކިލާރި ހޯދަން އަންނަ މީހުންނަށް ފަސޭހަކަމާއެކު ލާރި ލިބޭނެ އިންތިޒާމު ހަމަޖެއްސުމެވެ.\n"މިހާރު ކިއޫގައި މަޑުކޮށްގެން ވަކިލާރި ހޯދަން ޖެހެނީ. ނަމަވެސް މި މެޝިން ބެހެއްޓުމުން އެމްއެމްއޭއަށް ރުފިޔާ ހިފައިގެން އައިސް ފަސޭހަކަމާއެކު ވަކިލާރި ހޯދުމުގެ ފުރުސަތު ލިބޭނެ،" އޮފިޝަލް ވިދާޅުވި އެވެ.\nއެމްއެމްއޭގައި ދެ "ކޮއިން ވެންޑިން މެޝިން" ބަހައްޓާފައިވެ އެވެ. މީގެތެރޭގައި މެނުއަލީ ބޭނުންކުރެވޭ މެޝިނަކާއި އޮޓަމެޓުން ބޭނުންކުރެވޭ މެޝިނެއްވެސް ހިމެނެ އެވެ. މި މެޝިން ބެހެއްޓުމުން ވަކިލާރި ގަންނަން ދާ މީހުން އެކަމަށް ހާއްސަ ކޮތަޅެއް މެޝިންގައި ހަރު ކުރުމުން ވަގުތުން ވަކިލާރި ލިބޭނެ އެވެ.\n"ވަކިލާރި މެޝިން" ބެހެއްޓުމާއެކު ވަކިލާރި ދޫކުރާ ވަގުތުވެސް އެމްއެމްއޭއިން ވަނީ އިތުރުކޮށްފަ އެވެ. ކުރިން ހެނދުނު 8:30 އިން 11:00 އަށް ދޫކުރިނަމަވެސް މެޝިން ބެހެއްޓުމުން ހެނދުނު 8:30 އިން މެންދުރު ފަހު 2:30 އާ ހަމައަށް ވަކިލާރި ދޫކުރުމުގެ ހިދުމަތް ދޭނެ ކަމަށް އެމްއެމްއޭއިން ބުނެ އެވެ.\nފަސް ރުފިޔާގެ އާ ނޫޓް ބޭނުން ކުރަން ފަށައިިފި\nފޮރެކްސް ޓްރޭޑިންއާ ބެހޭ ގާނޫނީ އޮނިގަނޑެއް ހަދަނީ\nދެ ރުފިޔާގެ ލުއި ފައިސާ ފޮތި ޖަހައިގެން ގެނެސްފި


Talban ge sarukaaru balai nugannan: Iran\nސައީދު ޚަތީބުޒާދާ: ތާލިބާނުންގެ ސަރުކާރު ބަލައި ނުގަންނަ ކަމަށް ވިދާޅުވި\nއަވައްޓެރި އަފްޣާނިސްތާންގައި ތާލިބާނުން މިހާރު އުފައްދާފައި އޮތް ސަރުކާރު ބަލައިގަންނަ ހިސާބަށް އަދި ނުދާ ކަމަށް އީރާނުން ބުނެފި އެވެ.\nއީރާން ފޮރިން މިނިސްޓްރީގެ ތަރުޖަމާން ސައީދު ޚަތީބުޒާދާ ވިދާޅުވި ގޮތުގައި މިއަދުގެ ހާލަތު އޮތީ ތާލިބާނުންގެ ސަރުކާރު ބަލައިގަނެގެން ކޮޅެއްގައި ޖެއްސޭ ގޮތަކަށް ނޫނެވެ.\nތާލިބާނުންނަކީ ބައިނަލްއަގުވާމީ ގޮތުން ބަލައިގަންނަ ޖަމާއަތަކަށް ވާން ޖެހޭ ކަމަށް ތަރުޖަމާން ވިދާޅުވި އެވެ. އަފްޣާންގައި ވެރިކަންކުރަން އެދޭ ނަމަ ތާލިބާނުން ފުރަތަމަ ކުރަން ޖެހޭ ކަމަކީ ދައްކާ ވާހަކަ އަމަލުން ސާބިތުކުރުން ކަމަށް އޭނާ ވިދާޅުވި އެވެ.\nއަފްޣާންގައި ތާލިބާނުން ސަރުކާރު އެކުލަވާލި ގޮތް ކަމުނުދާ ކަމަށް ވެސް ތަރުޖަމާން ވިދާޅުވި އެވެ. ސަރުކާރު އެކުލަވާލުމުގައި ބައިމަދު ޖަމާއަތްކާއި އަފްޣާން ހިއްސާ އޮންނަ ހުރިހާ ޖަމާއަތްތަކަށް ބައިވެރިވެވެން ޖެހޭ ކަމަށް ވެސް އޭނާ ވިދާޅުވި އެވެ.\nއީރާންގައި އޮންނަނީ ޝީއީ ސަރުކާރެކެވެ. ސުއްނީ ހަމަތަކަށް ތަބާވާ ޖަމާއަތްތަކާ ގުޅުމަކީ އީރާން ނަފުރަތުކުރާ ކަމެކެވެ. އެހެންކަމުން ކޮންމެވެސް ކަމެއް ދައްކާއިގެން ނަމަަވެސް ބައިބައިވެ ގަތުމަށް އީރާން މަގުފަހިކުރެ އެވެ.\nއަފްޣާނިސްތާން އާއި އީރާން އަކީ އެއްބޯޑަރު ހިއްސާކުރާ ދެ ގައުމެވެ. އަފްޣާންގައި ތާލިބާނުން 1996-2001 އަށް ވެރިކަން ކުރިއިރު ވެސް، ތާލިބާނުންގެ ސުންނީ ހަރަކާތްތައް އީރާނުން ބަލައިގެންފައެއް ނުވެ އެވެ.\nއަފްޣާނިސްތާން އީރާން މެދު އިރުމަތި + ތާލިބާން


އޯވަރޑްރޯ ކުރުމުގެ މައްސަލައިގައި ވަކިގޮތެއް ނުނިމުނީ މަޖިލީހުގެ...\nއޯވަރޑްރޯ ކުރަން ދީފައިވާ މުއްދަތު\nއޯވަރޑްރޯ ކުރުމުގެ މައްސަލައިގައި ވަކިގޮތެއް ނުނިމުނީ މަޖިލީހުގެ ރައީސް ހިތުހުރި ގޮތަކަށް ކަންކަން ކުރައްވާތީ: ނާޝިޒް\nމިހާރު މިވާގޮތުން ދައުލަތް ޝަޓްޑައުންއަކަށް ދަނީކަމަށް ނާޝިޒް ވިދާޅުވި\nމިމައްސަލާގައި މަޖިލީހުން ވަކި ގޮތެއް ނުނިންމަވާކަމަށް ނާޝިޒް ވިދާޅުވި\nމައްސަލަ ދިރާސާކުރުމަށް ވަގުތީ ކޮމިޓީއަކަށް ފޮނުވުމަށް ފާހެއްނުވި\n20 އޭޕްރިލް 2021 | އަންގާރަ 19:31\nކިނބިދޫ ދާއިރާގެ މެމްބަރ މުހައްމަދު ނާޝިޒް\nދައުލަތުގެ ކޭޝްފްލޯ މެނޭޖްކުރުމަށްޓަކައި މަރުކަޒީ ބޭންކުން ސަރުކާރުގެ ދަރަންޏަށް ނެގޭ ގޮތަށް ރައްޔިތުންގެ މަޖިލީހުން މިދިޔަ އަހަރު ދިން ހުއްދަ އިތުރުކޮށްދޭން ސަރުކާރުން ހުށަހަޅާފައިވާ ހުށަހެޅުމަށް ރައްޔިތުންގެ މަޖިލީހުގެ އަންގާރަ ދުވަހުގެ ޖަލްސާގައި ވަކިގޮތެއް ނުނިމުނީ މަޖިލީހުގެ ރައީސް، ރައީސް މުހައްމަދު ނަޝީދު ހިތުހުރިގޮތަކަށް ކަންކުރައްވާތީކަމަށް ވިދާޅުވެ މާލިއްޔަތު ކޮމިޓީގެ މުގައްރިރު އަދި ކިނބިދޫ ދާއިރާގެ އެމްޑީޕީގެ މެމްބަރު މުހައްމަދު ނާޝިޒު މަޖިލީހުގެ ރައީސަށް ފާޑުވިދާޅުވެއްޖެއެވެ.\nމަރުކަޒީ ބޭންކުން ސަރުކާރުގެ ދަރަންޏަށް ނެގޭ ގޮތަށް މަޖިލީހުން މިދިޔަ އަހަރު ދިން ހުއްދަ އިތުރުކޮށްދިނުމަށް ފިނޭންސް މިނިސްޓަރ އިބްރާހީމް އަމީރު މަޖިލީހަށް ހުށަހަޅުއްވާފައިވަނީ ހޯމަ ދުވަހު ބޭއްވި ޖަލްސާގައެވެ. އެއާއެކު މިމައްސަލައަށް ހޯމަ ދުވަހާއި އަންގާރަ ދުވަހުގެ ޖަލްސާގައި ވަނީ މެމްބަރުން ބަހުސްކުރައްވާފައެވެ. މިބަހުސްގެ ތެރެއިން ވިލުފުށި ދާއިރާގެ މެމްބަރ ހަސަން އަފީފް ހުށަހެޅުއްވީ މިމައްސަލަ ދިރާސާކުރުމަށް ވަކި ޚާއްސަ ކޮމިޓީއަކަށް ފޮނުވުމަށެވެ. އެހުށަހެޅުއްވުމަށް މާފަންނު މެދު ދާއިރާގެ އެމްޑީޕީގެ މެމްބަރު އިބްރާހީމް ރަޝީދު (ބޮންޑޭ) ތާއީދު ކުރެއްވި އެވެ.\nއެހުށަހެޅުން ފާސްކުރަން ފެނޭތޯ އަންގާރަ ދުވަހުގެ ޖަލްސާގައިވަނީ ވޯޓަށް އައްސަވާފައެވެ. ޚާއްސަ ކޮމިޓީއަކުން މިމައްސަލަ ދިރާސާކުރުމަށް ފެންނަކަމަށް 12 މެމްބަރުން ވޯޓު ދެއްވިއެވެ. ޚާއްސަ ކޮމިޓީއަކަށް މިމައްސަލަ ފޮނުވުމަށް ނުފެންނަކަމަށް 48 މެމްބަރަކު ވޯޓު ދެއްވިއިރު ވަކި ގޮތަކަށް ވޯޓު ނުދެއްވާ އެއް މެމްބަރަކު އިންނެވިއެވެ.\nޚާއްސަ ކޮމިޓީއަކަށް މިކަން ދިރާސާކުރުމަށް ފޮނުވުމަށް ފާސްނުވުމުން ރިޔާސަތުގައި އިންނެވި މަޖިލީހުގެ ރައީސް، ރައީސް މުހައްމަދު ނަޝީދު ދެން މިމައްސަލައަކަށް އިތުރަކަށް ވޯޓަކަށް ނާއްސަވައެވެ.\nހުށަހެޅުން ފާސްނުވުމުން، މިއަދުގެ މުޅި މައްސަލައާ ގުޅޭގޮތުން އެއްވެސް ގޮތަކަށް ފާހެއް ނުވި. އެހެންވީމާ، މިނިސްޓްރީ އޮފް ފިނޭންސުން އެދިވަޑައިގެން އެދިވަޑައިގަތުމާ ގުޅޭގޮތުން މި މަޖިލީހުން ވަކި ގޮތެއް ނުނިންމަވާ. މިމަޖިލީހުގެ ނިޒާމު އިއްޒަތްތެރި މެމްބަރުންނަށް އެނގިވަޑައިގަންނަވާނެ. މިތަނަށް ހުށަހެޅި ތާއީދު ލިބޭ ކަންކަމަށް ވޯޓަށް އަހަނީ. އިއްޒަތްތެރި މެމްބަރުން ވިސްނަވަން ޖެހޭނެ ކަންކަމުގައި އަމަލުކުރައްވާއިރުގައި އެކަމަކުން ދެން ވެދާނެ ގޮތް.\nރައީސް މުހައްމަދު ނަޝީދު/ ރައްޔިތުންގެ މަޖިލީހުގެ ރައީސް\nރައީސް ނަޝީދު މިހެން ވިދާޅުވެ އަންގާރަ ދުވަހުގެ ޖަލްސާ ނިންމަވާލެއްވީއެވެ. އެހިސާބުން ސުވާލު އުފެދެނީ މިމައްސަލައަށް އަސްލު މިވަނީ ކިހިނެއްކަމާމެދުއެވެ. މިމައްސަލަ ތަޅުމުން ބޭރުވީކަމަށް ވިދާޅެއްނުވެއެވެ. ވަކި އެއްޗެއް ވިދާޅުނުވެ މަޖިލީހުން ވަކި ގޮތެއް ނުނިންމަވާކަމަށް ވިދާޅުވެ ޖަލްސާ ނިންމަވާލެއްވީއެވެ.\nމިކަމާގުޅޭގޮތުން "ރާއްޖެ އެމްވީ" އާ ވާހަކަދައްކަވަމުން މާލިއްޔަތު ކޮމިޓީގެ މުގައްރިރުކަންވެސް ކުރައްވާ ކިނބިދޫ ދާއިރާގެ މެމްބަރ މުހައްމަދު ނާޝިޒް ވިދާޅުވީ އަންގާރަ ދުވަހުގެ ޖަލްސާގައި އޯވަރޑްރޯ ކުރުމުގެ ކަންތަކުގައި ވީ ރަނގަޅަށް ނޫންކަމަށެވެ. މަޖިލީހަށް ކަމެއް ހުށަހެޅުން ވޯޓު ނެގި ކަންކަންދާންޖެހޭނީ ވަކި އުސޫލެއްގެ މަތިންކަމަށް ނާޝިޒް ވިދާޅުވިއެވެ. ނަމަވެސް އަންގާރަ ދުވަހުގެ ޖަލްސާގައި ކަން ހިނގާފައިވަނީ ވަގުތީ ކޮމިޓީއަކަށް އެމައްސަލަ ނުދިޔުމުން ދެން އެހިސާބުން އެމައްސަލަ އެހެން ކޮމިޓީއަކަށް ނުފޮނުވާ ގޮތަށްކަމަށް ނާޝިޒް ވިދާޅުވިއެވެ.\nއެއީ އެކަން ވާންޖެހޭ ގޮތް ނޫންކަމަށާއި މަޖިލީހުގެ ގަވާއިދުގެ 125 ވަނަ މާއްދާގެ ދަށުން އެމައްސަލަ ދެން ދާންޖެހޭނީ ދާއިމީ ކޮމިޓީއަކަށް ކަމަށް ވިދާޅުވިއެވެ. އެ ދާއިމީ ކޮމިޓީއަކީ މާލިއްޔަތު ކޮމިޓީކަމުގައި ވަނީނަމަވެސް އެއޮންނަ އުސޫލުގެ ތެރެއިން އެކަން ވާންޖެހޭނެކަމަށް ނާޝިޒް ވިދާޅުވިއެވެ.\nރައްޔިތުންގެ މަޖިލީހުގެ ގަވާއިދުގެ 125 ވަނަ މާއްދާގައި އޮތީ ވަގުތީ ކޮމިޓީތަކަކީ މަޖިލީހަށް ހުށަހެޅޭ ކަންތައްތަކުގެ ތެރެއިން ދާއިމީ ކޮމިޓީއަކުން ބެލުމުގެ ބަދަލުގައި، ވަގުތީ ކޮމިޓީއެއް އުފައްދަން މަޖިލީހަށް ފެންނަ ހާލަތުގައި އުފައްދާ ކޮމިޓީތަކެއް ކަަމަށެވެ.\nނާޝިޒް ވިދާޅުވީ މިމައްސަލާގައި ފެނިގެންދަނީ މަޖިލީހުގެ ރައީސް ވަކި ގޮތަކަށް މިކަން ކުރައްވަން ބޭނުންފުޅުވާގޮތް ކަމަށެވެ. މިކަމުގައި މަޖިލީހުން ވަކި ގޮތެއް އޭޕްރީލް މަހުގެ 26ގެ ކުރިން ނިންމަންޖެހޭއިރު މިހާރު މިވާގޮތުން ދައުލަތް ޝަޓްޑައުންއަކަށް ދަނީކަމަށް ނާޝިޒް ވިދާޅުވިއެވެ.\nނާޝިޒް ވަނީ މިކަމުގައި އެމްޑީޕީ ޕާލަމަންޓްރީ ގްރޫޕުގައިވެސް އެއްވެސް ވަރަކަށް މަޝްވަރާކޮށްފައިނުވާކަމަށް ވިދާޅުވެފައެވެ. އަދި ޕީޖީގެ ބައްދަލުވުންތައް ބާއްވަނީ ހިތަށް އެރީމާ ހިތަށް އެރިގޮތަކަށް ކަމަށް ވިދާޅުވެ އެމްޑީޕީގެ ޕާލަމަންޓްރީ ގްރޫޕު ހިނގަމުންދާގޮތާމެދު ވަނީ ފާޑުވިދާޅުވެފައެވެ.\nމިމައްސަލައާ ގުޅޭގޮތުން "ރާއްޖެއެމްވީ"ން މަޖިލީހުގެ އިދާރާއާ ސުވާލުކުރުމުން އިދާރާއިން ދިން ޖަވާބަކީ މަޖިލީހުން އަދި މިކަމުގައި ވަކި ގޮތެއް ނުނިންމަވާ ކަމަށެވެ. މާނައަކީ މިމައްސަލަ ދެން ކުރިޔަށްދާނެ ގޮތެއް އަދި މަޖިލީހުން ނުނިންމަވައެވެ. މައްސަލަ ތަޅުމުން ބޭރުވެއްޖެނަމަ މިމައްސަލަ ޖެހޭނީ އަލުން ހުށަހަޅާށެވެ.\nވަގުތު ކުޑަތަންވެފައިވާ ކަމެއްގައި ސަރުކާރު ހިންގާ މައި ޕާޓީ އެމްޑީޕީގެ ސުޕަރ މެޖޯރިޓީ އޮވެ ސަރުކާރުން ބޭނުންވާ ކަމެއްގައި މަޖިލީހުން ލަސްތަކެއް ކުރިމަތިކުރުވި މިއީ ފުރަތަމަ ފަހަރުކަން ފާހަގަކޮށްލެއެވެ.\n21 އޭޕްރިލް 2021 | ބުދަ 11:48\n20 އޭޕްރިލް 2021 | އަންގާރަ 19:40\nގިނަމީހުން ތުހުމަތު ކުރާގޮތުގަ މިސަރުކާރުގެ ކޮރަޕްޓް ގުރޫޕުގަ ހިމެނޭ މީހުން އަރުވައިގެން ޓީރޕީ މައްޗެއްނުވާނެ.\nވެކްސިނުގެ ދެ ޑޯޒް ފުރިހަމަކުރި މީހުންގެ އަދަދު 130،000ން މައްޗަށް!


ރާއްޖޭގައި އިންސާފުވެރި އިންތިޚާބެއް ބޭއްވުމަށް ބައިނަލްއަޤްވާމީ ފަރާތްޕުޅުތަކުން އަދާކުރައްވަން އޮތް ދައުރު ވަރަށް މުހިންމުކަމުގައި، ރައީސް މުޙަންމަދު ނަޝީދު ވިދާޅުވެއްޖެ. – Maldivian Democratic Party\nރާއްޖޭގައި އިންސާފުވެރި އިންތިޚާބެއް ބޭއްވުމަށް ބައިނަލްއަޤްވާމީ ފަރާތްޕުޅުތަކުން އަދާކުރައްވަން އޮތް ދައުރު ވަރަށް މުހިންމުކަމުގައި، ރައީސް މުޙަންމަދު ނަޝީދު ވިދާޅުވެއްޖެ.\nއަންނަ ސެޕްޓެމްބަރު މަހު ރާއްޖޭގައި ބޭއްވުމަށް ހަމަޖެހިފައިވާ ރިޔާސީ އިންތިޚާބަށް ކެމްޕެއިން ކުރެއްވުމުގައި މިހާރު ހުރި ބައެއް ހުރަސްތަކާ ގުޅޭ މައުލޫމާތުތައް އެމެރިކާގެ ސަފީރު މިޝޭލް ޖޭ ސިސޯންއާ ރައީސް މުޙަންމަދު ނަޝީދު ޙިއްސާކުރެއްވިއެވެ. ހަމައެއާއެކު، ރިޔާސީ އިންތިޚާބުގައި ވޯޓްލާ ދުވަސް ކައިރިވަމުން ދާއިރު ވާދަވެރި ބައެއް ފަރާތްޕުޅުތަކުން ސިޔާސީ ޕާޓީތަކުގެ މެންބަޝިޕް އޮޅުވާލެއްވުމާއި އަސްލެއް ނެތް ތަފާތު މައުލޫމާތުތައް ތަފާތު އެކި ދާއިރާތަކުގައި ފަތުރުއްވަމުން ގެންދަވާކަމުގައި ރައީސް މުޙަންމަދު ނަޝީދު ވަނީ މި ބައްދަލުކުރެއްވުމުގައި ފާހަގަކުރައްވާފައެވެ.\nދިވެހިރާއްޖޭގައި ޑިމޮކްރަސީ ދެމެހެއްޓުމަށް ބޭނުންތެރި ތަފާތު ދާއިރާތަކުން އެމެރިކާގެ އެހީތެރިކަން ރާއްޖެއަށް ފޯރުވައިދެއްވާނެކަމުގައި، އެމެރިކާ ސަފީރު މިޝޭލް ޖޭ ސިސޯން ވިދާޅުވިއެވެ.\nމި ބައްދަލުކުރެއްވުމުގައި، އެމްޑީޕީގެ ޗެއާޕާސަން މޫސާ މަނިކުއާއި ޗެއަރޕާސަންގެ ނާއިބު އިދާރީ އަލީ ޝިޔާމް ބައިވެރިވެވަޑައިގެންނެވިއެވެ.


Fitr Eid bandhuge5dhuvahu Saudi Arabia full lockdown ah dhanee - vNews.mv\nފިތުރުޢީދު ބަންދުގެ5ދުވަސް ސައުދީ އަރަބިއްޔާ ފުލް ލޮކްޑައުންއަށްދަނީ\nސައިފް އަޒްހަރު 13 May 2020, 19:30\nފިތުރުއީދާއި ގުޅިގެން ލިބޭ5ދުވަހުގެ ބަންދުގެ މުއްދަތުގައި މުޅި ސައުދީ އަރަބިއްޔާ އެއްކޮށް ލޮކްޑައުންކޮށް، 24 ގަޑިއިރުގެ ކާފިއު ހިންގަން ސައުދީ ސަރުކާރުން ނިންމައިފިއެވެ.\nއެގޮތުން، ސައުދީ އަރަބިއްޔާގެ ހުރިހާ ސިޓީތަކާއި، ރީޖަންތަކުގައިވެސް 24 ގަޑިއިރު ކާފިއު ހިންގާފައި ބޭއްވުމަށް ސަރުކާރުން ވަނީ ނިންމައި އެކަން އިޢްލާން ކޮށްފައެވެ.\nއެގޮތުން، މުޅި ގައުމު ލޮކްޑައުންކޮށް 24 ގަޑިއިރު ކާފިއު ހިންގުމަށް ނިންމާފައިވަނީ މެއިމަހުގެ 23 އިން 27 އަށެވެ. އެއީ، ސައުދީ އަރަބިއްޔާއަށް ރަމަޟާންމަހުގެ 30 ވަނަ ދުވަހުން ފެށިގެން އިތުރު5ދުވަހުގެ މުއްދަތަށެވެ.\nސައުދީ ސަރުކާރުގެ ދާޚިލީ ވުޒާރާއިން ނެރުނު ބަޔާނެއްގައި ބުނެފައިވަނީ، މެއި 23 ގައި ފުލް ލޮކްޑައުންއަށް ގޮސް، ކާފިއު ހިންގި ނަމަވެސް، ކޮރޯނާވައިރަސް ފެތުރުން ހުއްޓުވަން މިހާރުވެސް އަޅާފައިވާ ފިޔަވަޅުތައް އަދިވެސް ދެމިއޮންނާނޭ ކަމަށެވެ.\nއެގޮތުން، އިޖުތިމާއީ ގައިދުރުކަމަށް އަޅާފައިވާ ފިޔަވަޅުތަކާއި، ފަސްމީހުންނަށްވުރެ ގިނައިން މީހުން އެއްތަންވުން މަނާކޮށްފައި އޮތްއޮތުން ދެމިއޮންނާނޭ ކަމަށް ދާޚިލީ ވުޒާރާއިން ބުނެފައި ވެއެވެ.\nއަދި ރަސްގެފާނުގެ ޝާހީ އަމުރުފުޅާއި، ދާޚިލީ ވުޒާރާއިން ކުރިން ނިންމާފައިވާ ނިންމުންތަކުގެ ދަށުން، އިގްތިސާދީ މަސައްކަތްތަކާއި ވިޔަފާރީގެ މުއާމަލާތްތައް ހިންގުމަށް ދީފައިވާ ދޫތައް، މެއިމަހުގެ 13 އިން 22 އަށް ދެމިއޮންނާނޭ ކަމަށްވެސް ބުނެފައި ވެއެވެ.\nއަދި މައްކާ ފިޔަވައި، ސައުދީ އަރަބިއްޔާގެ އެހެން ސިޓީތަކާއި، ރީޖަންތަކުގައި މިހާރު ހިންގާފައިވާ ކާފިއުއަށް ހެނދުނު 9:00 އިން ހަވީރު 5:00 އަށް ދީފައި ލުއިވެސް ދެމިއޮންނާނޭ ކަމަށް ދާޚިލީ ވުޒާރާއިން ބުނެފައި ވެއެވެ.\nމައްކާއަށް މީހުން އެތެރެވުމާއި، މައްކާއިން މީހުން ބޭރަށް ދިއުން އެއްކޮށް މަނާކޮށްފައި އޮތް އޮތުމާއި، ބަލީގެ ހާލަތު ގޯސްވެގެން އެކަހެރިކުރަން ނިންމާފައިވާ ސިޓީތަކާއި، އަވަށްތަކަށް އަޅާފައިވާ ފިޔަވަޅުތައްވެސް ދެމިއޮންނާނޭ ކަމަށް ބަޔާނުގައި ބުނެފައި ވެއެވެ.\nއަރަބި ދުނިޔޭގެ އެންމެބޮޑު އިގްތިސާދު ކަމުގައިވާ ސައުދީ އަރަބިއްޔާ ވެފައިވަނީ ގަލްފް ސަރަހައްދުން ކޮވިޑް-19 ބަލި އެންމެ ގިނަމީހުންނަށް ޖެހިފައިވާ ގައުމަށެވެ. ވައިރަސް ފެތުރުން ހުއްޓުވަން ސައުދީ ސަރުކާރުން ގެންދަނީ ވަރުގަދަ މަސައްކަތްތަކެއް ކުރަމުންނެވެ.\nސައުދީ އަރަބިއްޔާއިން ކޮވިޑް-19 ބަލީގައި މިހާތަނަށް 264 މީހުން މަރުވެފައި ވާއިރު، ބަލި ޖެހުނު މީހުންގެ އަދަދުވަނީ 42،925 އަށް އަރާފައެވެ. އަދި ބަލި ޖެހުނު މީހުންގެ ތެރެއިން 15،257 މީހުން ބަލިން ފަސޭހަވެފައިވެއެވެ.\nބަލިމަޑު ހާލަތާއި ގުޅިގެން ސައުދީ އަރަބިއްޔާގެ ގިނަ ސިޓީތަކާއި ރަށްތަކުގައި ކުރިންވެސް 24 ގަޑިއިރުގެ ކާފިއު ހިންގާފައި ވެއެވެ. ކާފިއުގެ ހާލަތަށް ލުއިދީފައިވަނީ ބަރަކާތްތެރި ރަމަޟާންމަސް ފެށުމާ ގުޅިގެންނެވެ.\nއެގޮތުން، ބަލީގެ ހާލަތު ބޮޑަށް ފެތުރިފައިވާ ސަރަހައްދުތައް ނޫން ސަރަހައްދުތަކުގައި ޝޮޕިންގ ސެންޓަރުތަކާއި، ވިޔަފާރިތައް ހުޅުވުމުގެ ހުއްދަދީ، ވަކި ގަޑިތަކެއްގައި އާންމުންނަށް ބޭރަށް ނުކުތުމުގެ ހުއްދަ ދީފައި ދީފައި ވެއެވެ.\nލޮކްޑައުންގެ ވަރުގަދަ ފިޔަވަޅުތަކެއް އަޅާފައި އޮތްނަމަވެސް، ކޮވިޑް ބަލި އެންމެ ބޮޑަށް ފެތުރެމުންދާ ސިޓީތަކުގެ ތެރޭގައި މައްކާ ހިމެނެއެވެ. އެހެންވެ، މައްކާ އަދިވެސް އޮތީ އެއްވެސް ލުޔެއްނުދީ، ފުލް ލޮކްޑައުންގައެވެ.\nބަލީގެ ހާލަތާ ގުޅިގެން އުމްރާގެ އަޅުކަމަށް މީހުން އައުން ސައުދީ ސަރުކާރުން ހުއްޓުވާލީ މާޗްމަހުގެ ތެރޭގައެވެ.\nމިއަހަރުގެ ޖުލައިމަހުގެ ފަހުކޮޅާ ދިމާވާ ހައްޖުގެ އަޅުކަމާމެދު ސައުދީ ސަރުކާރުން އަދިވެސް ގޮތެއް ނިންމާފައެއް ނުވެއެވެ. އެހެން ނަމަވެސް، ގައުމުތަކަށް އަންގާފައިވަނީ ހައްޖުގެ ތައްޔާރީތައް ހުއްޓާލުމަށެވެ.\nކޮރޯނާވައިރަސް ސިއްހަތު ސައުދީ އަރަބިއާ ދުނިޔެ\nފުވައްމުލަކު މަގުހެދުމާއި، ނަރުދަމާގެ މައުލޫމާތު ހިއްސާކޮށްފި\nހިޔާ ފްލެޓްލިބޭ ފަރާތްތައް ޖުލައިމަސް ނިމުމުގެކުރިން އަންގާނެ\nބިޒްނަސް ޕަރމިޓްއަށް މިހާރު ރިކުއެސްޓް ކުރެވޭނެ: ޕޮލިސް\nކޮވިޑް ޓެސްޓަށް ހިނގާ ޚަރަދުގެ ތަފުސީލު އޭޑީކޭއިން ހާމަކޮށްފި\nރިޒޯޓްތަކަށް ވަޒީފާއަށްދާ މީހުންނަށް އެފުރުސަތު ހުޅުވާލައިފި\nއިލެކްޝަންސް ކޮމިޝަނުން އިންތިޚާބުގެ ކަލަންޑަރު އެކުލަވާލަނީ


ޖަރުމަނު ސަފީރުކަމަށް ޝާން އައްޔަންކުރަން ފެންނަކަމަށް ކޮމިޓީން ނިންމައިފި ޖަރުމަނު ސަފީރުކަމަށް ޝާން އައްޔަންކުރަން ފެންނަކަމަށް ކޮމިޓީން ނިންމައިފި\nގަރުމަންވިލާތަށް ކަނޑައަޅުއްވާ އައު ސަފީރު ޢާއިޝަތު ޝާން ޝާކިރު.\nރާއްޖެއިން ޖަރުމަންވިލާތަށް ކަނޑައަޅާ އައު ސަފީރުކަމަށް އާއިޝަތު ޝާން ޝާކިރު އައްޔަންކުރުމަށް ފެންނަކަމަށް ރައްޔިތުންގެ މަޖިލީހުގެ ޚާރިޖީ ގުޅުންތަކުގެ ކޮމިޓިން ފާސްކޮށްފިއެވެ.\nޝާންއަށް ރުހުންދޭން ފާސްކުރީ ބައްދަލުވުމުގައި ބައިވެރިވެވަޑައިގެންނެވި މެންބަރުންގެ އިއްތިފާގުންނެވެ. ޝަންއަށް ރުހުން ހޯދުމުގެ މައްސަލަ ދިރާސާކުރުމަށް ކޮމިޓީއަށް ފޮނުވާފައިވަނީ މިދިޔަ މަހުގެ 25ގައެވެ.\nޝާން ޝާކިރު މިހާތަަނަށް ހުންނެވީ ފޮރިން މިނިސްޓްރީގެ ޗީފް ޕްރޮޓޮކޯލްގެ މަޤާމުގައެވެ. އެކަމަނާއަކީ ރާއްޖޭގައި ޗީފް ޕްރޮޓޮކޯލްގެ މަޤާމު ފުރުއްވި ފުރަތަމަ އަންހެން ބޭފުޅާވެސްމެއެވެ. އެ މަޤާމަށް އެކަމަނާ އައްޔަންކުރެއްވީ 2020 ވަނަ އަހަރުގެ ނޮވެމްބަރު މަހުގެ 15ގައެވެ. ޝާން ޝާކިރު ވަނީ ބަންގްލަދޭޝްއަށް ކަނޑައެޅުއްވި ސަފީރުކަންވެސް ކުރައްވާފައެވެ.\nއެކަމަނާ ވަނީ މީގެކުރިން މިނިސްޓްރީ އޮފް ފޮރިން އެފެއާޒުގެ ޖޮއިންޓް ސެކްރެޓަރީގެ މަޤާމާއި، މެލޭޝިއާއަށް ކަނޑައަޅާފައި ހުންނަވާ ޑެޕިއުޓީ ހައި ކޮމިޝަނަރުގެ މަޤާމާއި، ސަޢޫދީ ޢަރަބިއްޔާއަށް ކަނޑައަޅާފައި ހުންނަވާ ޑެޕިއުޓީ އެމްބެސެޑަރުގެ މަޤާމުގެ އިތުރުންވެސް، އެ މިނިސްޓްރީގެ އެހެނިހެން އިސް މަޤާމުތައް ފުރުއްވާފައެވެ.\nޖަރުމަންވިލާތަށް ރާއްޖެއިން ކަނޑައަޅާ އައު ސަފީރުކަމަށް ޝާން ޝާކިރު އައްޔަންކުރެއްވުމަށް ސަރުކާރުން ނިންމެވިިއިރު، މިހާތަނަށް ޖަރުމަންވިލާތުގައި ސަފީރުކަމުގައި ހުންނެވީ އަޙްމަދު ލަޠީފެވެ.\nރައީސުލްޖުމްހޫރިއްޔާ މިމަހުގެ ފުރަތަމަ ދުވަހު ވަނީ މިނިސްޓްރީ އޮފް ފޮރިން އެފެއާޒްގެ ފޮރިން ސެކްރެޓެރީގެ މަގާމަށް އަޙްމަދު ލަޠީފް އައްޔަންކުރައްވާފައެވެ.


އެއްވެސް ޙާލެއްގައި ފުރިހަމަވުން ނެތް އެދުމެއް. – DhiSalafiyyah\n“(އިސްލާމްދީން) ނައްތާލާނެކަމަށް ނުވަތަ އެދީނުގެ ޝިޢާރުތަކުގެ ތެރެއިން ޝިޢާރެއް ބާޠިލުކުރާނެ ކަަމަށް ބުނާ މީހަކު ހަމަކަށަވަރުން އެއީ އެއްވެސް ހާލެއްގައި ފުރިހަމަވާނެ އެދުމެއްނޫނެވެ. ﷲ ސުބުޙާނަހޫ ވަތަޢާލާ ވަޙީކުރައްވާފައިވެއެވެ.\n(وَاللَّـهُ غَالِبٌ عَلَىٰ أَمْرِهِ وَلَـٰكِنَّ أَكْثَرَ النَّاسِ لَا يَعْلَمُونَ ) (1)\nތަފުސީރީ ތަރުޖަމާއީ: “އަދި ﷲ (ސުބުޙާނަހޫ ވަތަޢާލާ) އެއިލާޙުގެ އަމުރުފުޅުގެ(ކަންތައްތަކުގެ މައްޗަށް، އިރާދަކުރައްވާ ތަޤްދީރުކުރައްވާ ކަންކަމުގެ) މައްޗަށް ބާރުވެ ވޮޑިގެންވާ އިލާހެވެ. (އެބަހީ އެއިލާހު އިރާދަކުރައްވާކަމެއް ކުރައްވަވައެވެ. އެކަންމަނާކުރެވޭނެ، ބާޠިލުކުރެވޭނެ ފަރާތެއްނުވެއެވެ.) ނަމަވެސް ގިނަ މީސްތަކުން (ﷲސުބުޙާނަހޫ ވަތަޢާލާ އިރާދަކުރައްވާނީ ކޮންކަމެއްކަން ނުވަތަ) އެކަމެއްނުދަނެއެވެ.”\nއެއްވެސް މީހަކު މިދީނަށް ނުވަތަ މިދީނުގެ އަހުލުވެރިންގެ މައްޗަށް ޢަދާވާތްތެރިވެއްޖެނަމަ ﷲ (ސުބުޙާނަހޫ) އެމީހަކު ދައްނުކުރައްވާ މީހަކުނުވެއެވެ. ފިރުޢައުނު މޫސާ ޢަލައިހިއްސަލާމްއަށް ޖެއްސުންކުރިއެވެ. އަދި މޫސާ ޢަލައިހިއްސަލާމްއަށް ތަބާވީ (މީސްތަކުންގެ ތެރެއިން) ބަޔަކަށް ބުންޏެވެ.\n(لَأُقَطِّعَنَّ أَيْدِيَكُمْ وَأَرْجُلَكُم مِّنْ خِلَافٍ ثُمَّ لَأُصَلِّبَنَّكُمْ أَجْمَعِينَ) (2)\nމާނައިގެ ތަރުޖަމާއީ: “ހަމަކަށަވަރުން ތިޔަބައިމީހުންގެ އަތްތަކާ އަދި ފައިތައް ޚިލާފުވާނޭހެން(ކަނާތާއި ވާތުފައި ނުވަތަ ވާތާއި ކަނާތުފައި) ތިމަންނާ ބުރިކުރާހުށީމެވެ. އަދި އެޔަށްފަހު ހަމަކަށަވަރުން ތިޔަހުރިހާ އެންމެން ޞަލީބަށް އަރުވާހުށީމެވެ.”\nފަހެ ﷲ (ސުބުޙާނަހޫ ވަތަޢާލާ) ފިރުޢައުނު ކަނޑަށް ޣަރަޤު ކުރެއްވިއެވެ.\nއަދި ޝުޢައިބު ޢަލައިހިއްސަލާމްގެ ޤައުމުގެ މީސްތަކުން އެބައިމީހުންގެ ނަބިއްޔާއަށް މަލާމަތްކުރަމުން، ޝުޢައިބު ޢަލައިއްސަލާމްއަށް ބުންޏެވެ.\n(أَصَلَاتُكَ تَأْمُرُكَ أَن نَّتْرُكَ مَا يَعْبُدُ آبَاؤُنَا أَوْ أَن نَّفْعَلَ فِي أَمْوَالِنَا مَا نَشَاءُ) (3)\nމާނައިގެ ތަރުޖަމާއީ: “އަދި ތިމަންމެންގެ ކާބަފައިން އަޅުކަންކޮށް އުޅުނު ތަކެތި ދޫކުރުމަށާއި އަދި ތިމަންމެން ބޭނުންވާގޮތަކަށް ތިމަންމެންގެ މުދާތަކާއި މެދު ކަންތައް ކުރުން ދޫކޮށްލުމަށް، ކަލޭގެފާނުގެ ނަމާދު އަމުރުކުރަނީހެއްޔެވެ؟(4)\nފަހެ ދެން ގަދަފަދަ އަޑަކާއެކުގައި އެބައިމީހުންގެ ކަކޫ މައްޗަށް (ވެއްޓިފައިވާ ހާލު) މަރުވެފައިވާ ބަޔެއްކަމުގައި އެބައިމީހުންވިއެވެ.” (5)\n(1) سورة يوسف: 21\n(2) سورة الأعراف: 124\n(3) سورة هود: 87\n(4) (އެބައިމީހުން އެހެންބުނީ އެކަލޭގެފާނު ގިނަގިނައިން ނަމާދުކުރާތީ އެކަމާ އަޅުވައި މަލާމާތްކުރުމުގެ ނިޔަތުގައެވެ. އެއީ މިޒަމާނުގައި މީހުން ބުނާހެން ބަލަ ކަލޭގެ ފައިކުރީ މިކަންކުރަން އަންގަނީހޭ ނުވަތަ ތުނބުޅި މިކަންކުރަން އަންގަނީހޭ ބުނާ މަލާމާތްކުރާ އުޞްލޫބުގެ ދަށުންނެވެ. އެއްވެސް ހާލެއްގައި އެކަލެގެފާނު ނަމާދުކުރައްވާތީ ޘަނާކިޔުމުގެ ޤަޞްދަކުނޫނެވެ. ﷲ އަޢުލަމް)\n(5) މަދީނަތުއްނަބަވިއްޔާގެ މަސްޖިދުއްނަބަވީގެ އިމާމު އަދި ޚަޠީބު ޑރ. ޢަބްދުލްމުޙުސިނު އަލްޤާސިމު ލިޔުއްވާފައިވާ “الأمر بالمعروف والنهي عن المنكر أصل من أصول الدين” (ހެޔޮކަންކަމަށް އަމުރުކުރުމާއި ނުބައިކަންކަން މަނާކުރުމަކީ ދީނުގެ އަޞްލުގެ ތަކުގެ ތެރެއިން އަޞްލެކެވެ) މިކުޑަ ރިސާލާއިން ނެގިފައިވާ މައުޟޫއެކެވެ.


"Vishka" ge gothugai Rishmy reethi tha? | Mihaaru\nފިލްމް "ވިޝްކާ" ގެ މަންޒަރެއްގައި ރިޝްމީ.\nފިލްމް "ވިޝްކާ" ގެ ޝޫޓިންގެ ތެރެއިން.\n"ވިޝްކާ" ގެ ގޮތުގައި ރިޝްމީ ރީތިތަ؟\n20 ޖޫން 2016 - 09:34 14 comments\nއަންނަ އޮގަސްޓް މަހު ރިލީޒް ކުރަން ހަމަޖެހިފައިވާ ފިލްމް "ވިޝްކާ" ގެ ޓީޒާ މިހާރު ބެލުންތެރިންނަށް ފެނިއްޖެ އެވެ. ފިލްމު ބިނާކޮށްފައި ވަނީ އަންހެން ކެރެކްޓާއެއްގެ މައްޗަށެވެ.\nކްރައިމް ޑްރާމާއެއްގެ ގޮތުގައި ބެލުންތެރިންނާ ހަމައަށް އަންނަ މި ފިލްމަކީ ވަރަށް "ޑާކް" ފިލްމެކެވެ. ފިލްމުގެ ޓައިޓްލް ރޯލުން ފެނިގެން ދާނީ ރިޝްމީ ރަޒީމެވެ.\nމި ފިލްމަކީ އޭނާގެ އާއިލީ ފިލްމް ކުންފުނި ޔާރާ ޕްރޮޑަކްޝަންގެ ކުޑައިގެ ދަށުން ސީދާ ރިޝްމީ ޕްރޮޑިއުސް ވެސް ކުރާ ފިލްމެކެވެ.\nފިލްމު ހުރިހާ ގޮތަކުން ވެސް ވަރަށް ހާއްސަ އެވެ. މިއީ ދިވެހި ސިނަމާ އަށް އަނެއްކާ ވެސް އާ ރަހައެއް، އާ ކުލައެއް ގެނެސް ދޭނެ ފިލްމަކަށް ވެދާނެ އެވެ. ފިލްމުގައި ރިޝްމީ ކުޅޭ ކެރެކްޓާ އާއި އޭނާ ފެނިގެން ދާ ގޮތުން މިހެން ބުނަން ފުރުސަތު އެބަ އޮތެވެ.\n"ވިޝްކާ" އަކީ ވަރަށް ޒަމާނީ އަދި މިނިވަން ޒުވާން އަންހެން ކުއްޖެއްގެ ވާހަކަ ކިޔައިދޭ ފިލްމެކެވެ. ލޯބިވެވޭ މީހެއްގެ ސަބަބުން އޭނާގެ ދިރިއުޅުން ބޮޑު އަނދިރިގަނޑެއްގެ ތެރެއަށް ވެއްޓި، އެތައް ދަންތުރައެއްގައި ތާށިވެ އެވެ. މި ކެރެކްޓާ ކުޅެން ރިޝްމީ ވަނީ ވަރަށް ބޮޑަަށް ތައްޔާރުވެފަ އެވެ.\nޓީޒާ އިން ވެސް ފެންނަ ގޮތުގައި ރިޝްމީ ފިލްމުން ފެނިގެން ދާނީ ވަރަށް ތަފާތު ކޮށެވެ. މީގެ ކުރިން އޭނާ ނުފެންނަ ކަހަލަ ތަފާތު ގޮތަކަށެވެ. އެކަން މިހާރު ވެސް ގިނަ ބަޔަކު ފާހަގަކޮށްފައިވެ އެވެ.\nފިލްމް "ވިޝްކާ" ގެ ފޮޓޯ ޝޫޓެއްގެ ތެރެއިން.\nރިޝްމީގެ ހެއާ ސްޓައިލާއި މޭކަޕާއި އޭނާގެ ކޮސްޓިއުމްތައް ވެސް މި ފަހަރު ތަފާތު ވާނެ އެވެ. އެހެންވެ ފަހަރުގައި "ވިޝްކާ" ބަލާފައި އެ ކެރެކްޓާ ކޮޕީކޮށްފާނެ މީހުން ވެސް އުޅެފާނެ އެވެ.\nރިޝްމީ ބުނީ ފިލްމުގައި އޭނާގެ ތަފާތު ތިން ލުކެއް ނުވަތަ ސިފައެއް ފެނިގެން ދާނެ ކަމަށެވެ. އެއީ އެކި ހާލަތާ ގުޅޭ ގޮތަށް ދައްކުވައިދޭ ސިފައެކެވެ. މިކަމަށް މި ފަހަރު ހާއްސަ ސްޓައިލިސްޓެއް ވެސް ރިޝްމީ އާ އެކު މަސައްކަތްކޮށްފައިވެ އެވެ.\nއެއީ އެ ދާއިރާއިން ކިޔަވާފައިވާ ނޫރާ ރަޝީދެވެ. ރިޝްމީ ފިލްމުން ފެނިގެން ދާނީ ނޫރާގެ ފިހިން ޖައްސާފައިވާ ކުލަތަކާއި ދަޅަތަކާ އެކުގަ އެވެ.\n"މީގެ ސްކްރިޕްޓް ބިލްޑް ކުރަން ފެށި ހިސާބުން ވިޝްކާގެ ކެރެކްޓާ، އޭނާގެ ލުކް ހުންނާނެ ގޮތް އަހަރަމެން ދިޔައީ ފިގައައުޓް ކުރަމުން. އެހެންވީމާ ސްކްރިޕްޓް ނިމިގެން ފިލްމު ވެސް ޝޫޓްކޮށް ނިންމާލީ ހަމަ އެންމެ ބޭނުންވި ގޮތަށް،" ރަވީ ފާރޫގް ޑައިރެކްޓްކޮށްފައިވާ ފިލްމާ ބެހޭ ގޮތުން ރިޝްމީ ބުންޏެވެ. "ވިޝްކާގެ ކެރެކްޓާ ސްކްރީނަށް ގެނެވޭ ގޮތާ ދޭތެރޭ ވަރަށް ހިތްހަމަޖެހިފައި މި ހުރީ."\nއޭނާ ބުނީ ފިލްމުގެ ޓީޒާ ބެލުންތެރިންނަށް ފެނުމާ އެކު، ފޭނުންގެ ފަރާތުން ތަފާތު ކޮމެންޓްތައް އަންނަމުންދާ ކަމަށެވެ.\nރިޝްމީ "ވިޝްކާ" ގެ ޝޫޓިންގައި.\n"ހާއްސަކޮށް އިސްތަށިގަނޑުގެ ކުލަ އާއި ކޮށާލައިފައި އޮތް ގޮތުން ވަރަށް ގިނަ ބަޔަކަށް ކަމުގޮސްގެން އެބަހުރި ވަރަށް ޕޮޒިޓިވް ކޮމެންޓްސް އައިސްފައި،" ރިޝްމީ ބުންޏެވެ. "އެގޮތަށް ރިއެކްޝަން އައިސްފައި ހުރީމަ އެނގޭ ވިޝްކާގެ ލުކް ގެނެވިފައި ހުރީ ހަމަ އެންމެ ބޭނުންވި ގޮތަށް އެންމެ ރަނގަޅަށްކަން."\nއޭނާ ބުނީ އޮތް ހަމައެކަނި ރިގްރެޓަކީ ކެރެކްޓާ އަށް ހަށިގަނޑު އިތުރަށް ފިޓް ކުރަން ޖިމަށް ދާން ވަގުތު ނުލިބުން ކަމަށެވެ.\n"އަސްލު އެ ކެރެކްޓާ އަށް ފިޓްވާންވެގެން ޖިމަށް ދާން ކުރިން އޮތީ ޕްލޭންކޮށްފައި. އެކަމަކު ފިލްމުގެ ޕްރޮޑިއުސަރެއްގެ ޒިންމާ އާއި ޕްރޮޑަކްޝަން މެނޭޖަރުގެ ޒިންމާގެ އިތުރުން އެކްޓް ވެސް ކުރަން ޖެހޭތީ އެންމެ ބޭނުންވި ގޮތަށް ކެރެކްޓާ އަށް ތައްޔާރު ވާން ދަތިތަކެއް ދިމާވި. އެކަން އެކަނި ރިގްރެޓަކަށް އޮތީ،" އަބްދުﷲ ވިޝާމްގެ ވާހަކަ ލިޔެ، މަހުދީ އަހުމަދު ސްކްރީޕްލޭ ލިޔުނު ފިލްމާ ބެހޭ ގޮތުން ރިޝްމީ ބުންޏެވެ.\nއެކަމަކު ރިޝްމީ ދޭ ޔަގީން ކަމަކީ "ވިޝްކާ" ސޫރަ ހަމަ އޭގެ އެންމެ ފުރިހަމަ ގޮތުގައި ބެލުންތެރިންނަށް ފެނިގެން ދާނެ ކަމެވެ. އެވަރަށް އޮތީ މަސައްކަތް ކުރެވިފަ އެވެ.\nފިލްމް "ވިޝްކާ" ގެ މަންޒަރެއްގައި ރިޝްމީ އާއި ރަވީ.\nމީގެ ހާއްސަ އަނެއް ކަމަކީ މަޝްހޫރު ޑިޒައިނަރު މުހައްމަދު ރިއްފަތު "ވިޝްކާ" ގެ ބައެއް ކޮސްޓިއުމްތައް ތައްޔާރުކޮށް ދިނުމެވެ.\nމިއީ ފިލްމަކަށް ހާއްސަކޮށް ރިފްއަތު ކޮސްޓިއުމް ތައްޔާރުކުރި ފުރަތަމަ ފިލްމެވެ.\n"ފަހާފައި ހުރި ކޮސްޓިއުމެއް ވެއްޖިއްޔާ އެއީ ރިފްއަތުގެ ކްރިއޭޝަން،" ރިޝްމީ ބުންޏެވެ. "ދެން މީގައި ބޭނުންކޮށްފައި ހުންނާނީ ލަންކާ އިން ގަނެގެން ބޭނުންކޮށްފައި ހުރި ކޮސްޓިއުމްތައް."\n"ވިޝްކާ" ބެލުންތެރިންނާ ހަމައަށް އަންނާކަށް ދެން މާ ގިނަ ދުވަހެއް ނެތެވެ. ފިލްމަށް އިންތިޒާރުކުރާ މީހުންނަށް ރިޝްމީ ދޭން ވެސް އޮތީ ހިނިތުންވާ ކަހަލަ ހަބަރަކެވެ. އެއީ ފިލްމުގެ ރަސްމީ ޓްރެއިލާ އާއި ޕޯސްޓަރު ފިތުރު އީދު ދުވަހު ގެނެސް ދޭން ނިންމާފައި އޮތުމެވެ.\nފުރިހަމަ އަދި ރީތި ފިލްމެއްގެ ގޮތުގައި "ވިޝްކާ" ބެލުންތެރިންނަށް ދައްކައިލާނީ ޝްވެކް ސިނަމާގަ އެވެ. އެހެންވެ ހުރިހާ ގޮތަކުން ވެސް ފުރިހަމަ ފިލްމަކަށް "ވިޝްކާ" ވާނެ ކަމަށް ރިޝްމީ ބުންޏެވެ.\n"ވިޝްކާ" ގެ ޓީޒާ\n"މި ފިލްމަކީ މިހާތަނަށް ދިވެހި ފިލްމަކުން ނުފެންނަ ކަހަލަ ސިނަމެޓިކް އެކްޕީރިއަސަށް ވާނެ. ވަރަށް ބޮޑަަށް ފާހަގަކޮށްލަން ބޭނުން މީގެ ކެމެރާ ކަހަލަ ޓެކްނިކަލް މަސައްކަތް ކުރި މަދޮށި ސްޓޫޑިއޯ،" އޭނާ ބުންޏެވެ. "އެ ވަރުގެ ޑެޑިކޭޝަނަކާ އެކު މަސައްކަތް ކުރި ޓީމަކާ އެއްކޮށް އަދި މިހާތަނަކަށް ނެތް ރިޝްމީ އަށް މަސައްކަތް ކުރެވިފަ. އެ ޓީމްގެ މަސައްކަތް ވަރަށް ފުރިހަމަ."\n"ވިޝްކާ" މިހާރު އޮތީ އެޑިޓިންގަ އެވެ. ފިލްމް އޮގަސްޓް މަހުގެ ކުރީކޮޅު ސިނަމާ އަށް އަންނާނެ އެވެ.